ശംഖുപുഷ്പം: എന്റെ കടുവാന്വേഷണയാത്രകള് - 1: കോര്‍ബറ്റ്\nഎന്റെ കടുവാന്വേഷണയാത്രകള് - 1: കോര്‍ബറ്റ്\nജിം കോര്‍ബറ്റ് ഒരു കടുവാ വേട്ടക്കാരനായിരുന്നു. കുറേയേറെ മൃഗങ്ങളെ കൊന്നൊടുക്കിക്കഴിഞ്ഞപ്പോള് അദ്ദേഹത്തിന് മാനസാന്തരം വന്നു. വാത്മീകിയെപ്പോലെ തപസ്സിരുന്നില്ല. മൃഗസംരക്ഷകനായി. മനുഷ്യരെയോ വളര്‍ത്തുമൃഗങ്ങളെയോ കൊന്നുതിന്നുന്ന കടുവകളെ മാത്രമേ കൊല്ലൂ എന്ന് ശപഥവുമെടുത്തു. കോര്‍ബറ്റ് എഴുതിയ ഒരു പ്രസിദ്ധ ബുക്കാണ് Man Eaters of Kumaon. ഉത്തരഖണ്ടിലെ രാം‌ഗംഗ നാഷണല് പാര്‍ക്ക് സ്ഥാപിക്കാന് ഒരു പ്രധാന പങ്ക് വഹിച്ച ഇദ്ദേഹത്തിന്റെ ഓര്‍മ്മയ്ക്കാ‍യി ഈ പാര്‍ക്കിന്റെ പേര് 1973 മുതല് ജിം കോര്‍ബറ്റ് നാഷണല് പാര്‍ക്ക് എന്നാക്കി. അതേ വര്‍ഷം തന്നെ ഇവിടെ Project Tiger ആരംഭിച്ചു.\nഉണ്ണിയുടെ ഡല്‍ഹി ഓഫീസിലുള്ള ചിലരാണ് ജിം കോര്‍ബറ്റിലേയ്ക്കുള്ള യാത്ര പ്ലാന് ചെയ്തത്. എല്ലാര്‍ക്കും പ്രിയപ്പെട്ട CEO കുറേ മാസങ്ങള്‍ക്ക് മുന്‍പ് രാജി വെച്ചിരുന്നു. അദ്ദേഹത്തിന്റെ യാത്രയയപ്പ് അന്ന് നടത്താന് പറ്റിയില്ല. അതുകൊണ്ട്, അദ്ദേഹത്തെയും, മുംബൈ, ബാം‌ഗ്ലൂര് ഓഫീസുകളിലുള്ളവരെയും ഉള്‍പ്പെടുത്തി ഈ ട്രിപ്പില്. കോര്‍ബറ്റിലേയ്ക്കായതിനാല് ഉണ്ണി എന്നെക്കൂടി കൂട്ടാന് തീരുമാനിച്ചു. അതുകേട്ടപ്പോള്, വേറെ ഒന്നുരണ്ട് പേര് കൂടി അവരവരുടെ ഭാര്യമാരെ കൂട്ടി. ആ സമയത്ത്, Ezeego.com-ല് 50% cash back offer ഉണ്ടായിരുന്നതിനാല് വളരെ കുറഞ്ഞ നിരക്കില് മുംബൈ-ഡല്‍ഹി റിട്ടേണ് ഫ്ലൈറ്റ് ടിക്കറ്റ് കിട്ടി. ഡല്‍ഹിയില് നിന്ന് 300 km ദൂരമുണ്ട് കോര്‍ബറ്റിലേയ്ക്ക്. Mademytrip.com അവരുടെ client ആയതിനാല് ഡല്‍ഹി-കോര്‍ബറ്റ്-ഡല്‍ഹി യാത്രയ്ക്കുള്ള ബസ്, കോര്‍ബറ്റില് രണ്ട് ദിവസത്തെ താമസം, ഒരു ജംഗിള് സഫാരി, ഭക്ഷണം, ‘വെള്ളം‘ എല്ലാം ഉള്‍പ്പടെ നല്ലൊരു പാക്കേജും കിട്ടി. കൂടുതല് ‘വെള്ളം‘ കുടിച്ചവര് അവസാനം കൂടുതല് പണം കൊടുക്കേണ്ടി വന്നു. :-)\n2007 ഡിസംബറിലായിരുന്നു കടുവയെ കാണാന് പുറപ്പെട്ടത്. ശനിയാഴ്ച ഉച്ചയോടെ ഡല്‍ഹിയിലെത്തി. ബാംഗ്ലൂര് നിന്നുള്ളവരും ഡല്‍ഹിയില് നിന്നുള്ളവരും അവിടെ ഒത്തുകൂടി, ബസില് കോര്‍ബറ്റിലേയ്ക്ക് പുറപ്പെട്ടു. ആ ബഹളത്തിനിടയില് ഉച്ചഭക്ഷണത്തെക്കുറിച്ച് ആരും അന്വേഷിച്ചില്ല. കുറെയങ്ങോട്ട് ചെന്നപ്പോഴാണ് വിശപ്പിന്റെ വിളി കഠിനമായത്. എവിടെയാണ് ഉച്ചഭക്ഷണത്തിന് നിര്‍ത്തുന്നതെന്ന് തിരക്കിയപ്പോഴാണ്, അങ്ങനൊന്ന് കാര്യപരിപാടിയില് ഇല്ലെന്നറിഞ്ഞത്. ഡല്‍ഹിയില് നിന്നുള്ളവര് ഭക്ഷണം കഴിച്ചിട്ട് വന്നതിനാല് ഞങ്ങളും കഴിച്ചിട്ടുണ്ടാവുമെന്ന് അവര് അനുമാനിച്ചു. Low cost ഫ്ലൈറ്റില് വന്ന ഞങ്ങള് എയര്‍പോര്‍ട്ടില് നിന്ന് കഴിച്ച ഒരു ചായയുടെയും പഫ്സിന്റെയും ബലത്തില് പിടിച്ചിരുന്നു. വിശന്നാല് എനിക്ക് പിന്നെ ഒന്നും ആസ്വദിക്കാന് പറ്റില്ല. അങ്ങനെ സങ്കടപ്പെട്ടിരിക്കുമ്പോള് സിഗരട്ട് ബ്രേക്കിന് ബസ് നിറുത്തി. അവിടെ ഒരു തട്ടുകട കണ്ടു. എല്ലാരെക്കാളും മുന്‍പേ ഞാന് ചാടിയിറങ്ങി, 2-3 പായ്ക്കറ്റ് ബിസ്ക്കറ്റും ഒരുതരം മസാല ബണ്ണും വാങ്ങി. പിന്നെ നോക്കുമ്പോള്, ആ കടയിലെ ബിസ്ക്കറ്റും ബണ്ണും എല്ലാം കാലിയായിരുന്നു. ആദ്യം വാങ്ങിയതിന് ഞാന് എന്നെ അഭിനന്ദിച്ചു. വയറ് കുറച്ച് സ്വൈര്യം തന്നു. വൈകുന്നേരം ചായയ്ക്ക് നിര്‍ത്തിയപ്പോള് കുറേ ഉള്ളി പക്കോടയും തട്ടി.\nഏകദേശം പാ‍തിരാത്രിയോടെ കോര്‍ബറ്റില് എത്തി. അവിടെ തണുപ്പ്5ഡിഗ്രിയോളം. സ്വെറ്ററിട്ടതുകൊണ്ടൊന്നും ഒരു കാര്യവുമില്ല. അത്ര വൈകിയെങ്കിലും, ഉച്ചയ്ക്ക് ശരിക്ക് കഴിക്കാത്തതുകൊണ്ട് അത്താഴം നല്ലവണ്ണം കഴിച്ചു. ഒരാളുടെ പിറന്നാള് പ്രമാണിച്ച് കേക്ക് മുറിക്കലും, റിസോര്‍ട്ടിനരികിലുള്ള പുഴയുടെ തീരത്തേയ്ക്ക് ഒരു നടത്തവും കഴിഞ്ഞ് ഉറങ്ങാന് പോയി.\nറൂമിലും നല്ല തണുപ്പ്. ബ്ലാങ്കറ്റേ തണുത്തിരിക്കുന്നു. അത് പിന്നെങ്ങനെ ചൂട് തരും? റിസപ്ഷനില് വച്ച് ഹീറ്റര് വേണോന്ന് ചോദിച്ചപ്പോള് വേണ്ടാന്ന് പറഞ്ഞത് മണ്ടത്തരമായി. അവസാനനിമിഷം വരാന് തീരുമാനിച്ച ഡല്‍ഹി ഓഫീസിലെ ഒരു പെണ്‍കുട്ടിക്ക് കൂടി ഞങ്ങളുടെ റൂമില് ഇടം കൊടുക്കണമെന്ന് പറഞ്ഞിരുന്നു. ട്രെക്കിങ്ങിന് പോവുമ്പോള് ടെന്റിലും അമ്പലത്തിലും വെറും ആകാശത്തിന് കീഴെയും നിരന്ന് കിടന്ന് ഉറങ്ങാറുള്ളതുകൊണ്ട് ഞങ്ങള്‍ക്ക് കുഴപ്പമുണ്ടായിരുന്നില്ല. തന്നേമല്ല, ഞങ്ങളുടെ യാത്രകളില് ചെലവ് കുറയ്ക്കാനായി, ഹോട്ടലുകാര് അനുവദിക്കുന്നത്രയും ആള്‍ക്കാര് ഒരു റൂമില് തങ്ങാറുണ്ട്. പക്ഷേ, ആ പെണ്‍കുട്ടിയ്ക്ക് ചമ്മലായി. അത് അതിന്റെ കൂട്ടുകാരികളുടെ റൂമില് അഡ്ജസ്റ്റ് ചെയ്തു.\nരാവിലെ ആറുമണിക്ക് ജംഗിള് സഫാരി തുടങ്ങും. അഞ്ചരയ്ക്ക് ബസ് പുറപ്പെടും. തണുപ്പ് വകവെയ്ക്കാതെ വെളുപ്പിനെ എണീറ്റ് തയ്യാറായി. താഴെ ചെന്നപ്പോള്, കുറച്ച് പേര് ലോണില് ഇരിക്കുന്നത് കണ്ടു. അവര് റെഡിയായി ഇരിക്കുവാന്നാണ് ഞാന് കരുതിയത്. അപ്പോഴവര് പറയുകയാണ്, അവര് രാത്രി മുഴുവന് അവിടെയിരുന്ന് വെള്ളമടിക്കുവായിരുന്നു എന്ന്. അപ്പോഴും ഉറങ്ങാന് പ്ലാനില്ല. ഈശ്വരാ, വെള്ളമടിക്കാനാണോ മുംബൈയില് നിന്ന് ഇവിടെ വരെ വന്നത്! – എന്ന് ഞാന് മനസ്സില് കരുതിയതേയുള്ളൂ, പറഞ്ഞില്ല. കടുവയെ കാണാന് സാധിക്കുമോ എന്നായിരുന്നു എല്ലാരുടെയും ചിന്ത. തണുപ്പുകാലത്ത് കാണാനുള്ള സാ‍ദ്ധ്യത കുറവാണെങ്കിലും എല്ലാര്‍ക്കും പ്രതീക്ഷയുണ്ടായിരുന്നു.\nമൂന്ന് മണിക്കൂറോളം കാ‍ട്ടിനുള്ളില് ചുറ്റിയടിച്ചുവെങ്കിലും, ആ പ്രതീക്ഷകളെയൊക്കെ തകിടംമറിച്ചുകൊണ്ട് കടുവ ഞങ്ങളെ കാണാന് വന്നില്ല. ഒരു വാഹനത്തിലുള്ളവര് കണ്ടെന്ന് പറഞ്ഞു. അവരുടെ ഡ്രൈവര് പുതിയതായതുകൊണ്ട് പേടിച്ച് വേഗം വണ്ടി വിട്ടൂത്രെ. വനംവകുപ്പിന്റെ കീഴില് പരിശീലനം കിട്ടിയവരാണ് ഡ്രൈവറും ഗൈഡും. ഗൈഡില്ലാതെ ഉള്ളിലേയ്ക്ക് വിടില്ല. ടൂറിസ്റ്റുകള്‍ക്കായുള്ള ഒരു പ്രത്യേകസ്ഥലത്തല്ലാതെ ആരെയും വാഹനത്തില് നിന്ന് നിലത്തിറങ്ങാനും സമ്മതിക്കില്ല. പതിവ് പോലെ, ഞങ്ങള് മാനുകളെയും ചില പക്ഷികളെയും കണ്ട് തിരിച്ചുവന്നു.\nപാവക്കടുവയുടെ കൂടെ നിന്നെങ്കിലും ഒരു ഫോട്ടോ എടുക്കട്ടെ!\nസഫാരിയ്ക്ക് കൂടെ വന്ന ഗൈഡ് nature walk-ന് താത്പര്യമുണ്ടെങ്കില് കൊണ്ടുപോവാമെന്ന് പറഞ്ഞു. പ്രാതലിന് ശേഷം വരാമെന്ന് ഏറ്റു. താത്പര്യമുള്ള നാലഞ്ച് പേര് കൂടി വന്നു. റോഡിന്റെ ഒരു ഭാഗം മുഴുവനും കിലോമീറ്ററുകളോളം കാ‍ടാണ്. മറുഭാഗത്ത് എല്ലാതരത്തിലുള്ള പോക്കറ്റുകള്‍ക്കുമിണങ്ങുന്ന ഹോട്ടലുകളും റിസോ‍ട്ടുകളും. ഗൈഡിന്റെ കൂടെ ഞങ്ങള് കാട്ടിലേയ്ക്ക് കയറി. ആ ഭാഗത്ത് കയറാനും നടക്കാനും അനുവാദം ആവശ്യമില്ലാന്ന് അദ്ദേഹം പറഞ്ഞു. കുറേ ഉള്ളിലേയ്ക്ക് നടന്നു. ഇടയ്ക്ക് കടുവയുടെ ഫ്രഷ് കാഷ്ഠം കണ്ടു. അടുത്തെപ്പഴോ ഇഷ്ടന് ആ വഴിക്ക് പോയതിന്റെ ലക്ഷണം.\nഞങ്ങള് അങ്ങനെ പ്രകൃതിയോട് സൊറ പറഞ്ഞ് നടക്കുമ്പോള് ആരോ ഞങ്ങളെ വിളിച്ചുകൊണ്ടോടി വരുന്നു. നോക്കുമ്പോള് രണ്ട് ഫോറസ്റ്റ് ഗാര്‍ഡുകള്. ആരോട് ചോദിച്ചുകൊണ്ട് ഇവിടെ കയറി എന്ന് അവര്. ഞങ്ങള് വേഗം ഗൈഡിനെ ചൂണ്ടിക്കാണിച്ചു. അതിന് മുന്‍പത്തെ ആഴ്ച മുതല് വനത്തിന്റെ ഏതു ഭാഗത്ത് കയറണമെങ്കിലും അനുവാദം വാങ്ങണമെന്ന ഒരുത്തരവ് ഇറങ്ങിയിട്ടുണ്ട്. അത് ഗൈഡിന് അറിയില്ലായിരുന്നു. എവിടെ നിന്ന്, ആരോട് അനുവാദം വാങ്ങണമെന്ന് ചോദിച്ചു. ആര്‍ക്കും അനുവാദം കൊടുക്കില്ലെന്ന് മറുപടി. ഞങ്ങളോട് വേഗം കാട്ടില് നിന്ന് പുറത്തുപോവാന് പറഞ്ഞു. കടുവ ഇരതേടിയിറങ്ങുമ്പോള് കുരങ്ങന്മാര് അപായസൂചനയായി ഒരു പ്രത്യേകശബ്ദമുണ്ടാക്കും. അവരുടെ സുഹൃത്തുക്കളായ മാനുകളെയും മറ്റും സഹായിക്കാനാണിത്. ഈ ശബ്ദം കേള്‍ക്കുന്നുണ്ട്, കടുവ അടുത്തെവിടെയോ ഉണ്ട്, അതുകൊണ്ട് വേഗം സ്ഥലം വിടാന് പറഞ്ഞു. കടുവയുള്ള കാട്ടില് എന്ത് ധൈര്യത്തിലാണ് ഞങ്ങള് നടക്കാനിറങ്ങിയതെന്ന് അപ്പോഴാണ് ആലോചിച്ചത്. ഒരു കടുവയുടെയെങ്ങാനും മുന്നില് പെട്ടിരുന്നെങ്കിലോ? എന്റമ്മോ! ഓര്‍ക്കാന് കൂടി വയ്യ.\nഎന്തായാലും ഗൈഡിന് പൈസ കൊടുത്ത് വിട്ടു. പതുക്കെ റിസോര്‍ട്ടിലേയ്ക്ക് നടന്നു. വഴിക്ക് ഒരു പുരാതനക്ഷേത്രത്തിലേയ്ക്കുള്ള വഴി കാണിച്ചുകൊണ്ടുള്ള ബോര്‍ഡ് കണ്ടു. ഒരു നാട്ടുകാരനോട് അതിനെക്കുറിച്ച് അനേഷിച്ചു. ഒരു കിലോമീറ്റര് ഉള്ളിലേയ്ക്ക് നടക്കണം. ഉച്ചഭക്ഷണത്തിന് ശേഷം തിരിച്ച് വരാന് പരിപാടിയിട്ടു. രാത്രി ഉറക്കമിളച്ചവര് അപ്പോഴും എണീറ്റിട്ടുണ്ടായിരുന്നില്ല.\nഞങ്ങള് വേഗം ആഹാരം കഴിച്ചിട്ട് പുരാതനക്ഷേത്രം കാണാനിറങ്ങി. രാവിലെ വന്നവരില് ചിലര് വന്നില്ല. പുതുതായി ചിലര് കൂടി. ഉണ്ണിക്കും എനിക്കും സ്വകാര്യത തരാന് അവര് ശ്രമിക്കുന്നതായി തോന്നി. ഉണ്ണി ഒരു പൂവിന്റെ ഫോട്ടോ എടുക്കുമ്പോള്, എന്തോ ടെക്നിക്ക് പറഞ്ഞുതരാന് ഒരാള് അടുത്തുവന്നു. എല്ലാരും കൂടെ അയാളെ ‘കബാബ് മേം ഹഡ്ഡി മത് ഹോനാ’ എന്ന് പറഞ്ഞ് വിളിക്കാന് തുടങ്ങി. കല്യാണം കഴിഞ്ഞ് ഇത്ര വര്‍ഷങ്ങളായിട്ടും ഞങ്ങള് മധുവിധു മൂഡിലാന്ന് അവര്‍ക്ക് തോന്നിയെങ്കില് അങ്ങനെ തന്നിരുന്നോട്ടെ എന്ന് ഞങ്ങളും കരുതി.അതോ, ഈയിടെ കല്യാണം കഴിഞ്ഞതേയുള്ളൂ എന്ന് കരുതീട്ടാണോവോ.\nപുരാതനക്ഷേത്രം തേടിപ്പോയ ഞങ്ങളെ എതിരേറ്റത് അത്ര പഴയതല്ലാത്ത ഒരു കോണ്‍ക്രീറ്റ് അമ്പലമാണ്. എന്തായാലും അവിടെ തൊഴുത് പോന്നു. കാട്ടില്‍ക്കൂടി കുറച്ച് നടന്നത് മെച്ചം. തിരിച്ച് റിസോട്ടില് ചെന്ന് ചായ കുടിച്ച്, പുഴയരികിലേയ്ക്ക് പോയി. ഡിസംബറായതിനാല് വെള്ളം വളരെ കുറവാണ്. ഉള്ളത് നല്ല തെളിഞ്ഞ വെള്ളം.\nകുറേ ദൂരം പുഴത്തട്ടിലൂടെ നടന്നു. സന്ധ്യയ്ക്കാണ് തിരിച്ചുനടക്കാന് തുടങ്ങിയത്. പകുതിയെത്തിയപ്പോളാണ് ഞാന് ശ്രദ്ധിച്ചത്, എന്റെ വാച്ച് കാണാനില്ലെന്ന്. വെള്ളത്തില് കയ്യിടാനായി അതൂരി ബാഗില് വെച്ചത് ഓര്‍മ്മയുണ്ട്. ബാഗിന്റെ സൈഡ് പോക്കറ്റ് തുറന്ന് കിടക്കുകയായിരുന്നു. അത് താഴെ വീണുകാണും. റ്റോര്‍ച്ചിന്റെ വെട്ടത്തില് തിരിച്ച് പോയി കുറേ നോക്കി. കിട്ടിയില്ല. പിറ്റേന്ന്, swiss knife-ഉം കാണാനില്ലെന്ന് ശ്രദ്ധിച്ചു. രണ്ടും പോയി. എന്റെ അശ്രദ്ധയ്ക്കുള്ള ശിക്ഷയായി, ഒരു വര്‍ഷം വാച്ച് കെട്ടാതെ നടന്നു. പിന്നെയാണ്, പുതിയ വാച്ച് വാങ്ങിയത്. swiss knife ഇനിയും വാങ്ങീട്ടില്ല.\nഅന്ന് രാത്രി ക്യാമ്പ് ഫയര് ഉണ്ടായിരുന്നു. തലേന്ന് ഉറക്കമിളച്ച് കുടിച്ചവര്, വൈകാതെ അത് പുനരാരംഭിച്ചു. എല്ലാരും തിന്നും കുടിച്ചും, വെടിപറഞ്ഞുമിരുന്നു. ഒരുപാട് വൈകിയാണ് CEO-യ്ക്കുള്ള യാത്രയയപ്പ് പരിപാടി തുടങ്ങിയത്. അപ്പോഴേയ്ക്കും, ബോറടിച്ചിട്ട് ഞാന് പോയി കിടന്നു. അന്ന് റൂം ഹീറ്റര് ഉണ്ടായിരുന്നതുകൊണ്ട്, സുഖമായി ഉറങ്ങി.\nപിറ്റേന്ന് ഒന്‍പതരയ്ക്ക് മടക്കയാത്ര. ഞങ്ങള്, നേരത്തെ എഴുന്നേറ്റ് റെഡിയായി. എല്ലാം പായ്ക്ക് ചെയ്ത് വെച്ചിട്ട്, നടക്കാനിറങ്ങി. തലേന്ന് പോയതിന്റെ എതിര്‍ഭാഗത്തേയ്ക്ക് നടന്നു. കുറേ പക്ഷികളെ കണ്ടു. റിസോട്ടിന്റെ അടുത്തുള്ള പുഴയുടെ കൂടുതല് വെള്ളമുള്ള ഭാഗത്തെത്തി.\nതലേന്ന് അങ്ങോട്ട് വരാന് തോന്നിയില്ലല്ലോന്നോര്‍ത്ത് കുറച്ച് സങ്കടം വന്നു. അധികസമയം, അവിടെ ചുറ്റാനും പറ്റിയില്ല. അരമണിക്കൂര് തിരിച്ചുനടന്നാലേ റിസോട്ടിലെത്തൂ.\nതിരിച്ചുവന്ന്, വേഗം പ്രാതല് കഴിച്ച് ഇറങ്ങി. പിന്നെ, നീണ്ട ബസ് യാത്ര. ഇപ്രാവശ്യം ഉച്ചഭക്ഷണം കിട്ടി. ഒന്‍പത് മണിയുടെ ഫ്ലൈറ്റ് കിട്ടാന് പാകത്തിന് ഡല്‍ഹിയിലെത്തി. പാതിരാത്രി കഴിഞ്ഞ് വീട്ടിലും. ഒരു മൂന്നുദിവസവാരാന്ത്യം അങ്ങനെ അവസാനിച്ചു – കടുവയെ കണ്ടില്ലെങ്കിലും.\nകൂടുതല് കോര്‍ബറ്റ് ചിത്രങ്ങള് ഇവിടെ.\nPosted by Bindhu Unny at 9:37 PM\nBindhu Unny March 4, 2009 at 10:04 PM\nകടുവാന്വേഷണയാത്രകള് അവസാനിക്കുന്നില്ല. തുടരും. :-)\nസഹജീവനം March 5, 2009 at 7:22 AM\nചങ്കരന് March 5, 2009 at 8:05 AM\nനിങ്ങള് പുലികള് ചെല്ലുന്നതറിഞ്ഞിട്ട് കടുവ മുങ്ങിക്കാണും :) നല്ല എഴുത്ത്.\nശ്രീ March 5, 2009 at 8:24 AM\nകടുവകളെയും വെറുതേ വിടാന് പ്ലാനില്ലല്ലേ?\nPrayan March 5, 2009 at 8:45 AM\nനൈനിത്താളില് നാലു ദിവസം തമസിച്ചിട്ടും ഇവിടെവരെ എത്തിയില്ല. കടുവയെ കാണാന് കിട്ടില്ലെന്ന മുന്നറിയിപ്പായിരുന്നു കാരണം. എന്തയാലും ഒന്ന് പോയി നോക്കണമെന്ന തീരുമാനം മാറ്റണോന്നൊരു സംശയം.\nബിന്ദു കെ പി March 5, 2009 at 9:28 AM\nകടുവയെ കാണാൻ പറ്റിയില്ലെങ്കിലും ഞങ്ങൾക്ക് നല്ലൊരു യാത്രാവിവരണം വായിക്കാൻ പറ്റിയല്ലോ...നന്ദി\nഇനിയുള്ള അന്വേഷണങ്ങളിൽ കടുവയെ കണ്ടുമുട്ടുമെന്ന് പ്രതീക്ഷിക്കുന്നു.\nപാമരന് March 5, 2009 at 9:31 AM\nനല്ല വിവരണം. ബാക്കി കാത്തിരിക്കുന്നു.\nമേരിക്കുട്ടി(Marykutty) March 5, 2009 at 9:39 AM\nWhen Did you go dear?\npinne my dream once was to study forestry...athu nadannilla..\ni tried to join ur natureknights. But seems like they have trips around Mumbai only :(.\nDo call me or mail me whenever u plan to come to Bangalore :)- dont go anywhere else for accomodation!\nപൊറാടത്ത് March 5, 2009 at 10:51 AM\nകടുവയെ കണ്ടില്ലെങ്കിലും ഫ്രെഷ് കാഷ്ടമെങ്കിലും കാണാനായല്ലോ...:)\nനല്ല എഴുത്ത്. ബാക്കി വൈകിയ്ക്കണ്ട.\nചിതല് March 5, 2009 at 1:30 PM\nഅല്ലാതെ സ്ഥലം കാണാനൊന്നുമല്ല എന്ന്\nമനുഷ്യരെയോ വളര്‍ത്തുമൃഗങ്ങളെയോ കൊന്നുതിന്നുന്ന കടുവകളെ മാത്രമേ കൊല്ലൂ എന്ന് ശപഥവുമെടുത്തു....\nപിന്നെങ്ങാ‍നാ ഈ പാര്‍ക്ക് ഈ പേര്\nDhanya March 5, 2009 at 9:48 PM\nWe were planning to go to Jim Corbett this weekend. We havealong weekend of4days. But then dropped it. avide vare minakkettu pooyaalum kaduvaye kaananamnnu nirbandam illaannu paranjoondu bhayangara samadaanam ;)\nZebu Bull::മാണിക്കന് March 6, 2009 at 4:14 AM\nപതിവുപോലെ, വായിച്ചു ഞാന് അസൂയാലൂ മട്ടറാവുന്നു.\nBindhu Unny March 6, 2009 at 11:18 AM\nസഹജീവനം: Will check out your blog. :-)\nചങ്കരന്: അത് ഞാനോര്‍ത്തില്ല. ഇനി അറിയിക്കാതെ പോയിനോക്കാം. അതെങ്ങനെയാ? :-)\nശ്രീ: കടുവയെ കാട്ടിനുള്ളില് കാണാനുള്ള മോഹം കൊണ്ടല്ലേ? :-)\nPrayan: പറ്റുമെങ്കില് വേനല്‍ക്കാലത്ത് പോയിനോക്കൂ. :-)\nബിന്ദു: നന്ദി. :-)\nപാമരന്: എഴുതാന് ഞാനും. :-)\nമേരിക്കുട്ടി: ഒരു വര്‍ഷത്തിലേറെയായി പോയിട്ട്. എനിക്കും താത്പര്യമുണ്ടായിരുന്നു ഫോറസ്ട്രി കോഴ്സിന് പോവാന്. പക്ഷെ, പ്രീഡിഗ്രിക്ക് സെക്കണ്ട് ഗ്രൂപ്പ് എടുക്കണമായിരുന്നു എന്ന് തോന്നുന്നു അത് പഠിക്കാന്. അതുകൊണ്ട് ആ മോഹം ഉപേക്ഷിച്ചു. അതേ പോലെ അഗ്രിക്കള്‍ച്ചര് എഞ്ചിനിയറിംഗിന് പോവാനുള്ള ആഗ്രഹവും.\nനേച്ചര്‍ക്നൈറ്റ്സ് ആ ഭാഗത്തേയ്ക്ക് ട്രെക്കിങ്ങ് ഇതുവരെ നടത്തീട്ടില്ല. ചെന്നൈ ട്രെക്കേഴ്സ് എന്നൊരു ഗ്രൂപ്പുണ്ട്. അവര് ചെന്നൈ, ബാംഗ്ലൂര് പരിസരങ്ങളില് ട്രെക്കിങ്ങ് ചെയ്യാറുണ്ട്. (http://www.chennaitrekkers.org/).\nബ്ലോഗര് സന്ദീപ് ഉണ്ണിമാധവനും ഭാര്യ പ്രീതിയും ഈ ഗ്രൂപ്പിലെ അംഗങ്ങളാണ് - http://malayalam.usandeep.com/.\nപിന്നെ, ബാംഗ്ലൂര് വന്നാല് കോണ്ടാക്ട് ചെയ്യാം. പക്ഷേ, മേരിക്കുട്ടീടെ വീട്ടില് താമസിച്ചാല്, ഉണ്ണീടെ അമ്മാവനോടും കസിന്‍സിനോടും എന്ത് പറയും? ഉണ്ണി മാസത്തിലൊരിക്കലെങ്കിലും ബാംഗ്ലൂര് വരാറുണ്ട് - ഓഫീസ് ആവശ്യത്തിന്. :-)\nപൊറാടത്ത്: അത് ശരിയാ. പിന്നെ, തുടരും എന്ന് പറഞ്ഞത് ഈ യാത്രയുടെ കാര്യമല്ല. വേറെ കടുവാന്വേഷണങ്ങളുടെ കാര്യമാണ്. :-)\nചിതല്: യാത്രകളുടെ ലക്ഷ്യം മധുവിധു ആഘോഷിക്കാനല്ല. പക്ഷേ, ജീവിതകാലം മുഴുവന് മധുവിധു ആഘൊഷിക്കാന് തീരുമാനിച്ചതിനാല് അത് യാത്രയ്ക്കിടയില് മാറ്റിവയ്ക്കാന് പറ്റില്ലല്ലോ. :-)\nനരഭോജികളായ കടുവകളെ കൊല്ലാന് കോര്‍ബറ്റ് തന്റെ വേട്ടയാടാനുള്ള കഴിവുപയോഗിച്ച് കൊന്നിരുന്നു. അല്ലാത്തവയെ രക്ഷിക്കാനും നരഭോജികളായി മാറാനുള്ള സാഹചര്യം ഒഴിവാക്കാനും അദ്ദേഹം ശ്രമിച്ചു. ഈ ലിങ്കില് കൂടുതല് വിവരങ്ങള് ഉണ്ട് - http://www.jimcorbettnationalpark.com/corbett_coljim.asp.\nDhanya: You could planatrip to Bandhavgarh (MP) or Ranthambore (Rajasthan) as chances of spotting tigers are more there.\nBut what are you planning for the four-day weekend? Any treks? :-)\nZebu Bull::മാണിക്കന്: നന്ദി, വായിച്ചതിനും അസൂയയ്ക്കും. :-)\nപാറുക്കുട്ടി March 6, 2009 at 7:49 PM\nപാവത്താൻ March 6, 2009 at 10:50 PM\nനല്ല യാത്ര.അടുത്ത തവണ ഒരു ഭീകരനായ നരഭോജിക്കടുവയുടെ വായിൽ നിന്നും കഷ്ടിച്ചു രക്ഷപ്പെടാനുള്ള ഭാഗ്യം ഉണ്ടാകട്ടെ എന്നാശംസിക്കുന്നു.(അതേപ്പറ്റിയും വായിക്കാമല്ലോ)\n...പകല്‍കിനാവന്...daYdreamEr... March 7, 2009 at 10:45 AM\nഭീകരം.. രസകരം.. !!\nതോന്ന്യാസി March 7, 2009 at 10:52 AM\nബിന്ദ്വേച്ചീ ഞങ്ങള് തേക്കടിയില് ഒരു ടൈഗര് ട്രെയ്‌ല് പ്ലാന് ചെയ്തിട്ടുണ്ട്. പക്ഷേ കൂട്ടുകാരില് ചിലരുടെ അസൌകര്യങ്ങള് കാരണം അതങ്ങനെ നീ‍ണ്ട് പോകുന്നു.\nഎനിവേ ഒരിയ്ക്കല് ഞങ്ങളവിടെ പോവും അന്ന് ഇതു പോലെ കടുവാന്വേഷണ യാത്രാന്നും പറഞ്ഞ് കടുവയെ കാണാതെ പോന്ന യാത്രാക്കുറിപ്പിറക്കി ആളെപറ്റിക്കൂല്ല. :) :)\nകടുവേടെ ഒരു പടോം പിടിച്ച് യാത്രാക്കുറിപ്പും ഇടും, കടുവയുടെ സ്നാക്സ് ആയില്ലെങ്കില്....\nഎന്നാലും ആ കോര്‍ബറ്റ് പാര്‍ക്കിന്റെ പടങ്ങള് ഇഷ്ടായി..യാത്രാവിവരണോം....\nബിനോയ് March 7, 2009 at 11:01 AM\nഹൊ! ഒന്നു രണ്ടു ദിവസം ആ കടുവകള് അനുഭവിച്ച ടെന്‍ഷന് :)\nവിശേഷങ്ങളും അവതരണവും ഇഷ്ട്ടപ്പെട്ടു. keep writting\nAnonymous March 7, 2009 at 12:20 PM\nക്ഷ പിടിച്ചൂട്ട്വൊ ഈ വിവരണം...\nസു | Su March 7, 2009 at 3:58 PM\n2007 - ലാണോ പോയത്? ഇനിയെപ്പോഴാ? ഞാൻ വരുന്നൊന്നുമില്ല. വെറുതെ ചോദിച്ചതാ. :)\nsmitha adharsh March 7, 2009 at 8:03 PM\nനല്ല വിവരണം...ബാക്കി,ഇനി എന്നാ...?\nപറഞ്ഞപോലെ,ഈ പുലികളെ പ്പേടിച്ചാണോ കടുവകള് മുങ്ങിയത്?\nBindhu Unny March 7, 2009 at 10:05 PM\nപാറുക്കുട്ടി: നന്ദി :-)\nപാവത്താന്: അയ്യോ! കരിനാക്കാണോ? :-)\nപകല്‍കിനാവന്: നന്ദി :-)\nതോന്ന്യാസി: കടുവയെ കാണാഞ്ഞതുകൊണ്ടല്ലേ കടുവാന്വേഷണയാത്രകള് എന്ന് പേരിട്ടത്. അല്ലേല്, കടുവയെ കണ്ട യാത്രകള് എന്ന് പേരിടുമായിരുന്നു. തേക്കടീലെ കടുവകളെ കണ്ട വിശേഷം എഴുതണം ട്ടോ :-)\nവേറിട്ട ശബ്ദം: നന്ദി :-)\nസു: ഇനി എപ്പഴാന്ന് അറിയില്ല. വന്നാല് കൊണ്ടുപോവാം. :-)\nസ്മിത: ബാക്കി ഉടന് പ്രതീക്ഷിക്കുക. :-)\nജ്വാല March 10, 2009 at 10:34 AM\nനിരക്ഷരന് March 26, 2009 at 1:28 AM\nഎന്റമ്മോ !!!സമ്മതിച്ചുതന്നിരിക്കുന്നു നിങ്ങള് രണ്ടാളേം. ഇത്രയും സാഹസികവും, വ്യത്യസ്ഥവുമായ യാത്രകള് ചെയ്യുന്ന നിങ്ങളുടെ ഗ്രൂപ്പിനും എന്റെ അഭിവാദനങ്ങള്.\nഒരു സംശയം (അഥവാ തമാശ് ):- സി.ഇ.ഓ. ചേട്ടനെ കടുവാക്കാട്ടിലേക്കാണോ യാത്രയാക്കിയത് ?\nBindhu Unny March 30, 2009 at 11:11 PM\nജ്വാല: നന്ദി :-)\nനിരക്ഷരന്: നന്ദി. സി.ഇ.ഓ-യെ കാട്ടിലേയ്ക്കയച്ചില്ല. വീണ്ടും ജോയിന് ചെയ്യിക്കാനുള്ള ശ്രമമായിരുന്നു യാത്രയയപ്പെന്ന് തോന്നുന്നു. അദ്ദേഹത്തിന് പകരം വന്നയാളെ ഇവര് മൂന്നാലുമാസം കൊണ്ട് ഓടിച്ചുവിട്ടു. കാട്ടിലേയ്ക്കാണോന്നറിയില്ല. :-)\nസ്വന്തമായി ഒരു പിടി മണ്ണ്


ഡബ്ലിനിലെ ഭവന പ്രതിസന്ധി അയര്‍ലണ്ടിന് നാണക്കേട് : ഡബ്ലിന് ആര്‍ച്ച് ബിഷപ്പ് Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഡബ്ലിനിലെ ഭവന പ്രതിസന്ധി അയര്‍ലണ്ടിന് നാണക്കേട് : ഡബ്ലിന് ആര്‍ച്ച് ബിഷപ്പ്\n: സ്വന്തം ലേഖകന് in My City, ഡബ്ലിന് on July 25, 2014\nഡബ്ലിന്: ഡബ്ലിനിലെ ഭവന പ്രതിസന്ധിയില് സര്‍ക്കാര് അടിയന്തര നടപടികള് സ്വീകരിക്കണമെന്ന് ഡബ്ലിന് ആര്‍ച്ച് ബിഷപ്പ് ഡെര്‍മീഡ് മാര്‍ട്ടിന്. തലസ്ഥാന നഗരിയിലെ ഭവന പ്രതിസന്ധി നാണക്കേടാണെന്ന് ആര്‍ച്ച് ബിഷപ്പ് പറഞ്ഞു. അയര്‍ലണ്ടില് രൂക്ഷമാകുന്ന ഭവന പ്രതിസന്ധിയില് സര്‍ക്കാരിന് ഉത്തരവാദിത്വമുണ്ടെന്ന് ആര്‍ച്ച് ബിഷപ്പ് പറഞ്ഞു. സഭയുടെ ഒരു ചടങ്ങില് സംസാരിക്കവെയാണ് ആര്‍ച്ച് ബിഷപ്പ് ഡബ്ലിനിലെ ഭവന പ്രതിസന്ധിയെകുറിച്ച് സംസാരിച്ചത്.\nഡബ്ലിനിലെ ഭവനരഹിതര്‍ക്കായി കഴിഞ്ഞ വര്‍ഷം സഭ ചില കാര്യങ്ങള് ചെയ്യാന് ശ്രമിച്ചെങ്കിലും ആവശ്യത്തിനു ഫണ്ട് സമാഹരിക്കാന് കഴിയാഞ്ഞതിനാല് പദ്ധതി യാഥാര്‍ത്ഥ്യമായില്ല. സോഷ്യല് പ്രൊട്ടക്ഷന് വകുപ്പിന് കൂടുതല് മെച്ചപ്പെട്ട ഭവന നയം വേണമെന്നും അദ്ദേഹം ആവശ്യപ്പെട്ടു. നിരവധി ആളുകള് ഭവനരഹിതരായി അലഞ്ഞു നടക്കുമ്പോഴും ഡബ്ലിനില് നിരവധി വീടുകള് വെറുതെ കിടക്കുന്നു, നിരവധി പേര് പട്ടിണി കിടക്കുമ്പോള് ധാരാളം ഭക്ഷണം പാഴാക്കി കളയുന്നു. ഇതാണ് അയര്‍ലണ്ടില് ഇപ്പോഴത്തെ സ്ഥിതിയെന്ന് ആര്‍ച്ച് ബിഷപ്പ് വിലയിരുത്തി.\nഏറ്റവും പുതിയ കണക്കുകള് പ്രകാരം അയര്‍ലണ്ടില് ഒരു ദിവസം ഒരു കുടുംബം വീതം ഭവനരഹിതരാകുന്നുവെന്നാണ് കണക്ക്. 10,000ത്തോളം പേര് ചാരിറ്റിയെ ആശ്രയിച്ചാണ് കഴിയുന്നത്. കഴിഞ്ഞ വര്‍ഷം ഇത് 8,000 പേരായിരുന്നു. കഴിഞ്ഞ മാസം ഡബ്ലിനില് മാത്രം 39 കുടുംബങ്ങള് ഭവനരഹിതരായി തെരുവിലേക്ക് ഇറങ്ങി എന്നാണു റിപ്പോര്‍ട്ട്


ജോലി വാഗ്ദാനം ചെയ്തു യുവതിയെ ലോഡ്ജിലേക്ക് ക്ഷണിച്ചു; സിപിഎം ലോക്കൽ സെക്രട്ടറിക്ക് സസ്പെൻഷൻ | CPM local secretary gets Suspension after Offered job and invited young woman to lodge – News18 Malayalam\nഒരു ദിവസം അബദ്ധത്തില് അനിലിന്‍റെ ഫോൺ കോള് യുവതിയുടെ ഫോണിലെത്തിയതിനെ തുടർന്നാണ് വാട്സാപ്പ് വഴി യുവതിയുമായി അടുപ്പം സ്ഥാപിച്ചത്\nLast Updated : September 18, 2021, 16:08 IST\nകൊല്ലം: കെ എസ് എഫ് ഇയില് ജോലി വാങ്ങിനൽകാമെന്ന് വാഗ്ദാനം ചെയ്ത് യുവതിയെ ലോഡ്ജിലേക്ക് ക്ഷണിച്ച സിപിഎം ലോക്കൽ സെക്രട്ടറിക്ക് സസ്പെഷൻ. സോഷ്യൽ മീഡിയയിലൂടെ പരിചയപ്പെട്ട ശേഷം അശ്ലീല സന്ദേശം അയച്ചെന്ന യുവതിയുടെ പരാതിയില് തേവലക്കര സൗത്ത് ലോക്കല് കമ്മിറ്റി സെക്രട്ടറിയും ചവറ ഏരിയ കമ്മിറ്റിയംഗവുമായ എസ്. അനിലിനെ പ്രാഥമിക അംഗത്വത്തിൽനിന്നാണ് സിപിഎം സസ്പെന്‍ഡ് ചെയ്തത്.\nഇടുക്കി തൊടുപുഴ സ്വദേശിനിയായ യുവതിയാണ് ലോക്കല് കമ്മിറ്റി സെക്രട്ടറിയ്‌ക്കെതിരെ ജില്ലാ നേതൃത്വത്തിന് പരാതി നൽകിയത്. ഒരു ദിവസം അബദ്ധത്തില് അനിലിന്‍റെ ഫോൺ കോള് യുവതിയുടെ ഫോണിലെത്തിയതിനെ തുടർന്നാണ് വാട്സാപ്പ് വഴി സൌഹൃദം സ്ഥാപിച്ചത്. ഏറെ കാലം, ഇരുവരും വാട്സാപ്പ് സൌഹൃദം തുടർന്നു. ഇതിനിടെ യുവതിയുടെ വീട്ടിലെ സാഹചര്യം മനസിലാക്കിയ അനിൽ ജോലി വാഗ്ദാനം ചെയ്യുകയായിരുന്നു. പാര്‍ട്ടി നേതാവാണെന്നും ധനമന്ത്രി കെ എൻ ബാലഗോപാലിനുമേൽ നല്ല സ്വാധീനമുണ്ടെന്നും കെഎസ്എഫ്ഇയില് ജോലി വാങ്ങി നല്‍കാമെന്നുമാണ് യുവതിയെ അനിൽ അറിയിച്ചത്.\nകൊച്ചിയില് ഒരു കേസിന്‍റെ ആവശ്യവുമായി ഹൈക്കോടതിയില് വരുമ്പോള് ബയോഡേറ്റയുമായി അവിടെ എത്താൻ അനിൽ നിർദേശിച്ചു. എന്നാല് മകനുമായി വരാമെന്നു പറഞ്ഞപ്പോള് തനിച്ച് ലോഡ്ജില് എത്തണമെന്നാണ് അനിൽ ആവശ്യപ്പെട്ടത്. ലോഡ്ജിൽ തനിച്ച് വരണമെന്ന അനിലിന്‍റെ സംസാരം യുവതി റെക്കോർഡ് ചെയ്യുകയും, പാർട്ടി നേതൃത്വത്തിനും മഹിളാ അസോസിയേഷനും പരാതി നൽകുകയുമായിരുന്നു.\nപരാതി ലഭിച്ചതിനെ തുടർന്ന് സി പി എം കൊല്ലം ജില്ലാ സെക്രട്ടറി എസ് സുദേവന്, സംസ്ഥാന കമ്മിറ്റി അംഗം സൂസന്‍കോടി എന്നിവരുടെ സാന്നിധ്യത്തിൽ ചേർന്ന ഏരിയാ കമ്മിറ്റി യോഗത്തിലാണ് അനിലിനെ സസ്പെൻഡ് ചെയ്യാൻ തീരുമാനിച്ചത്.\nവനിതാ നേതാവിനോട് അപമര്യാദയായി പെരുമാറിയ ഏരിയകമ്മിറ്റി അംഗത്തെ സിപിഎം തരംതാഴ്ത്തി\nഎൽഡിഎഫ് ഘടകകക്ഷിയിലെ വനിതാ നേതാവിനോട് മോശമായി പെരുമാറി എന്ന പരാതിയിൽ സി പി എം കരുനാഗപ്പള്ളി ഏരിയ സെന്റർ അംഗവും കെഎസ്കെടിയു ഏരിയ സെക്രട്ടറിയുമായ ക്ലാപ്പന സുരേഷിനെ തരംതാഴ്ത്തി. ഏരിയകമ്മിറ്റിയിൽ നിന്നു സി പി എം ക്ലാപ്പന ഈസ്റ്റ് ലോക്കൽ കമ്മിറ്റിയിലേക്കാണ് തരംതാഴ്ത്തിയത്. പരാതി വിശദമായി അന്വേഷിക്കാനും ഏരിയകമ്മിറ്റി തീരുമാനിച്ചു.\nAlso Read- ലോട്ടറി അടിച്ചതായി പറഞ്ഞ് യുവതിയെ 60 ലക്ഷത്തോളം പറ്റിച്ചയാൾ 10 വർഷത്തിനു ശേഷം പിടിയിൽ\nഓച്ചിറ സ്വദേശിയായ വനിതാ നേതാവ് സി പി എം ജില്ലാ സെക്രട്ടറിക്കാണ് പരാതി നൽകിയത്. ജില്ലാ സെക്രട്ടറി എസ്. സുദേവൻ, സംസ്ഥാന കമ്മിറ്റി അംഗം സൂസൻ കോടി, ജില്ലാ പഞ്ചായത്ത് മുൻ പ്രസിഡന്റ് സി. രാധാമണി എന്നിവർ ക്ലാപ്പന സുരേഷിനെതിരെ കടുത്ത നടപടി വേണമെന്ന് ആവശ്യപ്പെട്ടു. ഇന്നലെ രാവിലെ ജില്ലാ സെക്രട്ടറി വനിതാ നേതാവിനോട് ഫോണിൽ സംസാരിച്ച ശേഷമാണ് ഏരിയ കമ്മിറ്റിയിൽ പങ്കെടുത്തത്.\nമുൻപ്രധാനമന്ത്രിമാരെ മോശമായി ചിത്രീകരിച്ചും അശ്ലീല ഉപമങ്ങളിലൂടെ സ്ത്രീത്വത്തെ അപമാനിക്കുകയും ചെയ്തതായി വനിതാ നേതാവ് സിപിഎം ജില്ലാ സെക്രട്ടറിക്ക് നൽകിയ പരാതിയിൽ പറയുന്നു. ക്ലാപ്പന സുരേഷിന്‍റെ വിവാദ ഫോൺ സംഭാഷണം പുറത്തുവന്നതോടെ സിപിഎമ്മിനുള്ളിൽ വിഷയം ചർച്ചയായിരുന്നു. ജില്ലാ സെക്രട്ടറിക്ക് പരാതി ലഭിച്ചതോടെ സിപിഎം നടപടിയിലേക്ക് കടക്കുകയായിരുന്നു. അന്വേഷണ റിപ്പോർട്ടിന്‍റെ അടിസ്ഥാനത്തിൽ കൂടുതൽ നടപടി ഉണ്ടാകുമെന്നും സി പി എം ജില്ലാ നേതൃത്വം പറയുന്നു.\nസിപിഎമ്മിന്റെ അച്ചടക്ക നടപടി മല എലിയെ പ്രസവിച്ചത് പോലെ; പെരുമ്പാവൂരിലെ എൽഡിഎഫ് സ്ഥാനാർഥി ബാബു ജോസഫ്\nതെരഞ്ഞെടുപ്പ് തോൽവിയിൽ സിപിഎം സ്വീകരിച്ച അച്ചടക്ക നടപടിയെ പരിഹസിച്ച് പെരുമ്പാവൂരിലെ എൽഡിഎഫ് സ്ഥാനാർത്ഥി ആയിരുന്ന ബാബു ജോസഫ്. മല എലിയെ പ്രസവിച്ചത് പോലെയായി സിപിഎം സ്വീകരിച്ച നടപടി എന്ന് ബാബു ജോസഫ് പറഞ്ഞു.\nപെരുമ്പാവൂർ നിയോജക മണ്ഡലത്തിലെ എൽഡിഎഫ് സ്ഥാനാർഥിയായിരുന്ന ബാബു ജോസഫിന്റെ തെരഞ്ഞെടുപ്പ് പ്രചാരണ പ്രവർത്തനങ്ങളിൽ വീഴ്ചയുണ്ടെന്ന് കണ്ടെത്തലിനെ തുടർന്നായിരുന്നു ജില്ലാ സെക്രട്ടറിയേറ്റ് അംഗമായ എൻ സി മോഹനനെ പാർട്ടി താക്കീത് ചെയ്യാൻ തീരുമാനിച്ചത്. സിപിഎം നടപടി ഗൗരവത്തിൽ ഉള്ളതല്ല എന്നാണ് കേരള കോൺഗ്രസ് എം ജില്ലാ പ്രസിഡന്റ് കൂടിയായിരുന്ന എൽഡിഎഫ് സ്ഥാനാർത്ഥി ബാബു ജോസഫിന്റെ വിമർശനം.\nപാർട്ടി നടപടി മല എലിയെ പ്രസവിച്ചതുപോലെ ആയെന്ന് ബാബു ജോസഫ് പറഞ്ഞു. താക്കീത് എന്നത് കടുത്ത നടപടി ആയാണ് ചിലർ പറയുന്നത്. അങ്ങനെയാണോ എന്ന് അറിയില്ല. തോൽവിക്ക് പിന്നാലെ കടുത്ത നടപടി ഉണ്ടാകുമെന്ന് പ്രതീക്ഷയാണ് ഉണ്ടായിരുന്നത്. അത്തരം വിവരങ്ങൾ ആണ് മാധ്യമങ്ങളിലൂടെ അറിയാൻ സാധിച്ചത്. എന്നാൽ അങ്ങനെ ഒന്നും ഉണ്ടായില്ലെന്ന് ബാബു ജോസഫ് പറയുന്നു.\nതെരഞ്ഞെടുപ്പ് പ്രചാരണ പ്രവർത്തനങ്ങളിൽ എൻസി മോഹനന് മാത്രമല്ല വീഴ്ച സംഭവിച്ചിരിക്കുന്നത്. ജില്ലയിലെ ചില മുതിർന്ന നേതാക്കൾക്ക് വീഴ്ച ഉണ്ടായിട്ടുണ്ട്. സിപിഎം ഇവരിൽ നിന്ന് വിശദീകരണം തേടിയിരുന്നു. ഇത് പരിശോധിച്ചശേഷമാണ് ചിലർക്കെതിരെ നടപടി എടുത്തിരിക്കുന്നത്. കേരള കോൺഗ്രസ് പരാതി ഉന്നയിക്കാത്ത സാഹചര്യത്തിൽ കൂടുതൽ നടപടികൾ ആവശ്യപ്പെട്ട് ഇല്ലെന്നും ബാബു ജോസഫ് പറഞ്ഞു.\nAlso Read-'ജോസ് കെ. മാണി ജനകീയനല്ല'; ആരു പറഞ്ഞാലും അവലോകന റിപ്പോർട്ടിലെ പരാർശം തിരുത്തില്ലെന്ന് സി പി ഐ\nകേരള കോൺഗ്രസ് എമ്മിന് പെരുമ്പാവൂർ നിയോജകമണ്ഡലത്തിൽ അടിത്തറയില്ല എന്ന വാദം തെറ്റാണ്. കേരള കോൺഗ്രസിന് മണ്ഡലത്തിൽ പാർട്ടിയുടെതായ വോട്ടുകൾ ഉണ്ട്. തെരഞ്ഞെടുപ്പിൽ മുന്നണി സംവിധാനം എന്ന നിലയിലാണ് പ്രവർത്തിക്കുന്നത്. എല്ലാ പാർട്ടികളുടെയും വോട്ടുകൾ ലഭിക്കുമ്പോഴാണ് സ്ഥാനാർഥി ജയിക്കുന്നത്. കടന്നപ്പള്ളി രാമചന്ദ്രനും എ കെ ശശീന്ദ്രനുമൊക്കെ തവണകളായി അവരുടെ മണ്ഡലങ്ങളിൽനിന്ന് വിജയിച്ചു കയറുന്നു. പാർട്ടി വോട്ട് കൊണ്ട് മാത്രമാണോ ഇവർ ജയിക്കുന്നതെന്നും ബാബു ജോസഫ് ചോദിച്ചു.\nFirst published: September 18, 2021, 16:08 IST\ncpmcrime newskollamsexual abuse\nfishermen protest | പൊന്നാനിയില്3മത്സ്യത്തൊഴിലാളികളെ കടലില് കാണാതായിട്ട് നാലാം ദിവസം: ദേശീയ പാത ഉപരോധിച്ച് മത്സ്യത്തൊഴിലാളികള്


കാറില് കടത്തുകയായിരുന്ന അഞ്ച് കിലോ കഞ്ചാവുമായി രണ്ടുപേര് പിടിയില്; പ്രതിയുടെ വീട്ടില് നിന്ന് 20 കിലോ കഞ്ചാവും കണ്ടെത്തി – Utharadesam\nകാസര്‍കോട്: കാസര്‍കോട്-നീലേശ്വരം ഭാഗങ്ങളില് നിന്നായി എക്‌സൈസ് സംഘം 25 കിലോ കഞ്ചാവ് പിടിച്ചു. രണ്ടുപേര് അറസ്റ്റില്. ഇന്നലെ നീലേശ്വരം പള്ളിക്കരയില് വെച്ചാണ് കാറില് കടത്തുകയായിരുന്ന അഞ്ച് കിലോ കഞ്ചാവുമായി അണങ്കൂരിലെ അബ്ദുസമദ് (39), പള്ളിക്കര കല്ലിങ്കാലിലെ റഫീഖ് (41) എന്നിവരെ നീലേശ്വരം റേഞ്ച് ഇന്‍സ്‌പെക്ടര് എ. സാദിഖിന്റെ നേതൃത്വത്തിലുള്ള എക്‌സൈസ് സംഘം പിടികൂടിയത്. ഹ്യൂണ്ടായി കാറിന്റെ പിറക് വശത്ത് രണ്ട് കെട്ടുകളിലാക്കിയായിരുന്നു കഞ്ചാവ് സൂക്ഷിച്ചിരുന്നത്. കാസര്‍കോട്ട് നിന്ന് ചെറുവത്തൂര് ഭാഗത്തേക്ക് കടത്തുകയായിരുന്നു കഞ്ചാവെന്നാണ് ഇവര് എക്‌സൈസ് സംഘത്തോട് പറഞ്ഞത്. മംഗലാപുരത്ത് നിന്നാണ് കഞ്ചാവ് എത്തിച്ചതെന്ന് കരുതുന്നു.\nചോദ്യം ചെയ്യലില് പരസ്പര വിരുദ്ധമായി ഇരുവരും സംസാരിച്ചതായി എക്‌സൈസ് സംഘം പറഞ്ഞു. കൂടുതല് സംശയം തോന്നി സമദിന്റെ അണങ്കൂരിലെ വീട്ടില് പരിശോധന നടത്തിയപ്പോഴാണ് 20 കിലോ കഞ്ചാവ് കൂടി കണ്ടെത്തിയത്. വീടിന്റെ അപ്സ്റ്റയറിന്റെ ഭാഗത്ത് പത്തുകെട്ടുകളിലാക്കി ഒളിപ്പിച്ച നിലയിലായിരുന്നു കഞ്ചാവ് ഉണ്ടായിരുന്നത്. ഡപ്യൂട്ടി കമ്മീഷണര് വിനോദ് പി. നായരുടെ നിര്‍ദേശത്തെതുടര്‍ന്നായിരുന്നു പരിശോധന. ഹൊസ്ദുര്‍ഗ് കോടതിയില് ഹാജരാക്കിയ പ്രതികളെ റിമാണ്ട് ചെയ്തു.\nപ്രിവന്റീവ് ഓഫീസര് കെ.വി വിനോദ്, സിവില് എക്‌സൈസ് ഓഫീസര്‍മാരായ ടി. നിഷാദ്, കെ. പ്രതീഷ്, മനാഫ്, ശരത്, മഞ്ജുനാഥന്, ഷിജി, രതീഷ്, ഡ്രൈവര് വിജിത്ത് എന്നിവരുടെ നേതൃത്വത്തിലായിരുന്നു കഞ്ചാവ് കടത്ത് പിടിച്ചത്.\nജില്ലയില് ഒരു ഇടവേളക്ക് ശേഷമാണ് വലിയ രീതിയിലുള്ള കഞ്ചാവ് കടത്ത് പിടികൂടുന്നത്. കൂടുതല് അന്വേഷണം നടന്നുവരികയാണ്.\nബന്തിയോട്ട് യുവാക്കളെ കുത്തിപ്പരിക്കേല്‍പ്പിച്ച കേസില് രണ്ടുപേര് അറസ്റ്റില്


പഴനി – പദയാത്ര – തത്തമംഗലം.com\n3684Reads per month:\nകാൽനൂറ്റാണ്ട് മുൻപ് വണ്ടിത്താവളം ഗ്രാമത്തിൽ നിന്ന് അൻപതോളം ചെറുപ്പക്കാർ പഴനി തീർത്ഥാടന പദയാത്ര നടത്തി. പൂർവ്വീകപദയാത്രികരേയും, അത്തരം യാത്രാ അനുഭവങ്ങളേയും സ്മരിച്ചുകൊണ്ടുള്ള ഗൃഹാതുരത്വം തുളുമ്പുന്ന ആവേശയാത്ര.\nപഴനിയാത്ര സംബന്ധിച്ച് ധാരാളം സഞ്ചാരകഥകൾ പഴഞ്ചരിത്രമായി ബാല്യം മുതൽ തന്നെ എല്ലാവരുടേയും ബോധമനസ്സിൽ പതിഞ്ഞുനിന്ന കാര്യമാണ്. ഗ്രാമക്കവലയിലെ ആൽമരച്ചുവട്ടിൽ സന്ധ്യാ ചർച്ച നടന്നപ്പോൾ ആരോ പഴനിയാത്ര എന്നൊരാശയം കൊണ്ടുവന്നു. അതോടെ അന്നത്തെ ചർച്ച ഈ വിഷയം മാത്രമായി. രാത്രി 12 മണിയോടെ ചർച്ചാതീരുമാനമായി. അടുത്ത വ്യാഴാഴ്ച നടന്നുപോകുന്നു. താൽപര്യക്കാർക്കെല്ലാം പങ്കെടുക്കാം. വ്യാഴാഴ്ചയ്കാമ്പുഴേക്കും ഗ്രാമത്തിലെ മുതിർന്ന അനുഭവസ്ഥരുടെ വിദഗ്ദനിർദ്ദേശങ്ങൾ ശേഖരിക്കുകയും വേണം.\nപഴനി – വണ്ടിത്താവളം 100 km അകലമുണ്ട്. ആദികാലങ്ങളിൽ നടന്നായിരുന്നു യാത്രകൾ. സംഘയാത്രകൾ. കാടും മലയും താണ്ടിയുള്ള ക്ലേശയാത്ര . ക്രമേണ ക്ലിപ്തമായ യാത്രാവഴി വന്നപ്പോൾ യാത്ര ഒന്നുകൂടി നന്നായി. പോകുന്നവഴിയിൽ വെച്ചുണ്ടും കിടന്നുമുള്ള യാത്രകൾ. പിന്നെയങ്ങോട്ട് കാളവണ്ടിയാത്രകളായി. അപ്പോഴാണ് കുഞ്ഞുങ്ങളും, സ്ത്രീകളുമടങ്ങുന്ന സകുടുംബയാത്രാക്കാലം തുടങ്ങുന്നത്. ഈ സമയം തന്നെ വഴിയോരങ്ങളിൽ അതതു നാടുവാഴികളും, ജന്മിമാരും, അമ്പലക്കാരും സത്രങ്ങൾ തുടങ്ങിയിരുന്നു.\nimage courtesy of padayatra.org\nഅക്കാലത്ത് പഴനിയിലും സത്രങ്ങൾ മാത്രമെ ഉണ്ടായിരുന്നുവെന്നുള്ളുവത്രേ. ഭക്ഷണശാലകളായി വീടുകളിലെ ഹോംലി മീൽസ് മാത്രം. മിക്കയാത്രികരും സത്രങ്ങളിൽ പാചകം ചെയ്തുകഴിക്കും. 8-10 ദിവസത്തെ ദൈർഘ്യമുണ്ട് അക്കാലയാത്രകൾക്ക് . അതൊരു യാത്രാവസന്തകാലം തന്നെയാണ്. പിന്നീട് 1880 കാലഘട്ടത്തിൽ പഴനിക്ക് തീവണ്ടി വന്നു. 1920 കാലഘട്ടത്തിൽ ബസ് സർവീസും തുടങ്ങി.\nവ്യാഴാഴ്ച സന്ധ്യയെത്തി. അത്താഴം നേരത്തെ കഴിഞ്ഞ് യാത്രാമെമ്പർമാർ തുണി സഞ്ചി ചുരുട്ടി ആൽത്തറയിൽ ഹാജരായി. അമ്പതോളം പേരുണ്ട്. ഷർട്ടും, കാവിമുണ്ടും. മൊബൈൽ ഇല്ലാത്ത കാലം. അധികമായുള്ള സംഗതി പെൻടോർച്ചുകൾ മാത്രം. ആൽത്തറയിൽ ഗ്രാമത്തിനെ ഒന്നടങ്കം സാക്ഷി നിർത്തി നാളികേരത്തിൽ കർപ്പൂരം കത്തിച്ച് ഗണപതിയേയും, മുരുകനേയും വിളിച്ച് മുതിർന്നൊരാൾ നാളികേരം എറിഞ്ഞുടച്ചു. ഒത്തിരി കണ്ഠങ്ങളിൽ നിന്ന് ഹര ഹര മുരുകാ ശബ്ദമുയർന്നു. മുകളിൽ നിലാവുദിച്ചിരുന്നു.യാത്ര തുടങ്ങി.\nവണ്ടിത്താവളത്തു നിന്നും കിഴക്കോട്ട് ഹൈവേയോരം പറ്റി പൊള്ളാച്ചി നോക്കി നടപ്പാക്കി. പൊള്ളാച്ചിക്ക് 30 km ആണ്. കലപിലവർത്തമാനത്തിന്റെ ആദ്യാവേശത്തിൽ നടത്തവേഗതയുണ്ടായതിനാൽ 12 മണിയോടെ പൊള്ളാച്ചിയെത്തി. ഇനി ഇന്ന് യാത്ര മതി. പരമ്പരാഗത യാത്രാ സമയം 4-10 ആണ്. അതായത് കാലത്ത്4മുതൽ 10 വരെ. പിന്നെ വിശ്രമവും മറ്റും കഴിഞ്ഞ് വൈകീട്ട്4മുതൽ രാത്രി 10 വരെ യാത്ര.തുടർന്ന് ഉറക്കം. ഇപ്രകാരം കടുത്ത വെയിൽ ഏൽക്കാതെ യാത്ര സുഗമമാകുന്നു എന്നതാണ് പഴമക്കാരുടെ രീതി. ഏതായാലും പൊള്ളാച്ചി പ്രാന്തത്തിലെ വഴിയരികിലെ മധുരവീരൻ കോവിൽ മുറ്റത്ത് എല്ലാവരും കിടന്നു. ക്ഷീണം കാരണം പെട്ടെന്നുറങ്ങി. അലാറം വെച്ച് രാവിലെ4ന് എണീറ്റു നടന്നു. ഇടയിൽക്കണ്ട കുളത്തിൽ പല്ലുതേപ്പും, കുളിയും നടത്തി. വഴിയോര ചായക്കടകളിൽ പ്രാതൽ തീർത്തു. 10-10.30 മണിയോടെ 33 km താണ്ടി ഉദുമൽപ്പേട്ടയിലെത്തി. അവിടെ വഴിയരികിലെ കോളജ് മൈതാനത്ത് പൂവരശുമരങ്ങൾക്ക് താഴെ വിശ്രമം. കോളജ് കാന്റീനിൽ നിന്നും ഉച്ചയൂണ് . പിന്നേയും വിശ്രമം. നാലു മണിക്ക് കാന്റീനിൽ നിന്നും ചായയും, ബജ്ജിയും കഴിച്ച് വീണ്ടും യാത്ര തുടങ്ങി. ഇനി 37 km ദൂരം പഴനി കോവിലിലേക്കുണ്ട്. 8 മണിയോടെ പുഷ്പത്തൂർ കവലയെത്തി. തട്ടുകടദോശയും, ചട്ണിയും, കാപ്പിയും അത്താഴമായി.\nയാത്രയുടെ ക്ഷീണത്തിൽ എണ്ണമറ്റ ദോശകൾ സ്വാദിന്റെ ഗുണനങ്ങളായി. പിന്നേയും നടപ്പ് തുടങ്ങി. 9.45 മണിയോടെ ദൂരെ പഴനിമല പ്രഭാപൂരിതമായി കാണാൻ തുടങ്ങി. ഉറക്കെ സംഘം ചേർന്നു ആർത്തുവിളിച്ചു: ഹര ഹരോ മുരുകാ . യാത്രയ്ക്ക് ആവേശം കയറി. ക്ഷീണം പമ്പ കടന്നു. കാലുകൾക്ക് വേഗതയേറി. 10.30 മണിയോടെ പഴനിമല അടിവാരമെത്തി. പ്രവേശമാർഗ്ഗത്തിന്റെ മുൻപിലുള്ള ഗണപതിയെ തൊഴുതു.\nപഴനി ക്ഷേത്രനഗരിയിൽ ഒരു തീർത്ഥാടന തിരക്ക് ദിവസത്തിന്റെ അവസാന സമയക്കാഴ്ചകളാണ് കാണുന്നത്. പൂട്ടാൻ നിൽക്കുന്ന കടകൾ. തുണിമറ കൊണ്ട് മറയ്ക്കുന്ന വഴിയോര കടകൾ. വീട്ടിലേക്ക് മടങ്ങാൻ തയ്യാറെടുക്കുന്ന സൈക്കിൾ റിക്ഷാക്കാരും, പേരയ്ക്കാ കച്ചവടക്കാരും, തട്ട് കർപ്പൂരക്കച്ചവടക്കാരും. ബസ് സ്റ്റാൻഡിൽ അവസാനബസും പ്രതീക്ഷയോടെ കാത്തു നിൽക്കുന്ന ലോഡ്ജ് കമ്മീഷൻ ഏജൻറുമാർ. എല്ലാവരും തലമുറകളായി മുരുകന്റെ പേരിൽ ഉപജീവനം അല്ലലില്ലാതെ കഴിയുന്നു. ലോഡ്ജിലെത്തി. കുളിക്കണം. ഉറങ്ങണം. പിന്നെ രാവിലെ മലകയറി ദർശനം കാണണം. ജനലിലൂടെ നോക്കിയപ്പോൾ കണ്ണഞ്ചിപ്പികുന്ന വർണ്ണവെളിച്ചത്തിൽ പഴനിമല അപ്പാടെ കുളിച്ചു നിൽക്കുന്നു. സ്ഫുടമായ വഴിവിളക്കുകളുടെ നിയോൺ പ്രകാശം യാത്രാവഴിയെ പ്രത്യേകം എടുത്തുകാട്ടുന്നു. ഏറ്റവും മുകളിൽ, കോവിലിന്റെ ഗോപുരത്തിനടുത്തായി ചുവപ്പ് വെളിച്ചത്തിൽ തമിഴിൽ “ഓം മുരുകാ” എന്ന പ്രകാശം കാണാം.\nമനസ്സിൽ ഒരായിരം ഓർമ്മകളോടിയെത്തി. ഈ ദേവപ്രകാശം തേടി എത്ര നൂറ്റാണ്ടായി എണ്ണമറ്റ എത്രപേർ ഈ ദേവനഗരിയിലെത്തി. നടന്നും, കാളവണ്ടിയിലും , തീവണ്ടിയിലും ,ബസിലും, പിന്നെ ഇരുചക്ര – നാലുചക്രവാഹനങ്ങളിലുമായി. ഇവർ കടന്നെത്തിയ വഴിത്താരകളിലെ ഗൃഹാതുരമായ വൈവിധ്യമായ യാത്രാനുഭവങ്ങളുടെ ചരിത്രം കേട്ടാൽ ഒരിക്കലും മതിയാകില്ല. അതിൽ തീരെ ചെറിയൊരംശം ഈ യാത്രയിൽ കിട്ടിയ പോലെ അനുഭവപ്പെട്ടു. ചന്ദനത്തിന്റേയും, വിഭൂതിയുടേയും, മല്ലികപ്പൂക്കളുടേയും സമ്മിശ്രസുഗന്ധം നിറഞ്ഞ ഗൃഹാതുരസുഖം അന്നത്തെ പദയാത്രാനുഭവത്തിനുണ്ടായിരുന്നു.\nചിത്രാ കാപ്പി തത്തമംഗലം വണ്ടിത്താവളത്തിന്റെ തങ്കം വെള്ളച്ചന് മരണമില്ല CTMC പറയൂ, ഇത് റോഡോ അതോ തോടോ?\npreviousപഠനാവശ്യത്തിനായി സ്മാർട് ഫോൺ വാങ്ങാനുള്ള പദ്ധതി\nnextവീണ്ടും മഴ തുടങ്ങി.


കൊവിഡ് മൂന്നാം തരംഗത്തെ നേരിടാന് മുന്നൊരുക്കം; പൾസ് ഓക്സിമീറ്റർ ബാങ്കുമായി ഐഎംഎയും എകെഎംജിയും | IMA and AKMG joint hands to establish pulse oximeter bank in the state before covid third wave\nകൊവിഡ് മൂന്നാം തരംഗത്തെ നേരിടാന് മുന്നൊരുക്കം; പൾസ് ഓക്സിമീറ്റർ ബാങ്കുമായി ഐഎംഎയും എകെഎംജിയും\nക്വാറന്റീനിലോ വീട്ടിലെ ചികിത്സയിലോ ഇരിക്കുന്ന രോഗിക്ക് ഹെൽപ്പ്ലൈൻ നമ്പരായ 7994 981 333ൽ വിളിക്കാം. വിളി എത്തിയ ഉടനെ കൺട്രോൾ റൂമിൽ നിന്ന് മാപ്പ് പരിശോധിച്ച് രോഗിക്ക് ഏറ്റവുമടുത്തുള്ള പൾസ് ഓക്സിമീറ്റർ ബാങ്കിൽ വിവരമെത്തും. ഒരു ജില്ലയിൽ ഇത്തരത്തിൽ പൾസ് ഓക്സിമീറ്റർ ലഭ്യമായ5മുതൽ 10 വരെ കേന്ദ്രങ്ങളുണ്ടാകും. നേരിട്ടറിയാൻ ഈ കേന്ദ്രങ്ങളുടെ വിവരം രേഖപ്പെടുത്തിയ ഡിജിറ്റൽ മാപ്പും ലഭ്യമാണ്.\nThiruvananthapuram, First Published Jun 17, 2021, 9:35 AM IST\nകൊവിഡ് മൂന്നാംതരംഗത്തെ നേരിടാനൊരുങ്ങുന്ന സംസ്ഥാനത്ത് പൾസ് ഓക്സിമീറ്റർ ബാങ്ക് സംവിധാനവുമായി ഐഎംഎയും വിദേശമലയാളി ഡോക്ടർമാരുടെ കൂട്ടായ്മയായ എകെഎംജിയും. ആവശ്യമുള്ള ആർക്കും, സമീപത്ത് ലഭ്യമായ പൾസ് ഓക്സിമീറ്റർ ഓൺലൈനായി അറിയാനാകും. വിവരം ലഭിച്ചാലുടൻ പൾസി ഓക്സിമീറ്റർ സൗജന്യമായി വീട്ടിലെത്തിച്ച് നൽകുകയും ചെയ്യുന്നതാണ് സംവിധാനം. മൂന്നാംതരംഗത്തിൽ രോഗികൾ കൂടിയാലും പൾസ് ഓക്സിമീറ്റർ ക്ഷാമമില്ലാതിരിക്കലാണ് ലക്ഷ്യം.\nക്വാറന്റീനിലോ വീട്ടിലെ ചികിത്സയിലോ ഇരിക്കുന്ന രോഗിക്ക് ഹെൽപ്പ്ലൈൻ നമ്പരായ 7994 981 333ൽ വിളിക്കാം. വിളി എത്തിയ ഉടനെ കൺട്രോൾ റൂമിൽ നിന്ന് മാപ്പ് പരിശോധിച്ച് രോഗിക്ക് ഏറ്റവുമടുത്തുള്ള പൾസ് ഓക്സിമീറ്റർ ബാങ്കിൽ വിവരമെത്തും. ഒരു ജില്ലയിൽ ഇത്തരത്തിൽ പൾസ് ഓക്സിമീറ്റർ ലഭ്യമായ5മുതൽ 10 വരെ കേന്ദ്രങ്ങളുണ്ടാകും. നേരിട്ടറിയാൻ ഈ കേന്ദ്രങ്ങളുടെ വിവരം രേഖപ്പെടുത്തിയ ഡിജിറ്റൽ മാപ്പും ലഭ്യമാണ്. ആദ്യഘട്ടത്തിൽ 4000 പൾസ് ഓക്സിമീറ്റർ വരെയാണ് സജ്ജമാക്കുന്നത്. 16ഓളം വിദേശമലയാളി ഡോക്ടർമാരുൾപ്പെടുന്ന 16ഓളം കൂട്ടായ്മകൾ ഒന്നിച്ചാണ് പണവും പൾസ് ഓക്സിമീറ്ററും കണ്ടെത്തിയത്. സംസ്ഥാനത്ത് വിപുലമായ വേരുകളുള്ള ഐഎംഎയുടെ ശൃംഖലയാണ് ഈ ബാങ്കിനെ ചലിപ്പിക്കുന്നത്.\nആവശ്യകത കൂടുന്നത് കണക്കാക്കി കൂടുതൽ വിപുലീകരിക്കാനാണ് ശ്രമം. പ്രാദേശിക ആരോഗ്യപ്രവർത്തകരെക്കൂടി സംവിധാനത്തിന്റെ ഭാഗമാക്കാൻ ശ്രമിക്കുന്നുണ്ട്. വീട്ടിലും ഡൊമിസിലറി കേന്ദ്രങ്ങളിലും കഴിയുന്ന രോഗികൾക്ക് അപകട സാഹചര്യമൊഴിവാക്കാൻ വളരെ പ്രധാനമാണ് രക്തത്തിലെ ഓക്സിജൻ നില കൃത്യമായി പരിശോധിച്ച് ഉറപ്പു വരുത്തൽ.\nLast Updated Jun 17, 2021, 9:35 AM IST\n'ഡേറ്റിംഗ് ഗെയിം കില്ലർ', ക്രൂരനായ സീരിയൽ കില്ലർ, വധശിക്ഷയ്ക്ക് കാത്തുനിന്നില്ല, അതിന് മുമ്പ് മരണം\nകുമിളയ്ക്കുള്ളില് കുടുങ്ങിയ കൂറ്റന് നക്ഷത്രം; വൈറലായി നാസയുടെ പോസ്റ്റ്, സത്യം ഇതാണ്\n'സാരിയുടെ മാജിക്കിനോട് മലയാളി പെണ്‍കൊടികൾ എങ്ങനെ നോ പറയും' : അമേയ പറയുന്നു


'വാക്ക് പാലിക്കും സര്‍ക്കാര്'; കേരള ബാങ്കിന് അനുമതി ലഭിച്ചതിലെ സന്തോഷം പങ്കിട്ട് മുഖ്യമന്ത്രി\nThiruvananthapuram, First Published 9, Oct 2019, 10:59 PM IST\nറിസര്‍വ്വ് ബാങ്ക് ചില നിബന്ധനകളോടെയാണ് അന്തിമഅനുമതി നല്‍കിയിരിക്കുന്നത്. അത് പാലിക്കാനുള്ള നടപടികള് സഹകരണവകുപ്പ് കൈക്കൊള്ളും\nതിരുവനന്തപുരം: കേരള ബാങ്ക് രൂപീകരണത്തിന് റിസര്‍വ്വ് ബാങ്ക് അന്തിമ അനുമതി നല്‍കിയതില് സന്തോഷമുണ്ടെന്ന് മുഖ്യമന്ത്രി പിണറായി വിജയന്. സംസ്ഥാനത്തിന് സ്വന്തം ബാങ്ക് രൂപീകരിക്കുമെന്ന വാഗ്ദാനമാണ് നടപ്പാകുന്നതെന്നും അദ്ദേഹം ഫേസ്ബുക്ക് കുറിപ്പിലൂടെ വ്യക്തമാക്കി.\nകേരള ബാങ്ക് രൂപീകരണത്തിന് റിസര്‍വ്വ് ബാങ്ക് അന്തിമ അനുമതി നല്‍കിയതില് സന്തോഷമുണ്ട്. സംസ്ഥാനത്തിന് സ്വന്തം ബാങ്ക് രൂപീകരിക്കുമെന്ന വാഗ്ദാനമാണ് നടപ്പാകുന്നത്. ജില്ലാ സഹകരണബാങ്കുകളെ കേരള സംസ്ഥാനസഹകരണബാങ്കില് ലയിപ്പിച്ചാണ് പുതിയ ബാങ്ക് . കോടതിയുടെ കൂടി തീര്‍പ്പിന് വിധേയമായി ബാങ്ക് രൂപീകരണം സാധ്യമാകും.\nറിസര്‍വ്വ് ബാങ്ക് ചില നിബന്ധനകളോടെയാണ് അന്തിമഅനുമതി നല്‍കിയിരിക്കുന്നത്. അത് പാലിക്കാനുള്ള നടപടികള് സഹകരണവകുപ്പ് കൈക്കൊള്ളും. എല്ലാ പ്രതിബന്ധങ്ങളേയും അതിജീവിച്ച് കേരളബാങ്കിന്റെ അംഗീകാരത്തിനായി പ്രവര്‍ത്തിച്ച എല്ലാവരേയും മുഖ്യമന്ത്രി അഭിനന്ദിച്ചു. സംസ്ഥാനത്തിന്റെ വികസനത്തിന് വേഗം കൂട്ടാന് കേരളബാങ്ക് രൂപീകരണം വഴി സാധ്യമാകുമെന്നാണ് പ്രതീക്ഷയെന്ന് മുഖ്യമന്ത്രി പറഞ്ഞു.\nLast Updated 10, Oct 2019, 11:26 AM IST\nവാക്ക് പാലിക്കും സര്‍ക്കാര്\nസന്തോഷം പങ്കിട്ട് മുഖ്യമന്ത്രി


മഴക്കാലമാകുമ്പോള് ഒന്നുകൂടി സുന്ദരിയാകുന്ന ഇ‌ടുക്കിയിലെ വെള്ളച്ചാട്ടങ്ങള് | iMalayalee MultiChannel News Portal\nമഴക്കാലമാകുമ്പോള് ഒന്നുകൂടി സുന്ദരിയാകുന്ന ഇ‌ടുക്കിയിലെ വെള്ളച്ചാട്ടങ്ങള്\nകണ്‍നിറയെ വെള്ളച്ചാട്ടങ്ങളു‌ടെ കാഴ്ച കാണുവാന് സഞ്ചാരികളില്ലന്നേയുള്ളൂ.... മണ്‍സൂണിന് മുന്നോടിയായുള്ള വേനല് മഴയില് ഇടുക്കി നിറഞ്ഞൊഴുകുകയാണ്. കൊവിഡില്ലായിരുന്നുവെങ്കില് സഞ്ചാരികള് എത്തിച്ചേരേണ്ട ഇടങ്ങള് ശൂന്യമാണെങ്കിലും ആര്‍ത്തലച്ചൊഴുകിയെത്തുന്ന വെള്ളച്ചാട്ടങ്ങളെ അതൊന്നും ബാധിച്ച മട്ടില്ല. കുറച്ചു നാള് മുന്‍പു വരെ വറ്റിവരണ്ടു കിടന്ന വെള്ളച്ചാട്ടങ്ങള്‍ക്കെല്ലാം ജീവന് വെച്ചിട്ടുണ്ട്.\nമഴക്കാലമാകുമ്പോള് ഒന്നുകൂടി സുന്ദരിയാകുന്ന ഇടുക്കിയുടെ സ്വന്തം വെള്ളച്ചാട്ടമാണ് തൂവല് വെള്ളച്ചാട്ടം. തൂവല് വെള്ളച്ചാട്ടം അതിന്‍റെ കാഴ്ചയിലാണ് സഞ്ചാരികളെ ആകര്‍ഷിക്കുന്നത്. മുകളില് നിന്നു വെള്ളച്ചാട്ടം ആസ്വദിക്കുവാന് സാധിക്കുന്ന ജില്ലയിലെ ഏക വെള്ളച്ചാട്ടം കൂടിയാണ് തൂവല്. ചെറിയ തട്ടുതട്ടായി താഴേക്ക് പതഞ്ഞു നിറഞ്ഞു പതിക്കുന്നത് കണ്ടു നില്‍ക്കുക എന്നതുതന്നെ രസകരമായ ഒരേര്‍പ്പാടാണ്. വെള്ളച്ചാട്ടത്തിന്റെ മുകളില് നിന്നും കാണുന്നതിനാല് ഒട്ടും അപകട സാധ്യതയില്ലാതെ പോയിവരാമെന്ന പ്രത്യേകതയും ഇതിനുണ്ട്.\nകാടിനുള്ളില് സ്ഥിതി ചെയ്യുന്ന വെള്ളച്ചാട്ടമായതിനാല് കാല്‍നടയായി മാത്രമേ ഇവിടേക്ക് എത്തിച്ചേരുവാന് സാധിക്കുകയുള്ളൂ, മലയിറങ്ങി കൃഷിത്തോട്ടങ്ങളില‌ൂടെ നടന്നു വേണം വെള്ളച്ചാട്ടത്തിനു മുകളിലെത്തുവാന്. നെടുങ്കണ്ടം പഞ്ചായത്തിയില് മഞ്ഞപ്പാറ, ഈട്ടിത്തോപ്പ് പ്രദേശങ്ങളോട് ചേര്‍ന്നാണ് തൂവല് വെള്ളച്ചാട്ടമുള്ളത്. മഞ്ഞപ്പാറ വഴിയോ ഈട്ടിത്തോപ്പു വഴിയോ\nഎട്ടു തട്ടുകളില് ആഘോഷമായി കാട്ടില് നിന്നും താഴേക്ക് പതിക്കുന്ന ചീയപ്പാറ വെള്ളച്ചാട്ടം മൂന്നാര് യാത്രകളിലെ ഒഴിവാക്കുവാന് സാധിക്കാത്ത കാഴ്ചയാണ്. ചെങ്കുത്തായ പാറക്കെട്ടിലൂടെ താഴേക്ക് ആര്‍ത്തലച്ചെത്തുന്ന ഈ വെള്ളച്ചാട്ടം കണ്ണുകള്‍ക്ക് അതിമനോഹരമായ കാഴ്ചയാണ് സമ്മാനിക്കുന്നത്. വനത്തിനുള്ളിലായി സ്ഥിതി ചെയ്യുന്നതിനാല് പച്ചപ്പിന്റെ പശ്ചാത്തലവും കാട്ടുമൃഗങ്ങളുടെ സാന്നിധ്യവും കാഴ്ചയും ഇവിടേക്കുളള യാത്രയെ സമ്പന്നമാക്കും, മഴ കനത്താല് വെള്ളച്ചാട്ടത്തിന്‍റെ ശക്തി കൂടുകയും വെള്ളം റോഡിലേക്ക് തെറിക്കുകയും ചെയ്യുന്നത് ഇവിടെ കാണാം\nആനയടിക്കുത്ത് അഥവാആനചാടിക്കുത്ത് വെള്ളച്ചാട്ടം.\nനേര്യമംഗലത്തിനും അടിമാലിയ്ക്കും ഇടയിലായി നെര്യമംഗലത്തു നിന്നും 20 കിലോമീറ്റര് അകലെയാണ് ഈ വെള്ളച്ചാട്ടം സ്ഥിതി ചെയ്യുന്നത്.\nമഴക്കാലത്ത് പതിന്മ‌ടങ്ങ് ഭംഗിയാകുന്ന ഇടുക്കിയിലെ മറ്റൊരു വെള്ളച്ചാട്ടമാണ് ആനയടിക്കുത്ത് അഥവാ ആനചാടിക്കുത്ത് വെള്ളച്ചാട്ടം. തൊടുപുഴയ്ക്ക് സമീപത്തായി സ്ഥിതി ചെയ്യുന്ന ഈ വെള്ളച്ചാട്ടത്തിനും കരുത്ത് വെയ്ക്കുന്നത് മഴക്കാലത്താണ്. നിറഞ്ഞ പച്ചപ്പിനു നടുവിലൂടെ ചെന്നെത്തുമ്പോള് പാറയിലൂടെ കുതിച്ചെത്തുന്ന വെള്ളച്ചാട്ടത്തിന്റെ കാഴ്ച ഇവിടെ കാണാം.\nകുഞ്ഞുങ്ങളുള്‍പ്പെടെയുള്ളവര്‍ക്ക് വളരെ സുരക്ഷിതമായി വെള്ളച്ചാട്ടത്തിലിറിങ്ങാം എന്നതാണ് ഇവിടേക്ക് സഞ്ചാരികളെ ആകര്‍ഷിക്കുന്നത്. അതിനാല് തന്നെ കുടുംബവുമായി എത്തുന്ന സഞ്ചാരികളാണ് ഇവിടെ അധികവുമുള്ളത്. തൊടുപുഴയില് നിന്നും കരിമണ്ണൂര് വഴി തൊമ്മന്‍കുത്ത് ടൗണ് വഴിയാണ് ആനക്കുത്തിചാടി വെള്ളച്ചാട്ടത്തിലേക്കുള്ള വഴി. തൊമ്മന്‍കുത്ത് ടൗണില് നിന്നും വണ്ണപ്പുറം റൂട്ടില് ഒരുകിലോമീറ്റര് അകലെയാണ് വെള്ളച്ചാട്ടമുള്ളത്\nകോട്ടയം-കുമളി അഥവാ കെ.കെ. റോഡില് റോഡ് അരികിലായി സ്ഥിതി ചെയ്യുന്ന വെള്ളച്ചാട്ടമാണ് വളഞ്ഞങ്ങാനം വെള്ളച്ചാട്ടം. സഞ്ചാരികള്‍ക്കിടയില് മുറിഞ്ഞപുഴ വെള്ളച്ചാട്ടം, കേലരി വെള്ളച്ചാട്ടം എന്നൊക്കെ ഇതിനു പേരുണ്ട്. ഹെയര്‍പിന് റോഡില് സ്ഥിതി ചെയ്യുന്ന വെള്ളച്ചാട്ടം ദൂരെ നിന്നേ കാണുവാന് സാധിക്കില്ല. വളരെ അടുത്തെത്തിയ ശേഷം മാത്രമേ വെള്ളച്ചാ‌ട്ടം ദൃശ്യമാകൂ.\nമൂന്നാര് ടൗണില് നിന്നും 35 കിലോമീറ്റര് അകലെയായാണ് ലക്കോം വെള്ളച്ചാട്ടം സ്ഥിതി ചെയ്യുന്നത്. മൂന്നാറില് നിന്നും ഉദുമല്‍പേട്ടിലേക്കുള്ള വഴിയിലാണ് ലക്കോം സ്ഥിതി ചെയ്യുന്നത്. നദിയില് നിന്നും പുറത്തേക്ക് തള്ളിനില്‍ക്കുന്ന കല്ലുകള്‍ക്കിടയിലൂടെയാണ് ഇവിടുത്തെ വെള്ളത്തിന്റെ ഒഴുക്ക്.\nവെള്ളച്ചാട്ടങ്ങള്‍ക്ക് മുഴുവന് ജീവന്‍വയ്ക്കുന്ന സമയമാണ് മഴക്കാലങ്ങള്. അതുകൊണ്ടു തന്നെ അത് ആസ്വദിക്കുവാനായി എത്തിച്ചേരുന്നവരും ധാരാളമുണ്ട്. എന്നാല് മഴക്കാലത്ത് വെള്ളച്ചാട്ടങ്ങളിലേക്ക് പോകുമ്പോള് ശ്രദ്ധിക്കേണ്ടതായ കാര്യങ്ങള് നിരവധിയുണ്ട്. മഴ പെയ്തകൊണ്ടിരിക്കുമ്പോള് വെള്ളച്ചാട്ടത്തിലേക്ക് ഇറങ്ങാതിരിക്കുക എന്നതാണ് ഏറ്റവും പ്രധാന കാര്യം. കാട്ടില് നിന്നു വരുന്ന വെള്ളച്ചാട്ടമാണെങ്കില് അപ്രതീക്ഷിതമായുണ്ടാകുന്ന മഴയിലും ഉരുളിലും വെള്ളം ശക്തമായി ഒലിച്ചിറങ്ങുവാന് സാധ്യതയുണ്ട്. കൂടാതെ പെട്ടന്നു കല്ലുകളും മറ്റും വഴുക്കലുള്ളതാവുന്നതിനാല് അതുകൂടി ശ്രദ്ധിക്കണം.


India Archives | Page 697 of 739 | Keralabhooshanam.com | Breaking News, Latest News, Kerala, India and World news\nHome»Archives»NEWS»India (Page 697)\nഡല്‍ഹിയില് 33 കുട്ടികുറ്റവാളികള് രക്ഷപ്പെട്ടു\nBy on 07/10/2013 India\nമുഖര്‍ജിനഗറിലെ ജുവനൈല് ഹോമില് നിന്നും 33 കുട്ടിക്കുറ്റവാളികള് രക്ഷപ്പെട്ടു. ജുവൈനില് ഹോം സൂപ്രണ്ടിന്റെ ഓഫീസിന് തീവെച്ചശേഷം കല്ലെറിഞ്ഞ് ജീവനക്കാരെ അക്രമിച്ചാണ് ഇവര് രക്ഷപ്പെട്ടത് ഒരു സുരക്ഷാ ഉദ്യോഗസ്ഥന്റെ പക്കല്‍നിന്ന് 35,000 രൂപയും ഇവര് മോഷ്ഠിച്ചിരുന്നു.രക്ഷപ്പെട്ടവരില് 16 പേരെ പിന്നീട് പിടികൂടി. ശനിയാഴ്ച വൈകീട്ട് എട്ടരയോടെ തടവിലുണ്ടായിരുന്ന ആറ് കുട്ടികള് മരുന്ന് കഴിക്കാന് വിസമ്മതിച്ചതാണ് സംഘര്‍ഷങ്ങള്‍ക്ക് തുടക്കമിട്ടത്. വിവിധ കേസുകളില്‍പെട്ട 127 കുട്ടിക്കുറ്റവാളികളാണ് ജുവൈനല് ഹോമിലുള്ളത്.\nആന്ധ്രയില് സിപിഎം ജഗനുമായി സഖ്യമുണ്ടാക്കാന് ഒരുങ്ങുന്നു\nആന്ധ്രയില് ജഗന്‍മോഹന് റെഡ്ഢിയുടെ പാര്‍ടിയുമായി സഖ്യമുണ്ടാക്കുന്നതിന്റെ സാധ്യത പരിശോധിക്കാന് സിപിഎം പോളിറ്റ് ബ്യൂറോ യോഗം തീരുമാനിച്ചു. ആന്ധ്രാപ്രദേശ് വിഭജനത്തെ എതിര്‍ക്കുന്ന നിലപാടാണ് തുടക്കം മുതല് സിപിഎം സ്വീകരിച്ചത്. അതേ നിലപാട് സ്വീകരിക്കുന്ന മതേതര പാര്‍ടികളുടെ സഖ്യമുണ്ടാക്കാന് ജഗന്‍മോഹന് റെഡിയുടെ വൈ.എസ്. ആര് കോണ്‍ഗ്രസ് തീരുമാനിച്ചിട്ടുണ്ട്. ഈ പശ്ചാചലത്തിലാണ് ജഗനുമായുള്ള സഖ്യസാധ്യതകള് ആന്ധ്രയില് സിപിഎം പരിശോധിക്കുന്നത്. ആന്ധ്രയില് നിന്നുള്ള അംഗം രാഘവലു ഇക്കാര്യം പരിശോധിച്ച് പിബിക്ക് റിപ്പോര്‍ട്ട് നല്‍കും. ഇതോടൊപ്പം ദേശീയ തലത്തില് കോണ്‍ഗ്രസിനും, ബി.ജെ.പിക്കും എതിരെ […]\nഇന്നു മുതല് ട്രെയിന് യാത്രയ്ക്കു ചെലവേറും; സീസണ് ടിക്കറ്റ് നിരക്കില് മാറ്റമില്ല\nന്യൂഡല്‍ഹി: വര്‍ധിപ്പിച്ച നിരക്കുകള് നിലവില് വരുന്നതോടെ ഇന്നു മുതല് ട്രെയിന് യാത്രയ്ക്കു ചെലവുകൂടും. സെക്കന്റ് ക്ലാസില് കുറഞ്ഞതു അഞ്ച് രൂപയുടെ വര്‍ധവാണ് ഏര്‍പ്പെടുത്തിയിരിക്കുന്നത്. ഡല്‍ഹിയില്‍നിന്നു ബംഗളുരുവിലേക്ക് രാജധാനി എക്‌സ്പ്രസില് ഫസ്റ്റ് എസി യാത്ര നടത്തുന്നവര്‍ക്ക് 95 രൂപ അധികം നല്‍കേണ്ടിവരും. ഡല്‍ഹിയില് നിന്ന് മുംബൈയിലേക്ക് സെക്കന്റ് എസിയില് പോകണമെങ്കില് 40 രൂപ അധികം നല്‍കണം. നേരത്തെ ടിക്കറ്റ് ബുക്ക് ചെയ്ത യാത്രക്കാര്‍ക്കും പുതുക്കിയ നിരക്കു നല്‍കേണ്ടി വരും. സബര്‍ബന് തീവണ്ടികളുടേയും സീസണ് ടിക്കറ്റിന്റെയും നിരക്കുകള്‍ക്ക് മാറ്റമില്ല. […]\nരത്‌നഗിരി: ട്രെയിന് പാളം തെറ്റിയതിനെ തുടര്‍ന്ന് കൊങ്കണ് പാതയില് ഗതാഗതം തടസ്സപ്പെട്ടു. മുംബൈ – ഗോവ മണ്ഡോവി എക്‌സ്പ്രസ് ട്രെയിനാണ് ഞായറാഴ്ച ഉച്ചയോടെ പാളം തെറ്റിയത്. രത്‌നഗിരിക്കടുത്ത് ഖേദ് സ്‌റ്റേഷന് സമീപമായിരുന്നു സംഭവം. അപകടത്തില് ആര്‍ക്കും പരുക്കില്ല. എന്‍ജിനും ഒന്നാമത്തെ ബോഗിയുമാണ് പാളം തെറ്റിയത്. െ്രെഡവറുടെ അവസരോചിതമായ ഇടപെടലാണ് അത്യാഹിതം ഒഴിവാക്കിയത്. ഒരു ട്രാക്കിലൂടെ മാത്രമാണ് ഇപ്പോള് ഇതുവഴി ട്രെയിന് കടത്തിവിടുന്നത്. കേരളത്തിലേക്ക് ഉള്‍പ്പെടെയുള്ള പല വണ്ടികളും വൈകും.\nതെലങ്കാന രൂപീകരണത്തിനെതിരായ സീമാന്ധ്ര മേഖലയിലെ പ്രതിഷേധം രൂക്ഷമാകുന്നു.വൈദ്യുത വകുപ്പ് ജീവനക്കാരുടെ സമരത്തെ തുടര്‍ന്ന് ഭൂരിഭാഗം പ്രദേശങ്ങളിലും വൈദ്യുത വിതരണം 12 മണിക്കൂറിലേറെയായി മുടങ്ങിക്കിടക്കുകയാണ്. ഇതിനിടെ രാജി തീരുമാനം പിന്‍വലിച്ചേക്കുമെന്ന റിപ്പോര്‍ട്ടുകള് പല്ലം രാജുവിനോട് അടുത്തവൃത്തങ്ങള് നിഷേധിച്ചു. ഐക്യആന്ധ്രക്കായി പ്രഖ്യാപിച്ച 72 മണിക്കൂര് ബന്ദ് അവസാനിക്കാറായിട്ടും പ്രതിഷേധവും അക്രമസംഭവങ്ങളും വര്‍ധിക്കുകയാണ്. പ്രതിഷേധങ്ങള് കലാപങ്ങള്‍ക്ക് വഴിമാറിയതിനെ തുടര്‍ന്ന് സീമാന്ധ്ര മേഖലയില്‍കര്‍ഫ്യൂ പ്രഖ്യാപിക്കുകയും വിജയനഗരം ജില്ലിയില് അക്രമികളെ കണ്ടാലുടന് വെടിവക്കാന് നിര്‍ദ്ദേശം നല്‍കുകയും ചെയ്തു. എന്നാല് ഇതൊന്നും പ്രതിഷേധത്തിന്റെ ശക്തി കുറച്ചിട്ടില്ല. […]\nവിശാഖപട്ടണം: ആന്ധ്രപ്രദേശിലെ വിശാഖപട്ടണത്ത് രണ്ടു മലയാളി നാവികരെ റെയില്‍വേ ട്രാക്കില് മരിച്ച നിലയില് കണ്‌ടെത്തി. കോഴിക്കോട് മലാപ്പറമ്പ് സ്വദേശി ജോയല്, കാലടി സ്വദേശി അനീഷ് എന്നിവരാണ് മരിച്ചത്. വോപ്പുഗൊണ്ട റെയില്‍വേ സ്റ്റേഷന് സമീപമാണ് മൃതദേഹം കണ്‌ടെത്തിയത്. ഇരുവരും നേവല് ഓഫീസര്‍മായിരുന്നു. മരണകാരണം വ്യക്തമായിട്ടില്ല. ഇന്ന് രാവിലെ ആറോടെയാണ് മൃതദേഹം കണ്‌ടെത്തിയത്. ഇരുവരും ശനിയാഴ്ച സുഹൃത്തിന്റെ വീട്ടില് പോകുന്നുവെന്ന് പറഞ്ഞാണ് ഇറങ്ങിയത്. മരണത്തില് ദുരൂഹതയുണ്‌ടെന്നും അന്വേഷണം നടത്തണമെന്നും വിശാഖപട്ടണത്തെ മലയാളി അസോസിയേഷന് ആവശ്യപ്പെട്ടു.\nപട്‌ന: കാലിത്തീറ്റ കുംഭകോണക്കേസില് അഞ്ചു വര്‍ഷത്തെ തടവിന് ശിക്ഷിക്കപ്പെട്ടു ജയിലില് കഴിയുന്ന ആര്‍ജെഡി നേതാവ് ലാലുപ്രസാദ് യാദവിന്റെ മകള് മിസയും രാഷ്ട്രീയത്തിലിറങ്ങുന്നു. മിസ ആര്‍ജെഡിയില് അംഗത്വമെടുത്തതായാണ് വാര്‍ത്തകള്. ലാലു ജയിലില് പോയതോടെ പാര്‍ട്ടിയെ ശക്തമാക്കുന്നതിന്റെ ഭാഗമായിട്ടാണ് നീക്കമെന്ന് കരുതുന്നു. ലാലുവിന്റെ മറ്റു മക്കളായ തേജസ്വി യാദവും തേജ് പ്രതാപ് യാദവും നേരത്തെ ആര്‍ജെഡി അംഗങ്ങളാണ്. ലാലു ജയിലിലായതോടെ ലോക്‌സഭാ തെരഞ്ഞെടുപ്പില് ആര്‍ജെഡിക്ക് തിരിച്ചടിയുണ്ടാകുമെന്നു നേതാക്കള് ഭയപ്പെടുന്നുണ്ട്. ലാലുവിനുള്ള ജനപിന്തണ ചോരാതിരിക്കുാനുള്ള തന്ത്രങ്ങളുടെ ഭാഗമായാണു മകളെ കൂടി […]\nഹിമാലയന് മേഖല കുലുങ്ങിയാല് എട്ടു ലക്ഷം ജീവനുകള് പൊലിയും\nന്യൂഡല്‍ഹി: ഹിമാലയന് മേഖലയില് അതിശക്തമായ ഭൂചലനമുണ്ടായാല് എട്ടു ലക്ഷത്തോളം പേര് കൊല്ലപ്പെടാന് സാധ്യതയുണ്ടെന്നു മുന്നറിയിപ്പ്. ദേശീയ ദുരന്ത നിവാരണ അഥോറിറ്റി വൈസ് ചെയര്‍മാന് എം. ശശിധര് റെഡ്ഡിയാണ് ഇതു സംബന്ധിച്ച് മുന്നറിയിപ്പ് നല്‍കിയത്. ഹിമാചലിലെ മാന്‍ഡി പോലുള്ള സ്ഥലത്ത് ശക്തമായ ഭൂചലനമുണ്ടായാല് ചണ്ഡിഗഡ് ഉള്‍പ്പെടെയുള്ളിടങ്ങളില് പതിനായിരങ്ങള് മരിക്കുമെന്നും അദ്ദേഹം പറഞ്ഞു. 1897 നും 1950 നും ഇടയില് ഹിമാലയന് മേഖലയില് അതിശക്തമായ നാല് ഭൂചലനങ്ങള് ഉണ്ടായിട്ടുണ്ട്. 1ഷില്ലോംഗ്, കാങ്ക്ര, ബിഹാര്-നേപ്പാള് അതിര്‍ത്തി മേഖല, അസാം എന്നിവിടങ്ങളിലാണു ഭൂചലനങ്ങള് […]\nയന്ത്രത്തകരാര്: ഡല്‍ഹിയില് സേനാ വിമാനം പാര്‍ക്കിലിറക്കി\nയന്ത്രത്തകരാറിനെ തുടര്‍ന്ന് ഇന്ത്യന് വ്യോമസേനയുടെ ചെറുവിമാനം അടിയന്തിരമായി പാര്‍ക്കില് ഇറക്കി. രണ്ടുപേര്‍ക്കു മാത്രം സഞ്ചരിക്കാവുന്ന വിമാനമാണ് പറക്കലിനിടയില് തകരാര് കണ്ടതിനെ തുടര്‍ന്ന് ഡല്‍ഹിയിലെ ശാസ്ത്രി പാര്‍ക്കിലിറക്കിയത്. സ്‌ക്വാഡ്രണ് ലീഡര് സുമിത്, വിംഗ് കമാന്‍ഡര് വിദ്യുത് എന്നിവരാണ് വിമാനത്തിലുണ്ടായിരുന്ന്. ആര്‍ക്കും പരിക്കില്ലെന്ന് അധികൃതര് അറിയിച്ചു. കൂടുതല് വിവരങ്ങള് ലഭ്യമായിട്ടില്ല. ചെറുവിമാനം താഴ്ന്നു പറന്നെത്തുന്നതു കണ്ടു പ്രദേശത്തുണ്ടായിരുന്നവര് പരിഭ്രാന്തരായി ഓടിമാറുകയായിരുന്നുവെന്നു ദൃക്‌സാക്ഷികള് പറഞ്ഞു. തുടര്‍ന്നു വിമാനം കാണാനായി നിരവധി പേര് തടിച്ചുകൂടി.\nകൂട്ടബലാത്സംഗം : പരാതിക്കാരിയായ പതിമൂന്നുകാരിയെ പോലീസ് സ്‌റ്റേഷനില് നഗ്നയാക്കി\nന്യൂഡല്‍ഹി: കൂട്ടബലാത്സംഗത്തിനിരയായെന്നു പരാതി നല്‍കാനെത്തിയ പതിമൂന്നുകാരിയെ സ്റ്റേഷനില് നഗ്നയാക്കി അപമാനിച്ചതായി പരാതി. ഡല്‍ഹി ഉത്തം നഗര് പോലീസ് സ്റ്റേഷനിലെ സ്റ്റേഷന് ഹൗസ് ഓഫീസര് ഭഗ്‌വാന് സിംഗിനെതിരേയാണ് പരാതി. പെണ്‍കുട്ടിയുടെ പരാതിയെ തുടര്‍ന്ന് ഇയാളെ സസ്‌പെന്‍ഡ് ചെയ്തു. കഴിഞ്ഞ മാസം 14 നാണ് പെണ്‍കുട്ടി പീഡനത്തിനിരയായത്. ഇതേക്കുറിച്ച് പരാതി നല്‍കാന് രണ്ടു ദിവസം കഴിഞ്ഞ് അമ്മയ്ക്കും ബന്ധുവായ സ്ത്രീക്കുമൊപ്പം സ്റ്റേഷനിലെത്തിയപ്പോഴാണ് പെണ്‍കുട്ടിയെ നിര്‍ബന്ധിച്ച് നഗ്നയാക്കിയതെന്നാണ് പരാതി. പീഡന രീതിയും പരിക്കുകളും കാണണമെന്ന് പറഞ്ഞായിരുന്നത്രേ പോലീസിന്റെ നടപടി. സംഭവത്തെക്കുറിച്ച് വെള്ളിയാഴ്ചയാണ് […]\n« Previous 1 … 695 696 697 698 699 … 739 Next »


ടോം ജോസിനെ മാറ്റിയത് കൂടുതല് നല്ല അവസരങ്ങള് നല്‍കാന്: ആര്യാടന്\nസ്വാതന്ത്ര്യദിനാഘോഷത്തിനിടെ മണിപ്പൂരില് സ്‌ഫോടനം:4പേര്‍ക്ക് പരിക്ക്\nWednesday 15th August 2012 11:38am\nWednesday 15th August 2012 11:35am\nപാലക്കാട്: കൊച്ചി മെട്രോ റെയിലിന്റെ മാനേജിങ് ഡയറക്ടര് സ്ഥാനത്തുനിന്ന് ടോംജോസിനെ മാറ്റിയത് അദ്ദേഹത്തിന് കൂടുതല് മെച്ചപ്പെട്ട അവസരങ്ങള് നല്‍കാനാണെന്ന് മന്ത്രി ആര്യാടന് മുഹമ്മദ് പറഞ്ഞു. അദ്ദേഹത്തെ കൂടുതല് മെച്ചപ്പെട്ട സ്ഥാനത്തേയ്ക്കാണ് മാറ്റിയത്. പൊതുമരാമത്ത് വകുപ്പ് മേഖല പെട്ടെന്ന് ഫലമുണ്ടാക്കേണ്ടതാണ്. അതുകൊണ്ടാണ് ടോംജോസിനെ അവിടേയ്ക്ക് മാറ്റിയതെന്നും അദ്ദേഹം പറഞ്ഞു.\nഇതിന് പ്രതിപക്ഷ നേതാവ് വി.എസ്.അച്യുതാനന്ദന് ഉന്നയിച്ച കമ്മീഷന് പ്രശ്‌നവുമായി യാതൊരു ബന്ധവുമില്ലെന്നും ആര്യാടന് മാധ്യമപ്രവര്‍ത്തകരോട് പറഞ്ഞു.\nകൊച്ചി മെട്രോ റെയില് മാനേജിങ് ഡയറക്ടര് സ്ഥാനത്ത് നിന്ന് ടോം ജോസിനെ മാറ്റി പുതിയ എം.ഡിയെ നിയമിക്കാന് മന്ത്രിസഭാ യോഗം തീരുമാനിച്ചിരുന്നു. ആര്യാടന് മുഹമ്മദിന്റെ നിര്‍ബന്ധപ്രകാരമാണ് ടോം ജോസിനെ മാറ്റിയതെന്ന ആരോപണം വന്നിരുന്നു. ഇതിനോട് പ്രതികരിക്കുകയായിരുന്നു അദ്ദേഹം.


ICC World Cup 2019: ടോസ് ജയം ദക്ഷിണാഫ്രിക്കയ്ക്ക്; കോഹ്‌ലിപ്പടയ്ക്ക് ബോളിങ്ങ് | India vs South Africa Live Score sa won toss – News18 Malayalam\nICC World Cup 2019: ടോസ് ജയം ദക്ഷിണാഫ്രിക്കയ്ക്ക്; കോഹ്‌ലിപ്പടയ്ക്ക് ബോളിങ്ങ്\nടോസ് നേടിയ ദക്ഷിണാഫ്രിക്കന് നായകന് ഫാഫ് ഡൂപ്ലെസിസ് ബാറ്റിങ്ങ് തെരഞ്ഞെടുക്കുകയായിരുന്നു\nLast Updated : June 05, 2019, 14:42 IST\nസതാംപ്ടണ്: ഇംഗ്ലണ്ട് ലോകകപ്പിലെ തങ്ങളുടെ ആദ്യ മത്സരത്തില് വിരാട് കോഹ്‌ലിയും സംഘവും ആദ്യം ബൗള് ചെയ്യും. ടോസ് നേടിയ ദക്ഷിണാഫ്രിക്കന് നായകന് ഫാഫ് ഡൂപ്ലെസിസ് ബാറ്റിങ്ങ് തെരഞ്ഞെടുക്കുകയായിരുന്നു. ഈ ലോകകപ്പിലെ ദക്ഷിണാഫ്രിക്കയുടെ മൂന്നാം മത്സരമാണിന്നത്തേത്. ഉദ്ഘാടന മത്സരത്തില് ഇംഗ്ലണ്ടിനോടും രണ്ടാം മത്സരത്തില് ബംഗ്ലാദേശിനോടും പ്രോട്ടീസ് തോല്‍വി വവങ്ങിയിരുന്നു.\nമറുവശത്ത് ആദ്യ മത്സരത്തിനാണ് വിരാട് കോഹ്‌ലിയും സംഘവും കളത്തിലറങ്ങിയിരിക്കുന്ന്. മികച്ച വിജയത്തോടെ കിരീട പ്രതീക്ഷകള്‍ക്ക് ശക്തിയേകാനാകും വിരാടും സംഘവും ലക്ഷ്യമിടുന്നത്. വിരാട് കോഹ്‌ലിയെ സംബന്ധിച്ചിടത്തോളം ലോകകപ്പിലെ ആദ്യ ജയം മാത്രമല്ല ഇന്ന സ്വന്തമാക്കാനുള്ളത്.\nAlso Read: ടീം ഇന്ത്യയുടെ കളിയൊരുക്കം ഇങ്ങനെ\nFirst published: June 05, 2019, 14:42 IST


അടുക്കള സ്ലാബിൽ പല്ലി ഇഴയില്ല ഇങ്ങനെ ചെയ്താൽ...!! - Creator Pen\nഅടുക്കള സ്ലാബിൽ പല്ലി ഇഴയില്ല ഇങ്ങനെ ചെയ്താൽ...!!\nഅടുക്കള സ്ലാബിൽ പല്ലി ഇഴയില്ല ഇങ്ങനെ ചെയ്താൽ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nവെറുതെ എറിഞ്ഞു കളയുന്ന ഐസ് ക്രീം ബോളുകൊണ്ട് ഇത്രേം ഉപകാരം ഉണ്ടായിരുന്നോ…!!


യോഗേഷ് നഗർ ഏഴരശ്ശനി Sports, Cricket IPL\nയോഗേഷ് നഗർ ജാതകം and Astrology\nപേര് യോഗേഷ് നഗർ\nജനന തിയതി6: 1 : 1990 ജനന സമയം 12 :0: 0\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ യോഗേഷ് നഗർ ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. യോഗേഷ് നഗർ സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. യോഗേഷ് നഗർ കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും യോഗേഷ് നഗർ ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. യോഗേഷ് നഗർ രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. യോഗേഷ് നഗർ നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. യോഗേഷ് നഗർ വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. യോഗേഷ് നഗർ ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. യോഗേഷ് നഗർ കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. യോഗേഷ് നഗർ കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ യോഗേഷ് നഗർ വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. യോഗേഷ് നഗർ സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nയോഗേഷ് നഗർ സംക്രമണം 2020 ജാതകം


List of discussion which surprised the audience - Malayalam Filmibeat\n| Updated: Friday, March 13, 2020, 11:16 [IST]\nലൈംഗിക ആരോപണ കേസിൽ പ്രമുഖ ഹോളിവുഡ് നിർമ്മാതാവ് ഹാർവി വെയ്ൻസ്റ്റൈന് ശിക്ഷ ലഭിച്ചതിന് പിന്നാലെ മി ടൂ വീണ്ടും ചർച്ചയാവുകയാണ്. 23 വർഷം കഠിന തടവാണ് ന്യൂയോർക്ക് കോടതി സഇക്ഷ വിധിച്ചത്. ലൈംഗികതിക്രമണ കേസിൽ ഇയാൾ കുറ്റക്കാരനാണെന്ന് കോടതി നേരത്തെ കണ്ടെത്തിയിരുന്നു. ഹർവിക്കെതിരെ 80 ലധികം വനിതകളായിരുന്നു രംഗത്തെത്തിയിരുന്നത് . ഹോളിവുഡിലെ പ്രമുഖ നടി ഉൾപ്പെടെ ഹാർവിയ്ക്കെതിരെ മീടൂ ആരോപണവുമായി രംഗത്തെത്തിയിരുന്നു.\nഇന്ത്യൻ സിനിമ ലോകത്ത് മീ ടൂ ക്യാംപെയ്ൻ സൃഷ്ടിച്ച വിവാദങ്ങളും കോളിളക്കങ്ങളും വളരെ വലുതായിരുന്നു. ഹോളിവുഡിൽ ആരംഭിച്ച ക്യാംപെയ്ൻ പിന്നീട് ഇന്ത്യൻ സിനിമയിലും വൻ ചർച്ച വിഷയമായിരുന്നു . ബോളിവുഡിൽ നിന്നും തെന്നിന്ത്യൻ സിനിമ ലോകത്തിൽ നിന്നും നിരവധി ഞെട്ടിപ്പിക്കുന്ന വെളിപ്പെടുത്തലുകളാണ് ഈ ക്യാംപെയ്നിലൂടെ പുറത്തു വന്നത്. എന്നാൽ ദിവസങ്ങൾ മാത്രമായിരുന്നു അതിന്റെ ആയുസ്. ദിനങ്ങൾ കഴിയുന്തോറും ഇത് എല്ലാവരുടേയും ഓർമകളിൽ മാത്രം അവേഷിക്കുകയായിരുന്നു.\nഇന്ത്യയില് മീടൂവിന് തുടക്കമിട്ടത് തനുശ്രീ ദത്തയായിരുന്നു. നടന് നാന പടേക്കറിനെതിരെയായിരുന്നു നടി രംഗത്തെത്തിയത്. വര്‍ഷങ്ങള്‍ക്കു മുന്‍പ് തനിയ്ക്ക് നേരിടേണ്ടി വന്ന ദുരനുഭവമാണ് നടി വെളിപ്പെടുത്തിയത്. സിനിമ ഷൂട്ടിങ്ങിനിടെ നടന് അപമര്യദയായി പെരുമാറിയെന്നും ഇതിനെ ചോദ്യം ചെയ്ത നടി സെറ്റില് നിന്ന് ഇറങ്ങി പോകുകയായിരുന്നു. തനുശ്രീ ദത്തയുടെ ആരോപണത്തിനെതിരെ നാന രംഗത്തെത്തിയിരുന്നു. എന്നാൽ അന്ന് വൻ ആഘോഷമാക്കിയെങ്കിലും പിന്നീട് ഇത് എല്ലാവരുടേയും മനസ്സിൽ നിന്ന് തേഞ്ഞ് മാഞ്ഞ് പോകുകയായിരുന്നു. ഇപ്പോൾ ഇതിനെ കുറിച്ച് കേൾക്കാൻ പോലും കഴിയുന്നില്ല.\nതെന്നിന്ത്യന് സൂപ്പര്‍സ്റ്റാര് അര്‍ജുന് സര്‍ജയ്‌ക്കെതിരെ മലയാളി താരം ശ്രുതി ഹരിഹരന് രംഗത്തെത്തിയിരുന്നു. ഈ മീടൂ വെളിപ്പെടുത്തല് തെന്നിന്ത്യന് സിനിമ ലോകത്തെ ഞെട്ടിപ്പിച്ചിരുന്നു. റിഹേഴ്സല് സമയത്ത് അനുവാദം ചോദിക്കാതെ ഡയലോഗ് പറഞ്ഞതിനു ശേഷം നടിയെ കെട്ടിപ്പിടിക്കുകയായിരുന്നു.കൂടാതെ ദൃഢമായി അദ്ദേഹത്തിന്റെ ശരീരത്തോടു ചേര്‍ത്ത് പിടിച്ചുവെന്നും ശ്രുതി വെളിപ്പെടുത്തി. കേസ് കോടതിയിൽ വരെ എത്തിയിരുന്നു. നടി തന്റെ വാദത്തിൽ തന്നെ ഉറച്ച് നിന്നിരുന്നു. മറ്റുളള കേസുകൾ പോലെ ഇതും പിന്നീട് വാർത്തകളിൽ ഒതുങ്ങി. ശ്രുതിയെ പിന്തുണച്ച് കന്നഡ സിനിമ ലോകം രംഗത്തെത്തിയിരുന്നു. സംഘടനയുടെ ഭാഗത്ത് നിന്ന് ഒത്ത് തീർപ്പ് ചർച്ചകൾ നടന്നിരുന്നു.\nതെന്നിന്ത്യൻ സിനിമ ലോകത്തെ ഞെട്ടിപ്പിച്ച ഒരു മീടു വെളിപ്പെടുത്തലായിരുന്നു ഗായിക ചിന്മയുടേത്. പിന്നണി ഗായികയും ഡബ്ബിങ്ങ് ആര്‍ട്ടിസ്റ്റുമായ ചിന്‍മയി മീടു വെളിപ്പെടുത്തലുമായി രംഗത്തെത്തിയിരുന്നു. ഗാനരചയിതാവ വൈരവുത്തു, ഗായകന് കാര്‍ത്തി. സംഗീത സംവിധായകന് എന്നിവര്‍ക്കെതിരെയായിരുന്നു നടിയുടെ ആരോപണം. ചിന്‍മയിയുടെ വെളിപ്പെടുത്തല് തമിഴ് സിനിമയെ തകിടം മറിക്കുകയായിരുന്നു,\nബോളിവുഡ് താരം കങ്കണ റാവത്താണ് സംവിധായകന് വികാസ് ബഹലിനെതിരെ രംഗത്തെത്തിയിരുന്നു. കങ്കണയുടെ സിനിമ കരിയറിലെ ഏറ്റവും പ്രധാനപ്പെട്ട ചിത്രങ്ങളിലൊന്നായിരുന്നു ക്വീന്. ഇത് സംവിധാനം ചെയ്തത് ബഹലായിരുന്നു. സിനിമ ചിത്രീകരണത്തിനിടെ ഇയാള് കെട്ടിപ്പിടിച്ചെന്നും കഴുത്തില് മുഖമമര്‍ത്തിയെന്നും കങ്കണ ആരോപിച്ചിരുന്നു. കൂടാതെ സംവിധായകനെതിരെ പീഡന ആരോപണവുമായി ഒരു യുവതിയും രംഗത്തെത്തിയിരുന്നു. അനുരാഗ് കാശ്യപ് സംവിധാനം ചെയ്ത ബോംബെ വെല്‍വെറ്റ് എന്ന ചിത്രത്തിന്റെ ഷൂട്ടിംഗിനിടെ വികാസ് പീഡിപ്പിച്ചെന്ന് ഒരു യുവതി ആരോപിച്ചതിന് പിന്നാലെയായിരുന്നു കങ്കണയുടെയും വെളിപ്പെടുത്തല്\nRead more about: metoo മീ ടൂ\nList of discussion which surprised the audience


ജീവന്‍വച്ച് പന്തുതട്ടുന്നതോ; നാപ്പോളി പരിശീലനം തുടങ്ങുന്നതിനെതിരെ പ്രതിഷേധം | Serie A Club Napoli starting training amid Covid 19\nജീവന്‍വച്ചുള്ള പന്തുകളി തീക്കളിയാണ്; ഇറ്റലിയില് നാപ്പോളി പരിശീലനം തുടങ്ങുന്നതിനെതിരെ പ്രതിഷേധം\nNapoli, First Published 22, Mar 2020, 9:39 AM IST\nക്ലബുകളുടെ തീരുമാനത്തിന് എതിരെ പ്രതിഷേധം ശക്തമാണ്. ഇരു ക്ലബ്ലുകളുടേയും തീരുമാനം അപകടകരമാണെന്ന് ഇറ്റാലിയന് പ്ലെയേഴ്സ്\nയൂണിയന് പ്രസിഡന്റ് ഡാമിയാനോ തോമസി പറഞ്ഞു.\nനാപ്പോളി: കോവിഡ് 19 ബാധയിൽ വിറങ്ങലിച്ച് നിൽക്കുകയാണ് ഇറ്റലി. ഓരോ ദിവസവും നൂറുകണക്കിന് മനുഷ്യരാണ് ഇവിടെ മരണത്തിന് കീഴടങ്ങുന്നത്. ഇതിനിടെ ടീമിന്റെ ഫുട്ബോൾ പരിശീലനം പുനരാരംഭിക്കാനുള്ള തയ്യാറെടുപ്പിലാണ് ഇറ്റാലിയൻ ക്ലബ് നാപ്പോളി. ബുധനാഴ്ച മുതല് പരിശീലനം തുടങ്ങുമെന്ന് നാപോളി വ്യക്തമാക്കി.\nനാപോളിയുടെ ടെക്നിക്കല് സെന്ററില് രാവിലെ ആയിരിക്കും പരിശീലനം. സെരി എയിലെ മറ്റൊരു ക്ലബ്ബായ കാഗ്ലിയാറിയും നാളെ പരിശീലനം തുടങ്ങും. ക്ലബുകളുടെ തീരുമാനത്തിന് എതിരെ പ്രതിഷേധം ശക്തമാണ്. ഇരു ക്ലബ്ലുകളുടേയും തീരുമാനം അപകടകരമാണെന്ന് ഇറ്റാലിയന് പ്ലെയേഴ്സ് യൂണിയന് പ്രസിഡന്റ് ഡാമിയാനോ തോമസി പറഞ്ഞു.\nഈമാസം ഒൻപത് മുതൽ ഇറ്റലിയിലെ കളിത്തട്ടുകളെല്ലാം നിശ്ചലമാണ്. യുവന്റസ് താരങ്ങളായ പൌലോ ഡിബാല, ഡാനിയേലേ റുഗാനി, ബ്ലെയ്‌സ് മറ്റിയൂഡി എന്നിവര് കൊവിഡ് ബാധിതരാണ്. ഇറ്റലിയുടെ ഇതിഹാസ താരവും എ സി മിലാന് ടെക്‌നിക്കല് ഡയറക്ടറുമായ പൗളോ മാള്‍ഡീനിക്കും മകന് ഡാനിയേല് മാള്‍ഡീനിക്കും കൊവിഡ് 19 സ്ഥിരീകരിച്ചു. പതിനെട്ടുകാരനായ ഡാനിയേല് എ സി മിലാന് താരമാണ്.\nഇറ്റലിയില് കനത്ത നാശമാണ് കൊവിഡ് 19 വിതയ്‍ക്കുന്നത്. ഇതുവരെ 53,578 പേർക്ക് രോഗം സ്ഥിരീകരിച്ചപ്പോള് 4825 മരണം റിപ്പോർട്ട് ചെയ്തു. ലോകത്താകമാനം മൂന്ന് ലക്ഷത്തിലേറെ പേരാണ് കൊവിഡ് 19 രോഗബാധിതരായുള്ളത്. പതിമൂവായിരത്തിലേറെ പേർക്ക് ജീവന് നഷ്‍ടമായി.\nCoronavirus Updates Italy\nCovid 19 Napoli\nNapoli Football Club\nകൊവിഡ് 19: സീസൺ ഉപേക്ഷിക്കുന്ന ആദ്യ ഫുട്ബോള് ലീഗായി ബെൽജിയം ലീഗ്


പ്രവാചക ശബ്‌ദം - സന്യാസ സമൂഹാംഗങ്ങള്‍ക്കു വ്യക്തിഗത റേഷന് കാര്‍ഡ് അനുവദിക്കുന്നതു സംബന്ധിച്ച സര്‍ക്കാര് നടപടി പാതിവഴിയില്\nദീപിക 09-11-2020 - Monday\nകൊച്ചി: സംസ്ഥാനത്തെ വിവിധ സന്യാസ സമൂഹാംഗങ്ങള്‍ക്കു വ്യക്തിഗത റേഷന് കാര്‍ഡ് അനുവദിക്കുന്നതു സംബന്ധിച്ച സര്‍ക്കാര് നടപടികള് പാതിവഴിയില്. കേരള കത്തോലിക്കാസഭാ നേതൃത്വത്തിന്റെയും സന്യാസമൂഹങ്ങളുടെയും കാലങ്ങളായുള്ള ആവശ്യത്തോടു ഭക്ഷ്യ സിവില് സപ്ലൈസ് മന്ത്രി അനുകൂല നിലപാടെടുത്തെങ്കിലും മന്ത്രിസഭ ഇക്കാര്യത്തില് തീരുമാനമെടുക്കാത്തതാണു തുടര്‍നടപടികള് ഇഴയാന് കാരണം. നിലവില് സന്യാസ സ്ഥാപനങ്ങളില് മദര് സുപ്പീരിയറുടെയോ ആശ്രമാധിപന്റെയോ പേരില് റേഷന് കാര്‍ഡ് അനുവദിക്കുന്നുണ്ടെങ്കിലും അവിടുത്തെ താമസക്കാരായ സന്യസ്തരുടെ പേരുകള് അതില് ഉള്‍പ്പെടുത്തിയിരുന്നില്ല. അതുകൊണ്ടുതന്നെ, അവര്‍ക്ക് റേഷന് കാര്‍ഡ് ആധാരമാക്കിയുള്ള ആനുകൂല്യങ്ങളോ സേവനങ്ങളോ ലഭിക്കില്ല. രൂപതകളിലെ വൈദികരുടെ സ്ഥിതിയും വ്യത്യസ്തമല്ല.\nസന്യാസ ജീവിതത്തിലേക്കു പ്രവേശിച്ചവരെന്ന നിലയില് അവരില് ഭൂരിപക്ഷത്തിന്റെയും പേരുകള് തങ്ങളുടെ വീടുകളിലെ റേഷന് കാര്‍ഡുകളില് നിന്നും ഒഴിവാക്കപ്പെട്ടിട്ടുണ്ട്. ഔദ്യോഗിക തിരിച്ചറിയല് രേഖയായി റേഷന് കാര്‍ഡ് പരിഗണിക്കപ്പെടുന്ന പല സര്‍ക്കാര് ആവശ്യങ്ങളിലും സന്യസ്തര് ബുദ്ധിമുട്ട് നേരിടുന്നതു പതിവാണെന്ന് എസ്ഡി സന്യാസിനിയായ സിസ്റ്റര് കിരണ് പറഞ്ഞു. ഒരു വിഭാഗം സന്യാസമഠങ്ങളിലെ റേഷന് പെര്‍മിറ്റ് അകാരണമായി റദ്ദാക്കിയതായും ആരോപണമുണ്ട്. വിവിധ കോണ്‍ഗ്രിഗേഷനുകളിലായി 239 ബ്രദര്‍മാരും സേവനം ചെയ്യുന്നുണ്ട്. റേഷന് ആനുകൂല്യങ്ങള് നിഷേധിക്കുന്നതിനൊപ്പം, വാര്‍ധക്യ പെന്‍ഷന് പദ്ധതിയുടെ പ്രയോജനവും സന്യസ്തര്‍ക്കു കിട്ടുന്നില്ല.\nകേരള കത്തോലിക്കാസഭയില് 277 സന്യാസ സമൂഹങ്ങളിലായി 5,642 സന്യാസിമാരും 42,256 സന്യാസിനിമാരുമാണു സേവനം ചെയ്യുന്നത്. സഭാ ശുശ്രൂഷകള്‍ക്കു പുറമേ, സമൂഹത്തിനായി വിവിധ തലങ്ങളില് സേവനം ചെയ്യുന്നവരാണ് ഇവരിലേറെയും. പൗരന് എന്ന നിലയില് റേഷന് കാര്‍ഡ് ഉള്‍പ്പെടെ സര്‍ക്കാരിന്റെ സേവനപദ്ധതികളില് നിന്നു സന്യസ്തരെ മാറ്റിനിര്‍ത്തുന്നത് അനീതിയാണെന്നു കെസിബിസി ഡെപ്യൂട്ടി സെക്രട്ടറി ഫാ. ജേക്കബ് ജി. പാലയ്ക്കാപ്പിള്ളി പറഞ്ഞു. സന്യസ്തര്‍ക്കു റേഷന് കാര്‍ഡ് അനുവദിക്കണമെന്നാവശ്യപ്പെട്ട് എഫ്സിസി, എസ്ഡി സന്യാസിനി സമൂഹങ്ങളുടെ മദര് സുപ്പീരിയര്‍മാര് ഭക്ഷ്യമന്ത്രിക്കു നിവേദനം നല്‍കിയിരുന്നു. കഴിഞ്ഞ മന്ത്രിസഭാ യോഗത്തില് റേഷന് കാര്‍ഡ് സംബന്ധിച്ചു തീരുമാനം പ്രതീക്ഷിച്ചിരുന്നെങ്കിലും ഉണ്ടായില്ല. തദ്ദേശ തെരഞ്ഞെടുപ്പു പ്രഖ്യാപിച്ച സാഹചര്യത്തില് നടപടി നീളുമെന്നാണ് ആശങ്ക.\nഹെയ്തിയില് കത്തോലിക്ക സന്യാസിനിയെ തട്ടിക്കൊണ്ടുപോയി; പ്രാർത്ഥന യാചിച്ച് പ്രാദേശിക മെത്രാന്\nഒഡീഷയില് കത്തോലിക്ക സന്യാസിനി ട്രെയിനില് നിന്ന് വീണു മരിച്ചു\nകെനിയയിൽ ആദ്യത്തെ ബെനഡിക്ടൻ സന്യാസാശ്രമ അധികാരി ചുമതലയേറ്റു


വിസ്ഡന്റെ മികച്ച5ക്രിക്കറ്റർമാർ ഇവരാണ്\nBy സ്പോർട്സ് ഡെസ്ക് • 26/12/2019 at 2:15PM\nഓസ്ട്രേലിയൻ ഓൾ റൗണ്ടർ എലിസെ പെറിയാണ് ലിസ്റ്റിലുള്ള ഏക വനിതാതാരം.\nഈ പതിറ്റാണ്ടിലെ ഏറ്റവും മികച്ച അഞ്ച് ക്രിക്കറ്റ് താരങ്ങളെ പ്രഖ്യാപിച്ചിരിക്കുന്ന വിസ‍്‍ഡൻ ലിസ്റ്റിൽ ഇന്ത്യയിൽ നിന്നും വിരാട് കോഹ്ലി ഇടം പിടിച്ചു. ദക്ഷിണാഫ്രിക്കയിൽ നിന്ന് രണ്ട് താരങ്ങളാണ് മികച്ച അഞ്ചിൽ ഇടം പിടിച്ചത്. ഈ ദശകത്തിൽ ക്രിക്കറ്റിന്റെ മൂന്ന് ഫോർമാറ്റിലും ഒരു പോലെ തിളങ്ങിയ താരമാണ് വിരാട് കോഹ്ലി. ഈ ദശകത്തിൽ മാത്രമായി കോഹ്ലി അടിച്ചെടുത്ത സെഞ്ച്വറികളും റൺമലയും നിരവധി. മൂന്ന് ഫോർമാറ്റിലും ആയി 50ലധികം ശരാശരിയും അദ്ദേഹത്തിനുണ്ട്.\nലിസ്റ്റിൽ ഇടം നേടിയ മറ്റ് താരങ്ങൾ സൗത്താഫ്രിക്കയുടെ ഡെയ്ൽ സ്റ്റെയിൻ, എ ബി ഡിവില്ലേഴ്സ്, ഓസ്ട്രേലിയയുടെ സ്റ്റീവ് സ്മിത്ത്, വനിതാ താരമായ എല്ലിസ് പെറി എന്നിവരാണ്. വിസ്ഡൻ പ്രഖ്യാപിച്ച ടെസ്റ്റ് ടീമിലും ഏകദിന ടീമിലും സ്റ്റെയ്ൻ ഉണ്ടായിരുന്നു. ദക്ഷിണാഫ്രിക്കക്ക് വേണ്ടി 262 മത്സരങ്ങൾ കളിച്ചിട്ടുള്ള സ്റ്റെയ്ൻ മൂന്ന് ഫോർമാറ്റിലുമായി 696 വിക്കറ്റുകൾ വീഴ്ത്തിയിട്ടുണ്ട്. സ്റ്റീവ് സ്മിത്താവട്ടെ, പന്തു ചുരണ്ടൽ വിവാദത്തിൽ പെട്ട് ഇടയ്ക്ക് ഒന്ന് മങ്ങിയെങ്കിലും തിരിച്ചുവരവ് കെങ്കേമമാക്കി മുന്നേറുകയാണ്. 71 ടെസ്റ്റ് മത്സരങ്ങളിൽ നിന്ന് 7070 റൺസ് നേടിയ അദ്ദേഹം 26 സെഞ്ച്വറികളും അടിച്ചിട്ടുണ്ട്.\nഓസ്ട്രേലിയൻ ഓൾ റൗണ്ടർ എലിസെ പെറിയാണ് ലിസ്റ്റിലുള്ള ഏക വനിതാതാരം. 112 ഏകദിന മത്സരങ്ങളും 111 ഏകദിന മത്സരങ്ങളും പെറി കളിച്ചിട്ടുണ്ട്. 29കാരിയായ താരം ലിമിറ്റഡ് ഓവർ ക്രിക്കറ്റിൽ 4023 റൺസ് നേടുകയും മൂന്ന് ഫോർമാറ്റിലുമായി 289 വിക്കറ്റുകൾ വീഴ്ത്തുകയും ചെയ്തിട്ടുണ്ട്.\nദക്ഷിണാഫ്രിക്കൻ സൂപ്പർതാരം എ ബി ഡിവില്ലിയേഴ്സ് 2018 ൽ അദ്ദേഹം ക്രിക്കറ്റിൽ നിന്ന് വിരമിക്കൽ പ്രഖ്യാപിച്ചിരുന്നുവെങ്കിലും, 420 അന്താരാഷ്ട്ര മത്സരങ്ങളിൽ നിന്ന്3ഫോർമാറ്റിലുമായി 20,014 റൺസ് നേടിയിട്ടുണ്ട്.\nനേരത്തെ വിസ്ഡൻ ഈ ദശകത്തിലെ ടെസ്റ്റ് ടീമിനെ പ്രഖ്യാപിച്ചപ്പോൾ ടീമിൽ കോഹ്ലിക്ക് പുറമെ ഇന്ത്യയിൽ നിന്ന് ആർ അശ്വിൻ ടെസ്റ്റ് ടീമിലും രോഹിത് ശർമ, എംഎസ് ധോണി എന്നിവർ ഏകദിന ടീമിലും സ്ഥാനം പിടിച്ചിരുന്നു.


'ഇന്നത്തെ ദിവസം രാജ്യത്തെ പെൺകുട്ടികൾക്ക് സമർപ്പിക്കുന്നു'; നിർഭയയുടെ അമ്മ| 'Today's day is dedicated to girls in the country'; Nirbhaya's mother – News18 Malayalam\n'ഇന്നത്തെ ദിവസം രാജ്യത്തെ പെൺകുട്ടികൾക്ക് സമർപ്പിക്കുന്നു'; നിർഭയയുടെ അമ്മ\n"ഇനിയൊരു നിർഭയ ആവർത്തിക്കാതിരിക്കാൻ നിയമപോരാട്ടം തുടരും"\nന്യൂഡൽഹി: നിർഭയ കേസിൽ പ്രതികളുടെ വധശിക്ഷ നടപ്പാക്കിയതിൽ സന്തോഷം പ്രകടിപ്പിച്ച് പെൺകുട്ടിയുടെ അമ്മ. ഈ ദിനം രാജ്യത്തെ പെൺകുട്ടികൾക്ക് സമർപ്പിക്കുന്നതായി അമ്മ പറഞ്ഞു. ഏഴ് വർഷത്തെ നിയമപോരാട്ടം ഫലം കണ്ടു. നിയമവ്യവസ്ഥയ്ക്കും സർക്കാരിനും നന്ദിയെന്നും അമ്മ.\nനീതി വൈകിയെങ്കിലും നിഷേധിക്കപ്പെട്ടില്ല. നിർഭയ ഇനി ആവർത്തിക്കാതിരിക്കാൻ പോരാട്ടം അവസാനിപ്പിക്കില്ലന്നും നിർഭയുടെ അമ്മ പറഞ്ഞു.\nനീതിക്കായി നടത്തിയ പോരാട്ടം വിജയിച്ചുവെന്ന് നിർഭയയുടെ അച്ഛൻ. ശിക്ഷാ എല്ലാവർക്കും ഒരു പാഠമാകണം. മക്കൾക്കായുള്ള പോരാട്ടം രക്ഷിതാക്കൾ അവസാനിപ്പിക്കരുതെന്നും നിർഭയയുടെ അച്ഛൻ.\nBEST PERFORMING STORIES:നിർഭയ കേസ്: പ്രതികളുടെ വധശിക്ഷ നടപ്പാക്കി [NEWS]വൈറസ് ബാധിതനായ ഇന്ത്യക്കാരൻ ഇറാനിൽ മരിച്ചു [NEWS]നിരീക്ഷണത്തിലിരിക്കാനുള്ള നിർദേശം പാലിച്ചില്ല; ബഹ്റൈനിൽ വ്യവസായിക്ക് പിഴ [NEWS]\nരാവിലെ 5.30 നാണ് തിഹാർ ജയിലിൽ പ്രതികളുടെ വധശിക്ഷ നടപ്പാക്കിയത്. പ്രതികളുടെ അവസാന ഹർജിയും പുലർച്ചെ മൂന്ന് മുപ്പതിന് സുപ്രീംകോടതി തള്ളിയതോടെയാണ് വിധി വിധി നടപ്പാക്കിയത്. വധശിക്ഷയ്ക്ക് മുമ്പ് കുടുംബത്തെ കാണണമെന്ന ആവശ്യവും കോടതി തള്ളിയിരുന്നു.\nഅക്ഷയ് കുമാർ സിംഗ്, പവൻ ഗുപ്ത, വിനയ് ശർമ, മുകേഷ് സിംഗ് എന്നിവരാണ് കേസിലെ പ്രതികൾ. ഒരുമിച്ചാണ് നാല് പേരുടേയും ശിക്ഷ നടപ്പാക്കിയത്. ഇതാദ്യമായാണ് നാല് പേരെ ഒന്നിച്ച് തൂക്കിലേറ്റുന്നത്.\n2012 ഡിസംബർ 16 നാണ് ഡൽഹിയിൽ ഓടുന്ന ബസ്സിൽ വെച്ച് പാരാമെഡിക്കൽ വിദ്യാർത്ഥിനി കൂട്ടബലാത്സംഗത്തിന് ഇരയായത്. പെൺകുട്ടി മരണത്തിനു കീഴടങ്ങിയെങ്കിലും രാജ്യത്ത് വലിയ പ്രക്ഷോഭങ്ങൾക്കും സ്ത്രീകൾക്ക് എതിരായ അതിക്രമങ്ങൾ തടയാനുള്ള നിയമ നിർമ്മാണങ്ങൾക്കും സംഭവം വഴിവെച്ചു.\nFirst published: March 20, 2020, 06:18 IST\nDeath PenaltyDelhi gang rapeDelhi Gang rape caseNirbhaya CaseSupreme court Nirbhaya Case


നടൻ ദിലീപിനെ തിരിച്ചെടുത്തു - Pravasabhumi\nതാരസംഘടനായ അമ്മ നടൻ ദിലീപിനെ തിരിച്ചെടുത്തു. അമ്മയുടെ വാർഷിക പൊതുയോഗത്തിലാണ് തീരുമാനം. പുറത്താക്കിയ നടപടി സാങ്കേതികമായി നിലനിൽക്കുന്നതല്ലെന്നും പുറത്താക്കിയത് നടപടിക്രമങ്ങൾ പാലിച്ചില്ലെന്നും അമ്മ ഭാരവാഹികൾ വിശദീകരിച്ചു. കൊച്ചിയിൽ ചേർന്ന അമ്മയുടെ വാർഷിക പൊതുയോഗത്തിനിടെ മുതിർന്ന നടി ഊർമ്മിള ഉണ്ണിയാണ് ദിലീപിനെ സംഘടനയിൽ തിരിച്ചെടുക്കണം എന്ന് ആദ്യം ആവശ്യപ്പെട്ടത്. ഉടൻ തന്നെ അമ്മ ജനറൽ സെക്രട്ടറി ഇടവേള ബാബു ചർച്ചയിൽ ഇടപെട്ടു. ദിലീപിനെ പുറത്താക്കിയത് സംഘടനയുടെ നിയമാവലിക്ക് വിരുദ്ധമായാണെന്നും അതിനാല്‍ത്തന്നെ പുറത്താക്കല് നിലനില്‍ക്കില്ലെന്നുമായിരുന്നു ഇടവേള ബാബുവിന്‍റെ നിലപാട്. ദിലീപ് കോടതിയില് പോകാഞ്ഞത് ഭാ\nഗ്യമായെന്നായിരുന്നു ജോ.സിക്രട്ടറിയായ സിദ്ദിക്കിന്റെ കമന്റ്. ഇന്നത്തെ യോഗത്തിന്‍റെ അജണ്ടയ്ക്ക് പുറത്തുള്ള വിഷയമായതിനാല് അടുത്ത എക്സിക്യൂട്ടീവ് യോഗത്തില് വിഷയം പരിഗണിക്കാമെന്നും പരിഹാരം കാണാമെന്നുമുള്ള തീരുമാനത്തോടെ ജനറല് ബോഡിയോഗം അവസാനിക്കുകയായിരുന്നു. തുടര്‍ന്നു നടന്ന എക്‌സിക്യൂട്ടീവ് യോഗത്തിലാണ് ദിലീപിനെ തിരിച്ചടുക്കുവാന് തീരുമാനമുണ്ടായത്.\n← മെട്രോ റെയില് സംവിധാനങ്ങള്‍ക്ക് നിലവാരം നിശ്ചക്കുവാനുള്ള സമിതിയുടെ അദ്ധ്യക്ഷനായി ഇ ശ്രീധരന്\nദിലീപിനെ ‘അമ്മ’യിലേക്ക് തിരിച്ചെടുക്കുന്നതിനെതിരെ വിമണ് ഇന് സിനിമ കളക്ടീവ് രംഗത്ത് →


സംസമും എണ്ണയും ഒഴുക്കിയ മണ്ണ് • Suprabhaatham\nസംസമും എണ്ണയും ഒഴുക്കിയ മണ്ണ്\nഹജ്ജ് കേവലം ഒരു ആരാധനയെന്നതിലുപരി ഒരനുഭവമാണ്. ജീവിതം തിരുത്താനും തുലനം ചെയ്യാനും തിരിച്ചുവിടാനും പ്രചോദിപ്പിക്കുന്ന അനുഭവം. വിശ്വാസിയുടെ ഇന്നിനെ ഇന്നലെയുമായി കൂട്ടിയിണക്കുന്ന പ്രക്രിയ കൂടിയാണത്. വേരുകള് ചികഞ്ഞുള്ള ഒരു സ്വത്വാന്വേഷണ യാത്രയുടെ പേര് കൂടിയാണ് ഹജ്ജ്. പരിസര സമ്മര്‍ദങ്ങളുടെ നീരാളിപ്പിടുത്തത്തില് നിന്ന് സ്വന്തത്തെ പറിച്ചെടുത്തു വിശുദ്ധിയുടെ തീരം തേടി നടത്തുന്ന ഒരു പലായനത്തെ നമുക്ക് ഹജ്ജ് എന്ന് വിളിക്കാം.\nഇസ്‌ലാമിലെ ഇതര അനുഷ്ഠാന കര്‍മങ്ങളില് നിന്ന് തീര്‍ത്തും വ്യത്യസ്തമാണ് ഹജ്ജ്. ഒരേ സമയം പ്രചോദനവും സമര്‍പ്പണവും പാഠവുമാകുന്ന പ്രക്രിയ. അതില് ഒന്നാം പാഠം അവന് ആരെന്ന് പഠിപ്പിക്കുകയാണ്. കടലിലെ ഒരു ജല ബിന്ദുവിന് താന്, വിശാലമായ മഹാസമുദ്രത്തിലെ അനേകകോടി ജലകണങ്ങളില് ഒരു കണമാണെന്ന് ബോധ്യപ്പെടുമ്പോഴുണ്ടാകുന്ന ഉള്‍പുളകം പോലെ, ഏതോ രാജ്യത്തിന്റെ നാട്ടിന് പുറത്ത് സ്വന്തം പരിധിക്കുള്ളില്, സ്വയം തീര്‍ത്ത പരിമിതികളില് ഒറ്റപ്പെട്ടു കഴിയുന്ന മുസ്‌ലിം, താന് ഈ പ്രപഞ്ചത്തിലെ അനേകകോടി വരുന്ന വിശ്വാസി സമൂഹത്തിലെ ഒരു കണ്ണിയാണെന്ന സത്യം തിരിച്ചറിയുന്ന വേളയാണത്. ആ സ്വത്വം കണ്ടെത്തല്, അവന്റെ ജീവിതത്തിന്റെ കരുത്തും കാഴ്ചപ്പാടുകളും മാറ്റിമറിക്കുക സ്വാഭാവികമാണല്ലോ.\nകെട്ടി നില്‍ക്കുന്ന ജലം, കാലം പഴകുന്തോറും കെട്ടു പോവുകയാണല്ലോ. അത് പോലെയാണ് മനുഷ്യ മനസും. ഒരേ ചുറ്റുപാടില് ഒറ്റപ്പെട്ടു കഴിയുമ്പോള് അതിന്റെ ശോഭ കെട്ടു പോവുകയും കൂടുതല് ഇരുളുകയും ഇടുങ്ങുകയും ചെയ്യും. ഒരു യാത്ര, അത് ഏത് തരം യാത്രയാണെങ്കിലും, അതിനെ പ്രചോദിപ്പിക്കുമെങ്കിലും പുണ്യവും പരിവര്‍ത്തനവും ദാഹിച്ചുള്ള ഒരു തീര്‍ത്ഥാടനം, ആ മനസിനെ വിമലീകരിക്കാനും വിപുലീകരിക്കാനും ഏറെ സഹായകമാകുമെന്ന കാര്യത്തില് തര്‍ക്കമുണ്ടാവില്ല. ഹജ്ജിലെ രണ്ട് പാഠങ്ങള്, ഒന്ന് ഇന്നിലേക്കും മറ്റൊന്ന് ഇന്നലെയിലേക്കും നീളുകയാണ്. ഇന്നിന്റെ പാഠം, അവിടെ കൂടിയ ജനലക്ഷങ്ങളിലൂടെ വര്‍ത്തമാന മുസ്‌ലിം ലോകത്തിന്റെ പരിഛേദമാണല്ലോ, അവന്റെ മുന്നില് വന്നു നില്‍ക്കുന്നത്. അതിലൂടെ അവന്, മുസ്‌ലിം ലോകത്തിന്റെ വര്‍ത്തമാനവുമായി നേരിട്ട് സംവദിക്കുകയാണ്. ആഗോള മതമെന്ന് കേട്ടറിഞ്ഞ സത്യത്തിന് ഇരുമിഴികളും സാക്ഷിയാകുന്ന അപൂര്‍വ നിമിഷം. മറ്റൊന്ന് ഹജ്ജുമായി ബന്ധപ്പെട്ട ഓരോ കര്‍മവും ചരിത്രത്തിന്റെ ഉണര്‍ത്തലുകളും പുനരാവര്‍ത്തനങ്ങളുമാണ്. തന്റെ പ്രപിതാമഹന് ഇബ്‌റാഹീം നബി(അ) യുടെ ജീവിതത്തിന്റെ വിവിധ ഘട്ടങ്ങളാണ് ഹജജിലൂടെ അനാവൃതമാകുന്നത്. ഓര്‍ക്കാനും അയവിറക്കാനും സാക്ഷ്യപ്പെടുത്താനും കിട്ടുന്ന അവസരങ്ങള്.\nഇബ്‌റാഹീം നബി(അ) നമുക്ക് അനേകായിരം നബിമാരില് പെട്ട ഒരു നബി മാത്രമല്ല. അന്ത്യപ്രവാചകന്, അദ്ദേഹത്തിന്റെ വംശപരമ്പരയിലെ ഒരു കണ്ണിയാണെന്നത് മാത്രമല്ല; നമ്മെ അദ്ദേഹവുമായി അടുപ്പിക്കുന്നത്. മറിച്ച്, മുസ്‌ലിംകള്‍ക്ക് ഒരു സ്വത്വ നിര്‍മാണം നടത്തിയ ശില്‍പ്പി കൂടിയാണ് ഇബ്‌റാഹിം നബി(അ) . ഖുര്‍ആന് പറയുന്നു ‘അദ്ദേഹമാണ് നിങ്ങള്‍ക്ക് മുസ്‌ലിംകള് എന്ന നാമകരണം ചെയ്തത്.'(സൂറ: അല് ഹജ്ജ്: 78) നമുക്ക് മേല്‍വിലാസം ഉണ്ടാക്കിത്തന്ന ആള് എന്ന് വിശേഷിപ്പിക്കാവുന്ന വ്യക്തി. ത്യാഗ ബോധവും സമര്‍പ്പണ ചിന്തയും വംശ വാല്‍സല്യവും മാത്രമല്ല; നാം ഇപ്പോഴും അഭംഗുരം കൊണ്ട് നടക്കുന്ന ആചാരങ്ങളില് പലതും ‘ഇബ്‌റാഹീമീ ടച്ച് ‘ ഉള്ളവയാണ്. അദ്ദേഹത്തിന്റെ അസാമാന്യ വ്യക്തിവിശേഷങ്ങള് വിശദീകരിച്ച ശേഷം ഖുര്‍ആന് ചോദിക്കുന്നു ‘ഇബ്‌റാഹീമീ പാതയോട് മുഖം തിരിഞ്ഞു നില്‍ക്കാന് മൂഢന്‍മാര്‍ക്കല്ലാതെ മറ്റാര്‍ക്ക് കഴിയും?’ (അല്‍ബഖറ: 130)\nസംഭവബഹുലമായിരുന്നു, ഇബ്‌റാഹീം നബിയുടെ ജീവിതം. നിര്‍ണായകമായ ഒട്ടേറെ കയറ്റിറക്കങ്ങളിലൂടെയാണ് ആ ജീവിത നദി ഒഴുകിയത്. വലിയ കൊടുങ്കാറ്റുകളും കോളിളക്കങ്ങളും കണ്ട നദി. ഒന്നിലും ആടിയുലയാതെ, തലയെടുപ്പോടെ നില്‍ക്കുന്ന ആ അപൂര്‍വ വ്യക്തിത്വത്തെ ചരിത്രം അതിന്റെ പൂര്‍ണ ശോഭയോടെ ഉയര്‍ത്തിക്കാട്ടുന്നുണ്ട്. മനുഷ്യന് ദൈവത്തിന്റെ സൃഷ്ടിയാണെന്നും ആ ദൈവത്തിന്റെ ഹിതത്തിനും ഇംഗിതത്തിനും മുന്നില് എല്ലാം സമര്‍പ്പിക്കുന്നതിലൂടെയാണ് അവന്റെ യാത്ര സഫലമാകുന്നതെന്നും ആ ജീവിതം നമ്മോട് വിളിച്ചു പറയുന്നു. സ്രഷ്ടാവില് സര്‍വതും സമര്‍പ്പിച്ചു മുന്നോട്ടു നീങ്ങിയാല് ഏത് പ്രതിസന്ധിയെയും നിഷ്പ്രയാസം അതിജീവിക്കാമെന്നും കൂടി ആ ജീവിതം നമ്മെ ഓര്‍മപ്പെടുത്തുന്നു.\nഅന്നപാനീയങ്ങളില്ലാത്ത ആ ഊഷര മണ്ണിലേക്ക് ലോകത്തിന്റെ മുക്കുമൂലകളില് നിന്ന് കായ്കനികളും ഭക്ഷ്യധാന്യങ്ങളും ഒഴുകി. അറിവിന്റെയും ആത്മീയതയുടെയും ഉറവ പൊട്ടിയ അതേ മണ്ണില് നിന്ന് തന്നെ ലോകത്തില് വച്ച് ഏറ്റവും കൂടുതല് എണ്ണ ഉല്‍പ്പാദിപ്പിക്കുകയും ചെയ്തതോടെ ആ പ്രദേശം ഒരേ സമയം ആത്മീയ സമ്പത്തും ഭൗതിക സമൃദ്ധിയും കളിയാടുന്ന ഇടമായി മാറി. ദാഹിച്ചു വലഞ്ഞ ഒരു കൊച്ചു ബാലന് ഇസ്മാഈല് കാലിട്ടടിച്ച ഇടം അണമുറിയാത്ത ജലപ്രവാഹത്തിന്റെ സംസമായി മാറുന്നു. തൊട്ടുമുമ്പ് ദാഹജലം തേടി മാതാവ് നെട്ടോട്ടമോടിയ രണ്ട് കുന്നുകള് സഫയും മര്‍വയും ചരിത്രത്തില് അമരത്വം നേടുന്നു . ആ രണ്ട് മലകള്‍ക്കിടയില് ചുറ്റിയടിക്കുക ( സഅ്‌യ്) ഹജ്ജ് കര്‍മത്തിന്റെ പ്രധാന കര്‍മങ്ങളിലൊന്നായി മാറി.\nഇന്നും ജനലക്ഷങ്ങള് ഓരോ വര്‍ഷവും ആവോളം കുടിച്ചും ആകാവുന്നത്ര തൂക്കിയെടുത്തു നാട്ടിലെത്തിച്ചും സായൂജ്യം അടയുമ്പോള് സംസം ചരിത്രത്തിലെ അത്ഭുതമായി നിര്‍ഗളിച്ചു കൊണ്ടേയിരിക്കുന്നു. മിനായും ജംറകളിലെ കല്ലേറുകളും നമ്മെ ഓര്‍മപ്പെടുത്തുന്നതും ഇബ്‌റാഹീം(അ), വിശ്വാസദാര്‍ഢ്യത്തിന്റെ ബലത്തില് പിശാചിനെ തുരത്തിയ അനുഭവങ്ങള് തന്നെ.\nഇങ്ങനെ ഇസ്‌ലാമിലെ പഞ്ചകര്‍മങ്ങളിലൊന്നായ ഹജ്ജ് കര്‍മം ഇബ്‌റാഹീം നബിയുടെ ജീവിതമുഹൂര്‍ത്തങ്ങളുമായി കൂട്ടിയിണക്കുക വഴി അവസാന നാള് വരെയുള്ള വിശ്വാസി സമൂഹത്തെ ആ മഹാനുഭാവന്റെ ജീവിതസന്ദേശവുമായി സംയോജിപ്പിക്കുകയാണ്. ജീവിതത്തില് അഗ്‌നിപരീക്ഷകള് അതിജീവിക്കാനുള്ള കരുത്തും ദൈവമാര്‍ഗത്തില് എല്ലാം ത്യജിക്കാനുള്ള കരളുറപ്പും ആവാഹിച്ചെടുക്കാന് ഇബ്‌റാഹീം നബി(അ)യുടെ ജീവിതത്തോളം മികച്ച വേറെ സ്രോതസില്ലല്ലോ.\nഹജ്ജിനോടനുബന്ധിച്ച് നടത്തുന്ന ബലി പെരുന്നാള് ആഘോഷം നല്‍കുന്ന സന്ദേശവും മറ്റൊന്നല്ല. ഹാജിമാര് മാത്രമല്ല; പെരുന്നാള് ആഘോഷത്തില് ഏര്‍പ്പെടുന്ന ഓരോ വിശ്വാസിയും ആ ജീവിതത്താളുകളില് നിന്ന് പുതിയ അനുഭവങ്ങള്‍ക്ക് വായുവും വെളിച്ചവും കണ്ടെത്തുമ്പോഴാണ് ഹജ്ജും ഉംറയും സാര്‍ത്ഥകമാകുന്നത്.\nമതകര്‍മങ്ങള് അവയുടെ പൊരുളും പൊലിമയും ചോര്‍ന്നു പോകുമ്പോഴാണ് പേരിലും പെരുമയിലും പുറം പൂച്ചുകളിലും അഭയം കണ്ടെത്തുന്നത്. അവിടെയാണ് ദാര്‍ശനിക കവിയായ അല്ലാമാ ഇഖ്ബാലിന്റെ, ഹാജിമാരെ അഭിസംബോധന ചെയ്തുള്ള വാക്കുകള് കൂടുതല് അര്‍ത്ഥപൂര്‍ണമാകുന്നത്. ‘ കഅബ സന്ദര്‍ശിച്ചു മടങ്ങി വരുന്ന ഹാജിമാരോട് ഇഖ്ബാല് ചോദിച്ചു അല്ല, ഹറമിന്റെ സമ്മാനം വെറും സംസം ജലം മാത്രമാണോ?’


കൊച്ചി തട്ടേക്കാട് ഭൂതത്താൻകെട്ട് | An easy trip from Kochi to Thattekad - Malayalam Nativeplanet\n» കൊച്ചിയിൽ നിന്നും തട്ടേക്കാടിലേയ്ക്ക് ഒരു എളുപ്പയാത്ര\nകൊച്ചിയുടെ തിരക്കുകളിൽ നിന്നും ഓടി രക്ഷപെടണമെന്ന് ആഗ്രഹിക്കാത്ത കൊച്ചിക്കാർ ഇല്ല. നഗരത്തിന്റെ തിരക്കും ബഹളങ്ങളും പുകയും ഒക്കെ ചേരുമ്പോൾ എങ്ങനെയെങ്കിലും ഇവിടെ നിന്നൊന്നു പോയാൽ മതിയെന്നാകും. മറ്റു സ്ഥലങ്ങളിൽ നിന്നും ഇവിടെ വന്ന് ജോലി ചെയ്യുന്നവരുടെ കാര്യമാണെങ്കിൽ പറയാനുമില്ല.അവധി ദിവസങ്ങൾ റൂമിനുള്ളിൽ ഇരുന്നു തീർക്കുന്നയത്രയും മുഷിപ്പിക്കുന്ന പരിപാടി വേറൊന്നില്ല. അത്തരത്തിൽ കൊച്ചിൻ ഡേയ്സ് എന്തുചെയ്യണമെന്ന് ഒരു ഐഡിയയും ഇല്ലാത്തവർക്ക് ഭൂതത്താൻകെട്ട് വഴി തട്ടേക്കാട് ഒന്നു കറങ്ങിയാലോ...!!\nകൊച്ചിയിൽ നിന്നും 63 കിലോമീറ്റർ അകലെയാണ് തട്ടേക്കാട് പക്ഷി സങ്കേതം സ്ഥിതി ചെയ്യുന്നത്. ഒറ്റ ദിവസത്തെ യാത്രയിൽ തട്ടേക്കാടും ഭൂതത്താൻ കെട്ട് അണക്കെട്ടും ഒക്കെ കണ്ടുവരാൻ ഒരു കിടിലൻ പാക്കേജുണ്ട്.\nവെറും 950 രൂപ\nഎറണാകുളം ഡിടിപിസിയുടെ കേരള സീറ്റി ടൂറിന്റെ ഭാഗമായി നടത്തുന്ന കൊച്ചിയിൽ നിന്നും തുടങ്ങുന്ന കൊച്ചി-ഭൂതത്താൻകെട്ട്-തട്ടേക്കാട് യാത്ര സഞ്ചാരികൾക്കിടയിൽ പ്രശസ്തമായിക്കൊണ്ടിരിക്കുന്ന ഒന്നാണ്. രാവിലെ ഏഴു മണിക്ക് തുടങ്ങി വൈകിട്ട് ഏഴു മണിയോടെ കൊച്ചിയിൽ തിരിച്ചെത്തിക്കുന്ന വിധത്തിലുള്ള യാത്രയ്ക്ക് ഒരാൾക്ക് വെറും 950 രൂപയാണ് ചിലവു വരിക.\nകൊച്ചിയിൽ നിന്നും രാവിലെ ഏഴ് മണിക്ക് തട്ടേക്കാടിലേക്കുള്ള ബസ് പുറപ്പെടും. വൈറ്റില ഹബ്, ഇടപ്പള്ളി,കളമശ്ശേരി, മുട്ടം,ആലുവ,പറവൂർ കവല,കൊച്ചി വിമാനത്താവളം, അങ്കമാലി, എന്നിവിടങ്ങളിലാണ് ബസിന്റെ പിക്കപ്പ് പോയന്റുകൾ. തട്ടേക്കാട്ടിലേയ്ക്കും ഭൂതത്താൻ കെട്ടിലേക്കുമുള്ള പ്രവേശന ഫീസ്, ഗൈഡ് സർവ്വീസ്,സോഫ്റ്റ് ഡ്രിങ്ക്സ, ഉച്ചഭക്ഷണം എന്നിവ ഉൾപ്പെട്ടതാണ് പാക്കേജ്\nരാവിലെ ഏഴിന് പുറപ്പെടുന്ന ബസ് ഒൻപതു മണിയോടെ ഭൂതത്താൻ കെട്ടിലെത്തും. അവിടെ ഒരു മണിക്കൂർ നീളുന്ന ട്രക്കിങ്ങാണ് ആദ്യ ആക്ടിവിറ്റി. അതിനുശേഷം പഴയ ഭൂതത്താൻകെട്ടും സമീപ പ്രദേശങ്ങളും സന്ദർശിക്കാം. പെരിയാറിലൂടെയുള്ള ബോട്ടിങ്ങും ഇതിന്റെ ഭാഗമാണ്. ഇതിനു ശേഷമാണ് ഉച്ചഭക്ഷണം. അതിനുശേഷം തട്ടേക്കാട് പക്ഷി സങ്കേതത്തിലേക്ക് പോകും. വൈകിട്ട് ഏഴു മണിയോടെ കൊച്ചിയിൽ തിരിച്ചെത്താൻ സാധിക്കുന്ന വിധത്തിലാണ് യാത്ര ക്രമീകരിച്ചിരിക്കുന്നത്.\nപെരിയാർ നദിക്ക് കുറുകേ നിർമ്മിച്ചിരിക്കുന്ന ഭൂതത്താൻകെട്ട് അണക്കെട്ട് സഞ്ചാരികൾക്കിടയിൽ ഏറെ സ്വീകാര്യത ഉള്ള സ്ഥലമാണ്. ഇവിടുത്തെ വനത്തിനുള്ളിലൂടെ കുറച്ച് പോയാൽ പ്രകൃത്യാൽ നിർമ്മിക്കെപ്പെ\nട്ടിട്ടുള്ള ഒരു അണക്കെട്ട് കാണാം. ഇത് ഭൂതങ്ങൾ നിർമ്മിച്ചതാണ് എന്നാണ് വിശ്വാസം. ഇതിൽ നിന്നുമാണ് ഈ സ്ഥലത്തിന് ഭൂത്താൻകെട്ട് എന്ന പേരു ലഭിക്കുന്നത്.\nഭൂതത്താൻകെട്ടിന് സമീപത്തായി സ്ഥിതി ചെയ്യുന്ന പ്രശസ്ത ശിവക്ഷേത്രമാണ് തൃക്കരിയൂർ ശിവക്ഷേത്രം. ഈ ക്ഷേത്രത്തിനടുത്തായി കുറേ ഭൂതങ്ങൾ താമസിച്ചിരുന്നുവത്രെ. ഒരിക്കൽ ക്ഷേത്രം വെള്ളത്തിൽമുക്കി കളയുക എന്ന ഉദ്ദേശത്തിൽ അവർ ഒരു രാത്രി അണ കെട്ടാൻ ആരംഭിച്ചു. നേരം വെളുക്കുമ്പോഴേയ്ക്കും ക്ഷേത്രവും പരിസരവും വെള്ളത്തിനടിയിലാക്കുക എന്ന ഉദ്ദേശത്തിലാണ് അവർ പണി തുടങ്ങിയത്. എന്നാൽ ഇത് മനസ്സിലാക്കിയ ശിവൻ കോഴിയുടെ രൂപത്തിൽ എത്തുകയും നേരം വെളുത്തതറിയിച്ച് കൂവുകയും ചെയ്തു. കോഴിയുടെ കൂവൽ കേട്ടപ്പോൾ പുലർച്ചായി എന്നു കണ്ട ഭൂതങ്ങൾ പണി അവിടെ നിർത്തി പോയി. അങ്ങനെ ഭൂതങ്ങൾ കെട്ടിയ അണയാണ് ഭൂതത്താൻകെട്ട് എന്നറിയപ്പെടുന്നത് എന്നാണ് വിശ്വാസം.\nPC:Riyas Rasheed Ravuthar\nഭൂതത്താൻകെട്ട് ഡാമിൽ നിന്നും ഭൂതങ്ങൾകെട്ടി ഉപേക്ഷിച്ചു എന്നു കരുതുന്ന അണക്കെട്ടിലേക്കുള്ള യാത്രയാണ് പ്രധാനം. വനത്തിനുള്ളിലൂടെ നടത്തുന്ന ചെറിയ ട്രക്കിങ്ങ്, സൈറ്റ് സീയിങ്ങ്, ഫോട്ടോഗ്രഫി തുടങ്ങിയവ ഇവിടെം ആസ്വദിക്കാം.\nഇരുവശവും വെള്ളം നിറ‍ഞ്ഞു കിടക്കുന്ന തട്ടേക്കാടിനെ പ്രശശ്തമാക്കുന്നത് ഇവിടുത്തെ പക്ഷി സങ്കേതമാണ്. പ്രമുഖ പക്ഷി നിരീക്ഷകനായ സാലിം അലിയുടെ പേരിലറിയപ്പെടുന്ന ഈ പക്ഷി സങ്കേതം നാട്ടുപക്ഷികളാൽ സമ്പന്നമായ ഒരിടമാണ്. ദേശാടന പക്ഷികളടക്കം 330 ൽ അധികം പക്ഷികൾ ഇവിടെയുണ്ട് എന്നാണ് കണക്കാക്കുന്നത്.\nലോകത്തിൽ തന്നെ അപൂർവ്വമായി മാത്രം കാണപ്പെടുന്ന തവളവായൻ കിളിയെ ഇവിടെ കണ്ടെത്തിയിട്ടുണ്ട്. അതുകൂടാതെ വെള്ളിമൂങ്ങ, മലബാർ കോഴി, കോഴി വേഴാമ്പൽ, തീക്കാക്ക തുടങ്ങിയവയുടെ സാന്നിധ്യവും ഇവിടെയുണ്ട്. പക്ഷിനിരീക്ഷണത്തിൽ താത്പര്യമുള്ളവർക്ക് രാവിലെ ആറുമുതൽ വൈകുന്നേരം നാലുമണിവരെ ഇവിടെ എത്തിപഠനം നടത്താനുള്ള സൗകര്യമുണ്ട്.\nRead more about: travel kochi


തിരുവനന്തപുരം: നാലു മാസംകൊണ്ട് സംസ്ഥാന സർക്കാരിന്റെ ട്രോമാ കെയർ ആംബുലൻസ് പദ്ധതിയായ കനിവ് 108 ആംബുലൻസുകൾ സഹായം ഒരുക്കിയത് ഇരുപത്തിയേഴായിരം പേർക്ക്. സെപ്റ്റംബർ 25 മുതലാണ് സംസ്ഥാനത്തെ നിരത്തുകളിൽ കനിവ് 108 ആംബുലൻസുകൾ സേവനം ആരംഭിച്ചത്. സെപ്റ്റംബർ 25 മുതൽ ജനുവരി 25 വരെയുള്ള കണക്ക് പ്രകാരം സംസ്ഥാനത്ത് 27,097 പേർക്കാണ് കനിവ് 108 ആംബുലൻസുകളുടെ സേവനം ലഭ്യമാക്കാൻ സാധിച്ചത്. ഇതിൽ 3969 എണ്ണവും വാഹനപകടങ്ങളിൽ പരിക്ക് പറ്റിയവരായിരുന്നു. ഡിസംബർ മാസമാണ് ഏറ്റവും അധികം ആളുകൾ 108 More\nBy Blive News Mon, 27 Jan 2020


ജമ്മു കശ്മീരിൽ ഭീകരാക്രമണ സാധ്യതയെന്നു മുന്നറിയിപ്പ്; ജമ്മുവിലെ മൊബൈൽ ഇന്റർനെറ്റ് സേവനം പിൻവലിച്ചു\nജമ്മു കശ്മീരിൽ ഭീകരാക്രമണ സാധ്യതയെന്നു മുന്നറിയിപ്പ്. രഹസ്യാന്വേഷണ ഏജൻസികൾക്കാണ് വിവരം ലഭിച്ചത്. വിവരത്തിന്റെ അടിസ്ഥാനത്തിൽ ജമ്മുകശ്മിരിൽ സുരക്ഷ ശക്തമാക്കിയിട്ടുണ്ട്. ജമ്മുവിലെ മൊബൈൽ ഇന്റർനെറ്റ് സേവനം പിൻവലിച്ചു.\nഅതേസമയം ശ്രീനഗറിലടക്കം സ്‌കൂളുകൾ ഇന്ന് മുതൽ വീണ്ടും പ്രവർത്തനം ആരംഭിക്കും. 15 ദിവസത്തിന് ശേഷമാണ് സ്‌കൂളുകൾ തുറക്കുന്നത്.ശ്രീനഗറിൽ ആകെയുള്ള 190 സ്‌ക്കൂളിൽ 95 എണ്ണം മാത്രമാണ് തുറന്നത്. സ്‌ക്കൂളുകളിൽ ഹാജർ നില നന്നേ കുറവാണ്.\nRead Also : കശ്മീരിൽ കേന്ദ്രസർക്കാർ നടപടിയെ പിന്തുണച്ച് കോൺഗ്രസ് നേതാവ് ഭൂപീന്ദർ സിംഗ് ഹൂഡ\nഎന്നാൽ കശ്മീർ സംഘർഷം തുടരുകയാണ്. കശ്മീരിന്റെ പ്രത്യേകപദവി റദ്ദാക്കിയതിൽ പ്രതിഷേധച്ച് ശ്രീനഗറിൽ സൈനികർക്ക് നേരെ കല്ലേറുണ്ടായി. പ്രതിഷേധക്കാരെ പിരിച്ചുവിടാൻ സൈന്യം പെല്ലറ്റ് പ്രയോഗിച്ചു.നിരവധി പ്രതിഷേധക്കാർക്ക് പരിക്കേറ്റു.\nRead Also : ഫോൺ വിളിക്കാൻ കാത്തിരിക്കേണ്ടത് മണിക്കൂറുകളോളം; സംസാരിക്കാൻ കഴിയുക രണ്ട് മിനിട്ട്: കശ്മീരിൽ നിന്ന് ഉള്ളുലയ്ക്കുന്ന വാർത്തകൾ\nസംഘർഷങ്ങളുടെ പശ്ചാത്തലത്തിൽ ജമ്മു മേഖലയിൽ പുനസ്ഥാപിച്ച ഇന്റർനെറ്റ് സേവനങ്ങൾ വീണ്ടും റദ്ധാക്കി. കാശ്മീരിൽ ടെലികോം സേവനങ്ങൾക്കുള്ള വിലക്ക് തുടരുകയാണ്.കശ്മീർ ഡിജിപി ഇന്ന് ജമ്മുവിലെ അഞ്ചു ജില്ലകൾ സന്ദർശിക്കും.\nRead more on: Jammu Kashmir | terrorist | terrorist attack\nജമ്മുകശ്മീരിൽ ഹിമപാതം; സൈനികരുൾപ്പെടെ പത്ത് മരണം


കോവിഡ് ബാധിതരും ആരോഗ്യ പ്രവർത്തകരും നോമ്പ് എടുക്കേണ്ടതില്ലെന്ന് ഫത്‍വ – Varthamanam\nകോവിഡ് ബാധിതരും ആരോഗ്യ പ്രവർത്തകരും നോമ്പ് എടുക്കേണ്ടതില്ലെന്ന് ഫത്‍വ\nകോവിഡ് ബാധിതരും ആരോഗ്യ പ്രവർത്തകരും നോമ്പെടുക്കേണ്ടതില്ലെന്ന് യു.എ.ഇ ഫത്‍വ കൗൺസിൽ മതനിയമം പുറപ്പെടുവിച്ചു. നിലവിലെ സ്ഥിതിക്ക് മാറ്റമില്ലെങ്കിൽ പള്ളികളിലെ പെരുന്നാൾ നമസ്കാരവും ഒഴിവാക്കാമെന്നും ഫത്‍വയിൽ നിർദേശം നൽകി. ഇതുൾപെടെ അഞ്ച് നിർദേശങ്ങളാണ് ഉത്തരവിലുടെ പുറപ്പെടുവിച്ചിരിക്കുക്കുന്നത്.\nകോവിഡ് ബാധിതരെ പരിചരിക്കുന്ന ആരോഗ്യ പ്രവർത്തകരും കോവിഡ് ബാധിതരും നോമ്പെടുക്കേണ്ടതില്ല. കോവിഡ് രോഗലക്ഷണങ്ങളുള്ളവരുടെ നില വഷളാവാൻ സാധ്യതയുണ്ടെന്ന് ഡോക്ടർമാർ മുൻകരുതൽ നിർദേശം നൽകിയിട്ടുണ്ടെങ്കിൽ അവരും നോമ്പെടുക്കരുത്.\nറമദാൻ മാസത്തിലെ രാത്രി നമസ്കാരമായ തറാവീഹ് നമസ്കാരം പള്ളികളിൽ നിർവഹിക്കരുത്. വീടുകളിൽ നമസ്കരിക്കാം.\nനിലവിലെ അവസ്ഥക്ക് മാറ്റമുണ്ടായില്ലെങ്കിൽ ഈദുൽ ഫിത്വർ നമസ്കാരംഉണ്ടാവില്ല\nവീടുകളിൽ സുബഹി നമസ്കാരത്തിന് ശേഷം പെരുന്നാൾ നമസ്കരിക്കാം. ഒരേ വീട്ടിൽ താമസിക്കുന്നവർക്ക് ഒരുമിച്ച് നമസ്കരിക്കാം. എന്നാൽ, ജീവന് ഭീഷണിയാവുന്ന തരത്തിലാവരുത് ഒരുമിച്ചുള്ള നമസ്കാരം. ഇത്തരം പ്രവൃത്തികൾ ഇസ്ലാം നിരോധിച്ചിട്ടുണ്ട്.\nവെള്ളിയാഴ്ച ജുമുഅ നമസ്കാരങ്ങൾ അനുവദിനീയമല്ല.\nഈ സമയങ്ങളിൽ വീടുകളിൽ ളുഹർ നമസ്കരിക്കണം.\nസക്കാത്ത് നൽകുന്നത് പരമാവധി നേരത്തെയാക്കണം. സക്കാത്ത് ആവശ്യമായ സാഹചര്യമാണിത്. സക്കാത്ത് നൽകാൻ പ്രത്യേക സമയം നിശ്ചയിക്കേണ്ട കാര്യമില്ല. ജനങ്ങൾ ബുദ്ധിമുട്ടുന്ന സാഹചര്യങ്ങൾക്കനുസൃതമായി സക്കാത്ത് നൽകാൻ പ്രവാചകൻ ഉണർത്തിയിട്ടുണ്ട്.\nപരമാവധി രാജ്യത്തിനുള്ളിലുള്ളവർക്ക് സക്കാത്ത് നൽകാൻ ശ്രമിക്കണം.\nസക്കാത്ത് നൽകുന്നത് പരമാവധി നേരത്തെയാക്കണം. സക്കാത്ത് ആവശ്യമായ സാഹചര്യമാണിത്. സക്കാത്ത് നൽകാൻ പ്രത്യേക സമയം നിശ്ചയിക്കേണ്ട കാര്യമില്ല. ജനങ്ങൾ ബുദ്ധിമുട്ടുന്ന സാഹചര്യങ്ങൾക്കനുസൃതമായി സക്കാത്ത് നൽകാൻ പ്രവാചകൻ ഉണർത്തിയിട്ടുണ്ട്. പരമാവധി രാജ്യത്തിനുള്ളിലുള്ളവർക്ക് സക്കാത്ത് നൽകാൻ ശ്രമിക്കണം. ഇതിനായി എമിറേറ്റ്സ് റെഡ് ക്രസന്റ് പോലുള്ളവയെയും സന്നദ്ധ സംഘടനകളെയും സർക്കാർ അധികൃതരെയും സമീപിക്കുന്നതാവും ഉചിതമെന്നും ഫത്വയിൽ നിർദേശം നൽകി.\nകോവിഡ് വൈറസ് വ്യാപിക്കുന്ന പശ്ചാത്തലത്തിൽ ഓൺലൈൻ യോഗം ചേർന്നാണ് തീരുമാനങ്ങളെടുത്തത്. റമദാൻ മാസത്തിന്റെ പരിശുദ്ധി ഉൾകൊണ്ട് ആവശ്യമുള്ളവർക്ക് സഹായം എത്തിക്കണമെന്ന് മെമ്പർമാർ ഉണർത്തി.\nകോവിഡിനെതിരായ പോരാട്ടത്തിൽ യു.എ.ഇയുടെ പ്രവർത്തനങ്ങൾ വിജയം കാണാൻ പ്രാർഥിക്കുന്നതായും ലോകത്തെ ഈ മഹാമാരിയിൽ നിന്ന് ദൈവം രക്ഷിക്കട്ടെയെന്നും അവർ അറിയിച്ചു.


അയര്‍ലണ്ടിനെ മറികടന്ന് അഫ്ഗാനിസ്ഥാന് ലോകകപ്പിനു യോഗ്യത നേടി | Fanport | Cricket News Malayalam\nHome Cricket അയര്‍ലണ്ടിനെ മറികടന്ന് അഫ്ഗാനിസ്ഥാന് ലോകകപ്പിനു യോഗ്യത നേടി\nഅയര്‍ലണ്ടിനെ മറികടന്ന് അഫ്ഗാനിസ്ഥാന് ലോകകപ്പിനു യോഗ്യത നേടി\nMarch 23, 2018 - 8:14 PM\nഅയര്‍ലണ്ടിനെതിരെ5വിക്കറ്റ് നഷ്ടത്തില് വിജയം നേടി 2019 ഐസിസി ലോകകപ്പിനു യോഗ്യത നേടി അഫ്ഗാനിസ്ഥാന്.5പന്തുകള് ശേഷിക്കെ നായകന് അസ്ഗര് സ്റ്റാനിക്സായി ബൗണ്ടറി നേടിയാണ് ടീമിനു വിജയവും ലോകകപ്പ് യോഗ്യതയും നേടിക്കൊടുത്തത്. ഇതോടെ വിന്‍ഡീസിനൊപ്പം ലോകകപ്പിലേക്ക് യോഗ്യത നേടുന്ന രണ്ടാമത്തെ ടീമായി മാറി അഫ്ഗാനിസ്ഥാന്. മുഹമ്മദ് ഷെഹ്സാദ് ആണ് കളിയിലെ താരം.\nവിജയം നിര്‍ണ്ണായകമായ മത്സരത്തില് ആദ്യം ബാറ്റ് ചെയ്ത അയര്‍ലണ്ട് 50 ഓവറില്7വിക്കറ്റ് നഷ്ടത്തില് 209 റണ്‍സ് മാത്രമേ നേടിയുള്ളു. അഫ്ഗാനിസ്ഥാനു വേണ്ടി റഷീദ് ഖാന് മൂന്ന് വിക്കറ്റും ദവലത് സദ്രാന് രണ്ടും വിക്കറ്റ് നേടി അയര്‍ലണ്ടിനെ ചെറുത്ത് നിര്‍ത്തുകയായിരുന്നു. 55 റണ്‍സ് നേടിയ പോള് സ്റ്റിര്‍ലിംഗ് ആണ് ടീമിന്റെ ടോപ് സ്കോറര്. കെവിന് ഒ ബ്രൈന് 41 റണ്‍സും നിയാല് ഒ ബ്രൈന് 36 റണ്‍സും നേടി.\nമറുപടി ബാറ്റിംഗിനിറങ്ങിയ അഫ്ഗാനിസ്ഥാനു വേണ്ടി മുഹമ്മദ് ഷെഹ്സാദും(54) ഗുല്‍ബാദിന് നൈബും(45) ചേര്‍ന്ന് മികച്ച തുടക്കമാണ് നല്‍കിയത്. 50 പന്തില് 54 റണ്‍സ് നേടി ഷെഹ്സാദ് മികച്ച തുടക്കമാണ് അഫ്ഗാനിസ്ഥാനു നല്‍കിയത്. 39 റണ്‍സ് നേടിയ അസ്ഗര് സ്റ്റാനിക്സായി ആണ് ടീമിനെ വിജയത്തിലേക്ക് നയിച്ചത്. സമിയുള്ള ഷെന്‍വാരി 27 റണ്‍സ് നേടി പുറത്തായപ്പോള് നജീബുള്ള സദ്രാന് 17 റണ്‍സുമായി പുറത്താകാതെ നിന്നു. നിര്‍ണ്ണായകമായ ആറാം വിക്കറ്റില് ഷെന്‍വാരി-സദ്രാന് കൂട്ടുകെട്ട് 32 റണ്‍സുമായി പുറത്താകാതെ നിന്നു.\nഅയര്‍ലണ്ടിനായി സിമി സിംഗ് പത്തോവറില് 30 റണ്‍സ് വിട്ടുനല്‍കി മൂന്ന് വിക്കറ്റ് നേടി. ബാരി മക്കാര്‍ത്തി, ബോയഡ് റാങ്കിന് എന്നിവര് ഓരോ വിക്കറ്റ് നേടി.\nPrevious articleതമീം ഇക്ബാല് പാക്കിസ്ഥാന് സൂപ്പര് ലീഗ് ഫൈനലില് കളിക്കില്ല\nNext articleകേരള ബ്ലാസ്റ്റേഴ്സിന്റെ സുഭാഷിഷ് റോയ് ഇനി ജംഷദ്പൂർ എഫ് സിയിൽ


കേരളത്തിലെ നഴ്സുമാര്ക്ക് അയര്ലാന്റില് മികച്ച തൊഴിലവസരം ഒരുക്കുന്നതിന്റെ ഭാഗമായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചറും അയര്ലാന്റ് ഇന്ത്യന് അംബാസഡര് സന്ദീപ് കുമാറും ചര്ച്ച നടത്തി. മുഖ്യമന്ത്രിയുടെ നിര്ദേശ പ്രകാരമാണ് ആരോഗ്യ വകുപ്പുമായി ബന്ധപ്പട്ട കാര്യങ്ങള് അംബാസഡറുമായി ചര്ച്ച നടത്തിയത്. ധാരാളം നഴ്സുമാര് ജോലി ചെയ്യുന്ന സ്ഥലമാണ് അയര്ലാന്റെന്നും അതിനാല് തന്നെ അവര്ക്ക് കൂടുതല് അവസരം ഒരുക്കുന്നതിന്റെ ഭാഗമായാണ് ചര്ച്ച നടത്തിയതെന്ന് മന്ത്രി കെ.കെ. ശൈലജ ടീച്ചര് പറഞ്ഞു. ആരോഗ്യ രംഗത്ത് വളരെയധികം മുന്നേറ്റമുള്ള രാജ്യമാണ് More


”ഒരുപക്ഷേ, എനിക്കുവേണ്ടിയായിരിക്കും” | Shalom Times Malayalam\nഒരു ദിവസം പ്രാതൽ കഴിഞ്ഞ് ഞങ്ങൾ രണ്ട് സന്യാസിനികൾ ഇടവകയിൽ നടക്കുന്ന ധ്യാനത്തോടനുബന്ധിച്ചുള്ള ഭവനസന്ദർശനത്തിനിറങ്ങി. ഞങ്ങൾ പോകാനിരുന്ന കുടുംബങ്ങളെ സമർപ്പിച്ച് കൊന്ത ചൊല്ലിക്കൊണ്ട് നടന്നു. അപ്രകാരം ചെയ്താൽ ആ ഭവനങ്ങൾ കൂടുതൽ അനുഗ്രഹിക്കപ്പെടും എന്ന വിശ്വാസം മനസിലുണ്ടായിരുന്നു. അങ്ങനെ പോകവേ ഒരമ്മ ഗെയിറ്റിന്റെ വാതില്ക്കൽ നില്ക്കുന്നു. ഞങ്ങളെ കണ്ട് ചിരിച്ച്, സ്തുതി ചൊല്ലി. നമുക്ക് ഈ വീട്ടിലേക്ക് കയറാമെന്ന് രണ്ടുപേരും തീരുമാനിച്ചു. കുടുംബനാഥ ഗെയിറ്റ് തുറന്നുതന്നു.\nസാമാന്യം വലിയ വീട്. മുറ്റത്തിന്റെ നടുവിലെത്തിയപ്പോൾ മനസിന് ഒരസ്വസ്ഥത. എങ്കിലും മുഖത്ത് ഭാവവ്യത്യാസം ഒന്നും കാണിക്കാതെ അകത്തു കയറി. അല്പം കുശലാന്വേഷണം നടത്തിയതിനുശേഷം നമുക്ക് എല്ലാവരെയും സമർപ്പിച്ച് പ്രാർത്ഥിക്കാം എന്ന് പറഞ്ഞ് പ്രാർത്ഥിച്ചു. ഞങ്ങൾ കടന്നുചെന്നതിന്റെ ഉദ്ദേശ്യം വീട്ടുകാർക്ക് അറിയാമായിരുന്നു. ഇടവകയിൽ നടക്കുന്ന ധ്യാനത്തിന് എല്ലാവരും പങ്കെടുക്കണമെന്ന് ഓർമിപ്പിക്കാൻ.\nകുടുംബനാഥ ആദ്യം ഞങ്ങളോട് സംസാരിക്കാൻ തുടങ്ങി. ഞാനൊരു രോഗിയാണ്. എന്നും മരുന്ന് കഴിക്കുന്നു. എന്റെ ഭർത്താവ് മദ്യപാനിയാണ്. പുകവലിക്കും, പള്ളിയിൽ പോകാറില്ല, കുമ്പസാരിക്കില്ല. ഞങ്ങൾക്ക് മൂന്ന് കുട്ടികളുണ്ട്. മൂത്തമകൾ മാനസികമായി പൂർണ വളർച്ചയില്ലാത്തവളാണ്. അതുകൊണ്ട് വിവാഹം കഴിക്കാതെ വീട്ടിൽ നില്ക്കുന്നു. താഴെയുള്ള രണ്ടുപേരും ഇന്ത്യയ്ക്ക് പുറത്ത് ജോലി ചെയ്യുന്നു. രണ്ടാമത്തെയാൾ മദ്യപിക്കും. ഇപ്പോൾ അവധിക്ക് വീട്ടിൽ വന്നിട്ടുണ്ട്. മൂന്നാമത്തെ മകൻ ജോലിസ്ഥലത്ത് ചെന്ന് കുറച്ചുനാൾ കഴിഞ്ഞപ്പോൾ കിഡ്‌നിക്ക് തകരാറായതുകൊണ്ട് ചികിത്സയ്ക്കുവേണ്ടി നാട്ടിലേക്ക് വരാൻ ഒരുങ്ങുന്നു. രണ്ടുപേരും വിവാഹിതരാണ്. കുട്ടികളുമുണ്ട്. ”ഞങ്ങളുടെ കുടുംബത്തിൽ ധാരാളം പ്രശ്‌നങ്ങളുണ്ട്. സിസ്റ്റേഴ്‌സ് ഞങ്ങളുടെ കുടുംബത്തിനുവേണ്ടി പ്രത്യേകം പ്രാർത്ഥിക്കണം….” ഒരമ്മയുടെ വേദനകളാണിതെല്ലാം.\nഞങ്ങൾ ജപമാല ചൊല്ലിക്കൊണ്ടാണല്ലോ വന്നിരുന്നത്. പരിശുദ്ധ അമ്മ തീർച്ചയായും ഈ കുടുംബത്തിനുവേണ്ടി മാധ്യസ്ഥ്യം വഹിക്കുകയും അത്ഭുതം പ്രവർത്തിക്കുകയും ചെയ്യുമെന്ന് ഞങ്ങൾക്ക് അറിയാമായിരുന്നു.\nസംസാരിച്ചുകൊണ്ടിരിക്കുമ്പോൾ മൂത്തമകൻ അകത്തുനിന്ന് പുറത്തേക്കിറങ്ങിവന്നു. പേര് പറഞ്ഞ് സ്വയം പരിചയപ്പെടുത്തി. അദ്ദേഹം കസേരയിൽ ഇരുന്നു. മാന്യമായ വ്യക്തിത്വം. അല്പം നർമം കഴിഞ്ഞപ്പോൾ അദ്ദേഹം പറഞ്ഞു. എനിക്ക് കുറച്ച് സംസാരിക്കാനുണ്ടായിരുന്നു. അതിനെന്താ സംസാരിക്കാമല്ലോ. ഒരു സ്ഥലത്ത് മാറിയിരുന്ന് അദ്ദേഹവുമായി കുറഞ്ഞത് മൂന്നുമണിക്കൂർ എങ്കിലും സംസാരിച്ചിട്ടുണ്ടാവണം.\nഅദ്ദേഹം പറഞ്ഞതിന്റെ ചുരുക്കം- ഞാനൊരു മദ്യപാനിയാണ്. ഒരു ദിവസം മദ്യപിച്ച് സ്വന്തം വാഹനം ഓടിച്ചുകൊണ്ട് പോയപ്പോൾ ഒരാളുടെ ദേഹത്ത് ഇടിച്ചു. ആ മനുഷ്യൻ അവിടെവച്ചുതന്നെ മരിച്ചു. അതിന്റെ കേസ് ഇപ്പോഴും തുടർന്നുകൊണ്ടിരിക്കുന്നു. വാഹനം വിറ്റു. അതിന്റെ വിഷമമൊക്കെ മനസിലുണ്ട്. അതെല്ലാം പങ്കുവച്ചുകഴിഞ്ഞ് ഒരു കാര്യവും കൂടി അദ്ദേഹം കൂട്ടിച്ചേർത്തു, ”എന്റെ കല്യാണത്തിന് ഞാൻ കുമ്പസാരിച്ചതാണ്. ഇപ്പോൾ കുമ്പസാരിച്ചിട്ട് ഏകദേശം പത്തു വർഷം കഴിഞ്ഞിരിക്കുന്നു.”\nകേട്ടപ്പോൾ മനസിനൊരു ഞെട്ടൽ. അപകടം, മരണം, കേസ്, മദ്യപാനം, കൂട്ടുകെട്ട് ഇതൊക്കെ മനസിനെ അസ്വസ്ഥതപ്പെടുത്തുന്നതുകൊണ്ട് പള്ളിയിൽ പോകാനോ കുമ്പസാരിക്കാനോ തോന്നാറില്ല. വിശുദ്ധ ബലിയുടെയും കുമ്പസാരത്തിന്റെയും ആവശ്യകതയെക്കുറിച്ച് അദ്ദേഹത്തോട് അല്പം സംസാരിച്ചു. ”കുമ്പസാരിക്കേണ്ടത് എങ്ങനെയാണെന്നും അതിന്റെ പ്രാർത്ഥനകൾ എന്തൊക്കെയാണെന്നും ഞാൻ മറന്നുപോയി സിസ്റ്റർ.”\n”സാരമില്ല, അതൊക്കെ പറഞ്ഞുതരാം” എന്നു പറഞ്ഞ് അല്പം വിശദീകരിച്ചു. ”ഇന്ന് വൈകുന്നേരം പള്ളിയിൽ കുമ്പസാരമുണ്ട്. തീർച്ചയായും വന്ന് കുമ്പസാരിക്കണം.” തീർച്ചയായും വരാമെന്ന് പറഞ്ഞു. വൈകുന്നേരം 7.30 ആയി. കുമ്പസാരിക്കാൻ വരാമെന്ന് പറഞ്ഞ അദ്ദേഹത്തെ കാണുന്നില്ല. ഞാൻ ഫോൺ ചെയ്തു. വരാൻ ഒരുങ്ങിക്കൊണ്ടിരിക്കുന്നു. ഇപ്പോൾത്തന്നെ വന്നേക്കാം എന്ന മറുപടി.\nപിന്നെയും കുറെ കഴിഞ്ഞിട്ടും ആളെ കണ്ടില്ല. പല പ്രശ്‌നങ്ങൾ ഉള്ളതുകൊണ്ട് വരാൻ മടി കാണുമെന്ന് ഞാൻ വിചാരിച്ചു. വേറെ രണ്ടുപേരെ കൂട്ടിക്കൊണ്ട് അദ്ദേഹത്തിന്റെ വീട്ടിൽ പോയി. ആൾ വീട്ടിലില്ല. വീണ്ടും ഫോൺ ചെയ്തു. ഞാനൊരു കൂട്ടുകാരനെ കാണാൻ ബസിൽ പൊയ്‌ക്കൊണ്ടിരിക്കുകയാണെന്ന് പറഞ്ഞു. അദ്ദേഹത്തെ കുമ്പസാരിക്കാൻ വിളിക്കാൻ സിസ്റ്റർ വീണ്ടും വീട്ടിൽ വന്നല്ലോ എന്നത് അദ്ദേഹത്തിന് വിശ്വസിക്കാൻ പറ്റുന്നില്ല. നാളെ തീർച്ചയായും വന്ന് കുമ്പസാരിച്ചുകൊള്ളാം എന്ന ഉത്തരം.\nപിറ്റേദിവസം വൈകുന്നേരം കുമ്പസാരത്തിന്റെ സമയമായി. ആളെ കണ്ടില്ല. ഏഴുമണി കഴിഞ്ഞു. അവരുടെ ലാൻഡ് ഫോണിലേക്ക് വിളിച്ചു. ആരോ ഫോൺ എടുത്തു. അദ്ദേഹം വീട്ടിലുണ്ട്, കുമ്പസാരിക്കാൻ വരുന്ന ലക്ഷണമൊന്നും കാണുന്നില്ല. ‘ഒരാത്മാവ് നശിക്കാൻ പാടില്ലല്ലോ’ എന്നോർത്ത് രണ്ടുപേരെ കൂട്ടിക്കൊണ്ട് അദ്ദേഹത്തെ തേടിപ്പോയി. പോകുമ്പോൾ പരിശുദ്ധ അമ്മയെ കൂട്ടുപിടിച്ച് കൊന്ത ചൊല്ലിക്കൊണ്ടാണ് പോയത്. ‘അമ്മേ ഒരാത്മാവ് രക്ഷപ്പെടാൻ നീ മാധ്യസ്ഥ്യം വഹിക്കണമേ’ എന്ന് മനസിൽ പ്രാർത്ഥിച്ചുകൊണ്ടിരുന്നു.\nഞങ്ങൾ വീട്ടിലെത്തി. അദ്ദേഹം വീടിന്റെ മുറ്റത്ത് നില്ക്കുന്നു. കുമ്പസാരിക്കാൻ വിളിച്ചു, വരുന്നില്ല എന്ന മറുപടി.\n”ഞാൻ അല്പം മദ്യപിച്ചിട്ടുണ്ട്.”\n”കണ്ടിട്ട് മദ്യപിച്ച ലക്ഷണമൊന്നും കാണുന്നില്ലല്ലോ?”’\n”അല്ല, ഞാൻ കുളിച്ചിട്ടില്ല”\n”എങ്കിൽ കുളിക്കുന്നതുവരെ ഞങ്ങൾ കാത്തുനില്ക്കാം”\n”സിസ്റ്റർ, കുമ്പസാരിക്കാൻ വരണമെന്ന് ആഗ്രഹമുണ്ട്. പക്ഷേ, എന്തോ ഒന്ന് എന്റെ മനസിനെ തടസപ്പെടുത്തുന്നു”\n”അത് സാത്താനാണ്. ഞങ്ങളുണ്ടല്ലോ, ഞങ്ങളുടെ കൂടെ പോരേ”\nഅദ്ദേഹം കുളിച്ച് തയാറാകുന്നതുവരെ ഞങ്ങൾ കാത്തുനിന്നു. പരിശുദ്ധ അമ്മയോട് പ്രത്യേകം പ്രാർത്ഥിച്ചുകൊണ്ടിരുന്നു. അത്ഭുതം- അദ്ദേഹം കുമ്പസാരിക്കാൻ ഒരുങ്ങി ഇറങ്ങി.\nപോകുന്നവഴി അദ്ദേഹത്തെ ആരോ ഫോൺ ചെയ്തു. ആരാണ് ഫോണിൽ വിളിച്ചത് എന്നന്വേഷിച്ചപ്പോൾ കൂട്ടുകാരനാണ്. കൂട്ടുകാരൻ എന്തു പറഞ്ഞു. ‘എന്താടാ നിന്നെ അറസ്റ്റു ചെയ്തുകൊണ്ട് പോവുകയാണോ?’ എന്ന് ചോദിച്ചു.\n”അല്ല, ഞാൻ എന്റെ സ്വന്തം മനസുകൊണ്ട് പോവുകയാണെന്ന് പറഞ്ഞു” അദ്ദേഹം കുമ്പസാരിക്കാൻ പള്ളിയിൽ പോയെന്ന് അല്പനിമിഷംകൊണ്ട് കൂട്ടുകാരുടെ ഇടയിൽ പാട്ടായി. സാരമില്ല, ദൈവം പ്രവർത്തിച്ചുകൊള്ളും. ആദ്യത്തെ ദിവസം തന്നെ കുമ്പസാരിക്കേണ്ടതെങ്ങനെയെന്ന് അദ്ദേഹത്തെ പറഞ്ഞ് മനസിലാക്കിയിരുന്നു. ദേവാലയത്തിൽ ചെന്ന് കുമ്പസാരിക്കാനായി 15 മിനിട്ട് മുട്ടു കുത്തി പ്രാർത്ഥിച്ചു. പിന്നെ അദ്ദേഹം കുമ്പസാരിക്കാൻ പോയി. ദിവ്യകാരുണ്യത്തിന്റെ മുൻപിൽ അദ്ദേഹത്തിനുവേണ്ടി ഞങ്ങൾ പ്രാർത്ഥിച്ചുകൊണ്ടിരുന്നു.\nകുമ്പസാരിക്കാൻ അദ്ദേഹം നീണ്ട സമയംതന്നെ എടുത്തു. ‘ഒരു പാപിയുടെ മാനസാന്തരത്തിൽ സ്വർഗം സന്തോഷിക്കുന്ന സമയം.’ ഒപ്പം ധൂർത്തപുത്രനെ അപ്പൻ വാരിപ്പുണരുന്ന അനുഭവവും. കുമ്പസാരത്തിനുശേഷം വൈദികൻ കുമ്പസാരക്കൂട്ടിൽ നിന്നിറങ്ങി. അദ്ദേഹത്തിന്റെ തലയിൽ കൈവച്ച് പ്രാർത്ഥിച്ചു. ഹന്നാൻ വെള്ളം തളിച്ചു. കൈയിലിരുന്ന കുരിശുരൂപം അദ്ദേഹത്തെ മുത്തിച്ചു. എന്നിട്ട് അദ്ദേഹം എഴുന്നേറ്റ് പോയതോ- ദിവ്യകാരുണ്യത്തിന്റെ മുൻപിലേക്ക്.\nഅവിടിരുന്ന് അരമണിക്കൂറിലധികം അദ്ദേഹം പ്രാർത്ഥിച്ചു. അപ്പോൾ മനസിൽക്കൂടി ഒരു തിരുവചനം കടന്നുപോയി. ”ദൈവത്തിന്റെ ശക്തമായ കരത്തിൻ കീഴിൽ താഴ്മയോടെ നില്ക്കുവിൻ. അവിടുന്ന് തക്കസമയത്ത് നിങ്ങളെ ഉയർത്തിക്കൊള്ളും. നിങ്ങളുടെ ഉത്ക്കണ്ഠകളെല്ലാം അവിടുത്തെ ഏല്പിക്കുവിൻ. അവിടുന്ന് നിങ്ങളുടെ കാര്യത്തിൽ ശ്രദ്ധാലുവാണ്” (1 പത്രോ. 5:6-7).\nഅദ്ദേഹം തിരികെ പോന്നപ്പോൾ എന്നെ ദേവാലയത്തിൽനിന്ന് വിളിച്ചിറക്കി. സിസ്റ്റർ, എങ്ങനെ നന്ദി പറയണം എന്നെനിക്ക് അറിയില്ല. എനിക്കിപ്പോൾ നല്ല സന്തോഷമുണ്ട്. എന്റെ മനസിൽനിന്ന് വലിയൊരു ഭാരം ഇറങ്ങിപ്പോയതുപോലെ. ഒരുപക്ഷേ, എനിക്കുവേണ്ടിയായിരിക്കും ഈ ധ്യാനം ക്രമീകരിച്ചതും. ഞാൻ പറഞ്ഞു, നന്ദിയെല്ലാം പരിശുദ്ധ അമ്മയ്ക്കും ദിവ്യകാരുണ്യ ഈശോയ്ക്കും കൊടുത്താൽ മതി. അവരാണ് ഈ അത്ഭുതം പ്രവർത്തിച്ചത്. ഇനിയും വിശുദ്ധ ബലി, വിശുദ്ധ കുർബാന സ്വീകരണം ഇതൊക്കെ വേണ്ടേ?\nനാളെ ഒരു കല്യാണത്തിന് പോകുന്നുണ്ട്. അപ്പോൾ ഇതൊക്കെ നടത്തിക്കൊള്ളാം. സന്തോഷം, ദൈവം അനുഗ്രഹിക്കട്ടെ എന്നു പറഞ്ഞ് അദ്ദേഹത്തെ സന്തോഷത്തോടെ വീട്ടിലേക്ക് പറഞ്ഞുവിട്ടു. എന്തെന്നില്ലാത്ത ഒരു സന്തോഷം ആ മുഖത്ത് ഉണ്ടായിരുന്നു. ഒരു യുദ്ധം ചെയ്തിട്ട് വിജയിച്ച അനുഭവം.\n‘ദൈവമേ സ്തുതി!’ അല്ലാതെ എന്തു പറയാനാണ്. ഒരു വ്യക്തിയുടെ മാനസാന്തരത്തിനായി ദൈവം നമ്മെ ഉപകരണമാക്കുന്ന വഴികൾ ആരറിയുന്നു. പിറ്റേ ദിവസം അദ്ദേഹത്തെ ഫോൺ ചെയ്തു. വിശുദ്ധ കുർബാന, കുർബാനസ്വീകരണം എല്ലാം നടത്തി. കുടുംബത്തിനും സന്തോഷം. ഒരാളെ കുമ്പസാരത്തിലേക്കു നയിക്കാൻ എത്ര ശ്രമിച്ചാലും അത് ഒരിക്കലും നഷ്ടമായി പരിണമിക്കുകയില്ല\nഎന്നെനിക്ക് കൂടുതൽ ഉറപ്പുതന്നു\nNeethu Maria says:\nVery Inspiring…God bless u sisters..May God Bless the Family…


റെറ്റിനൽ നെർവ് ഫൈബർ പാളി - വിക്കിപീഡിയ\nമനുഷ്യ നേത്രത്തിലെ റെറ്റിനയുടെ പത്ത് പാളികളിൽ ഒന്നാണ് റെറ്റിനൽ നെർവ് ഫൈബർ പാളി (ആർ‌എൻ‌എഫ്‌എൽ). ഇത് നെർവ് ഫൈബർ പാളി, സ്ട്രാറ്റം ഒപ്റ്റിക്കം എന്നീ പേരുകളിലും അറിയപ്പെടുന്നു. ഒപ്റ്റിക് നാഡിയുടെ നാരുകൾ രൂപം കൊള്ളുന്നത് ഈ പാളിയിൽനിന്നാണ്. ഒപ്റ്റിക് ഡിസ്കിന് സമീപം ഈ പാളിയുടെ കനം കൂടുതലാണ്, അവിടുന്ന് ഓറ സെറാറ്റയിലേക്ക് അടുക്കുന്തോറും ഈ പാളിയുടെ കനം കുറഞ്ഞുവരുന്നു.\nനാഡി നാരുകൾ ലാമിന ക്രിബ്രോസ സ്ക്ലീറെയിലൂടെ കടന്നുപോകുമ്പോൾ ഇതിൻ്റെ മെഡുല്ലറി ഷീത്ത് നഷ്ടപ്പെടുകയും, അവിടുന്ന് ലളിതമായ ആക്സിസ്-സിലിണ്ടറുകൾ ആയി തുടരുകയും ചെയ്യുന്നു.\nറെറ്റിനയുടെ ആന്തരിക ഉപരിതലത്തിൽ എത്തുമ്പോൾ അവ അവയുടെ പ്രവേശന സ്ഥാനത്ത് നിന്ന് ഈ ഉപരിതലത്തിന് മുകളിലൂടെ ബണ്ടിലുകളായി തിരിച്ചിരിക്കുന്നു, കൂടാതെ പല സ്ഥലങ്ങളിലും പ്ലെക്സസുകളായി ക്രമീകരിച്ചിരിക്കുകയും ചെയ്യുന്നു.\nമിക്ക നാരുകളും സെന്ട്രിപെറ്റൽ ആണ്, അതുപോലെ അവ ഗാംഗ്ലിയോണിക് പാളിയുടെ കോശങ്ങളുടെ ആക്സിസ്-സിലിണ്ടർ പ്രോസസുകളുടെ നേരിട്ടുള്ള തുടർച്ചയാണ്, എന്നാൽ അവയിൽ ചിലത് സെന്ട്രിഫ്യുജൽ ആണ്, അവ ഇന്നർ പ്ലെക്സിഫോം, ഇന്നർ ന്യൂക്ലിയർ പാളികൾ എന്നിവയിൽ വ്യാപിക്കുന്നു.\nറെറ്റിനൈറ്റിസ് പിഗ്മെന്റോസ രോഗികളുടെ കണ്ണിൽ ഈ പാളി സാധാരണയിൽ നിന്നും കട്ടി കുറഞ്ഞ് കാണപ്പെടുന്നു, ഇത് രോഗത്തിൻറെ തീവ്രതയുമായി ബന്ധപ്പെട്ടിരിക്കുന്നു. ആർ‌എൻ‌എഫ്‌എല്ലിന്റെ കനം പ്രായത്തിനനുസരിച്ചും കുറയുന്നുണ്ട്. റെറ്റിന പ്രോസ്തസിസുകളെ ഒപ്റ്റിക് നാഡിയിലേക്ക് ബന്ധിപ്പിക്കുന്നതിനോ അല്ലെങ്കിൽ നഷ്ടപ്പെട്ട ഫോട്ടോറിസെപ്റ്ററുകളെ പുനരുജ്ജീവിപ്പിക്കാൻ കഴിയുന്ന സ്റ്റെം സെല്ലുകൾ സ്ഥാപിക്കുന്നതിനോ ഉള്ള അടിസ്ഥാന പ്രദേശം ഇവിടെയായതിനാൽ ഈ പാളി ഒഴിവാക്കുന്നത് രോഗത്തിന്റെ ചികിത്സയിൽ പ്രധാനമാണ്.\nറെറ്റിനൽ നെർവ് ഫൈബർ പാളി ഒരു തന്ത്രപ്രധാന ഘടനയാണ്. ചില പ്രോസസുകൾക്ക് അതിന്റെ സ്വാഭാവിക അപ്പോപ്റ്റോസിസിനെ ഉത്തേജിപ്പിക്കാൻ കഴിയും. ഇൻട്രാഒക്യുലർ മർദ്ദത്തിന്റെ ഉയർച്ചയും, ഏറ്റക്കുറച്ചിലുകളും, വീക്കം, വാസ്കുലർ രോഗം, ഏതെങ്കിലും തരത്തിലുള്ള ഹൈപ്പോക്സിയ എന്നിവ പോലുള്ള അപകടകരമായ സാഹചര്യം ഈ പാളിക്ക് നാശമുണ്ടാക്കാം. ഗെദെ പർദിയാൻറോ (2009) ഫേക്കോഇമൾസിഫിക്കേഷന് ശേഷം റെറ്റിനൽ നെർവ് ഫൈബർ കനത്തിലുള്ള മാറ്റം സൂചിപ്പിക്കുന്ന6കേസുകൾ റിപ്പോർട്ട് ചെയ്തിട്ടുണ്ട്. ഏതെങ്കിലും തരത്തിലുള്ള ഇൻട്രാഒക്യുലർ ശസ്ത്രക്രിയകളിലെ പെട്ടെന്നുള്ള കംപ്രഷനിലെ മെക്കാനിക്കൽ സമ്മർദ്ദം റെറ്റിനൽ നെർവ് ഫൈബർ പാളിക്ക് ഹാനികരമായേക്കാം.\nറെറ്റിനൽ നെർവ് ഫൈബറുകളുടെ പാറ്റേൺ\n↑ Pardianto G, Mastering phacoemulsification in Mimbar Ilmiah Oftalmologi Indonesia.2009;10:26.\n"https://ml.wikipedia.org/w/index.php?title=റെറ്റിനൽ_നെർവ്_ഫൈബർ_പാളി&oldid=3584304" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:44, 11 ജൂൺ 2021.


ഫരീദുദ്ദീന് അത്താര്; ദൈവിക പ്രണയത്തെ ആവിഷ്‌കരിച്ച സൂഫി | islamonlive\nHome/History/Art & Literature/ഫരീദുദ്ദീന് അത്താര്; ദൈവിക പ്രണയത്തെ ആവിഷ്‌കരിച്ച സൂഫി\nഅമീറുദ്ദീന് തുവ്വക്കാട് 10/12/2019\nപേര്‍ഷ്യന് സൂഫി സാഹിത്യത്തിലെ അതികായന്മാരായി അറിയപ്പെടുന്നവരാണ് സഅദിയും റുമിയും അത്താറും. എന്നാല് അത്താര് ഇവരില് നിന്ന് വ്യത്യസതനാവുന്നത് ദൈവിക പ്രണയാവിഷ്‌കാരത്തെ അതിമനോഹരമായ രീതിയില് ആവിഷ്കരിച്ചാണ്. തന്റെ മാസ്റ്റര്‍പീസ് ഗ്രന്ഥമായ മന്‍ത്വിഖ് ത്വൈറിലൂടെയാണ് അത്താര് സൂഫി ചിന്തകളുടെ പുതിയ വഴികള് രേഖപ്പെടുത്തുന്നത്.\nപന്ത്രണ്ട് പതിമൂന്ന് നൂറ്റാണ്ടില് നിസാപൂരില് ജീവിച്ച ഫരീദുദ്ദീന് അത്താറിന്റെ ജനന വര്‍ഷം കൃത്യമായി രേഖപ്പെടുത്തപ്പെട്ടിട്ടില്ല. പിതാവില് നിന്ന് അനന്തരമായി ലഭിച്ച സുഗന്ധ കച്ചവടം(അത്തര്) തന്നെ തുടര്‍ന്നതിനാല് അത്താര് എന്ന അപരനാമം ലഭിക്കുകയും ചെയ്തു. സൂഫിയായ മാതാവ് അത്താറിനെ ആത്മീയ ചിട്ടയില് വളര്‍ത്തി. അത്തര് കച്ചവടക്കാരനായിരിക്കെയാണ് എല്ലാം ഉപേക്ഷിച്ച് ആത്മീയ വഴിയിലേക്ക് പ്രവേശിക്കുന്നതും ഏകാന്തനായി ഇലാഹിലേക്ക് യാത്ര തിരിക്കുന്നതും. മക്ക, മദീന, ഡമസ്‌കസ്, തുര്‍ക്കിസ്താന്, ഇന്ത്യ, ഈജിപ്ത് തുടങ്ങിയ വ്യത്യസ്ത ഭാഗങ്ങളിലൂടെ യാത്ര നടത്തിയ അദ്ദേഹം സൂഫികളെ സന്ദര്‍ശിക്കുകയും ത്വരീഖത്തുകള് സ്വീകരിക്കുകയും ചെയ്തു. മഹാന്മാരായ സൂഫികള് അത്താറിനെക്കുറിച്ച് ദീര്‍ഘമായി സംസാരിക്കുന്നുണ്ട്. ജലാലുദ്ദീന് റൂമി പറയുന്നു: ‘അത്താര് പ്രണയത്തിന്റെ ഏഴ് പട്ടണങ്ങളും താണ്ഡി കടന്നു പോയവരാണ്. നാം ഇവിടെ വഴി തിരിവുകളില് റോന്ത് ചുറ്റി കൊണ്ടിരിക്കുന്നു’. റൂമിയെ അത്താര് ചെറിയ പ്രായത്തില് അനുഗ്രഹിക്കുകയും തന്റെ ‘അസ്‌റാര് നാമ’ സമ്മാനിക്കുകയും ചെയ്യുന്നുണ്ട്. ശിബസ്തരി പറയുന്നു: അത്താര് അതുല്യനാണ്, അടുത്ത നൂറ് നൂറ്റാണ്ടിലൊന്നും ഇദ്ദേഹത്തെ പോലെ ആരെയും കാണാന് സാധിക്കുകയില്ല. അബ്ദുറഹ്മാന് ജാമി പറയുന്നു: അത്താറിന്റെ കവിതകള് സൂഫിസത്തിലേക്ക് പ്രവേശിച്ചവര്‍ക്ക് ഒരു പ്രഹരമാണ്, അത് ചിലപ്പോള് പ്രതിരോധവും പ്രേരണയുമായിരിക്കും.\nനിരവധി രചനകളുടെ കര്‍ത്താവ് കൂടിയാണ് അത്താര്. നുറിലധികം രചനകള് നടത്തിയ അദ്ദേഹത്തിന്റെ രചനകളില് പലതും ഇന്ന് ലഭ്യമല്ല. മറ്റു പല രചനകളും അദ്ദേഹത്തിന്റെ പേരില് അറിയപ്പെടുകയും ചെയ്യുന്നു. പേര്‍ഷ്യന് ഭാഷയില് എഴുതിയ കവിതാ സമാഹാരങ്ങളാണ് അധിക ഗ്രന്ഥങ്ങളും. പക്ഷെ അത്താറിന് മുമ്പ് ജീവിച്ച സൂഫികളുടെ ജീവചരിത്രം രേഖപ്പെടുത്തിയ രചനയായ തദ്കിറത്തുല് ഔലിയ ഗദ്യ രൂപേണയുള്ളതാണ്. തദ്കിറത്തുല് ഔലിയില് ഹല്ലാജിന്റെ ജീവിത ചരിത്രം കൂടുതലായി വിശദീകരിക്കുന്നതായി കാണാം. അത്താറിനെ രണ്ടാം ഹല്ലാജായി വരെ വായിക്കുന്നവരുണ്ട്. കാരണം ഹല്ലാജിന്റെ ജീവിതത്തോട് കൂടുതല് സാദൃശ്യമായ സംഭവങ്ങള് അത്താറിന്റെ ജീവിതത്തിലും കാണാന് സാധിക്കും. ഹല്ലാജിന്റെ അനല് ഹഖ് പോലെ പല വാചകങ്ങളും അത്താറും സംസാരിക്കുന്നുണ്ട്. ‘അന അല്ലാഹ് അന അല്ലാഹ് അന അല്ലാഹ്’ എന്ന് അത്താര് പറയുന്നുണ്ട്. അതുകൊണ്ട് തന്നെ ഹല്ലാജിന്റെ അന്ത്യം പോലെ തന്നെയായിരുന്നു അത്താറിന്റെയും എന്ന് വിശദീകരുക്കുന്ന ജീവചരിത്രകാരന്മാരുമുണ്ട്. ജലാലുദ്ദീന് റൂമി പറയുന്നു: ഹല്ലാജിന്റെ ആത്മാവ് അത്താറിലും തുടി കൊള്ളുന്നുണ്ട്. വുസ്ലത്ത് നാമ, കന്‍സ് നാമ, ഖുസ്രു നാമ, മുസീബത് നാമ, ദീവാന്, അസാറാര് നാമ തുടങ്ങി നിരവധി രചനകള് അദ്ദേഹത്തിന്റേതായുണ്ട്.\nഗ്രന്ഥങ്ങളിലെവിടെയും അത്താര് തസവ്വുഫിനെ കൃത്യമായി വിശദീകരിക്കുന്നില്ല. പക്ഷെ, കവിതയുടെ കണ്ണാടിയിലൂടെയാണ് അദ്ദേഹം സൂഫിസത്തെ വിശദീകരിക്കാനുള്ള മാധ്യമമായി സ്വീകരിക്കുന്നത്. അത്താര് പറയുന്നു: എന്റെ ഹൃദയത്തില് ചില രഹസ്യങ്ങളുണ്ട്. അത് പുറത്തേക്ക് ഒഴുകുന്നതല്ല. അത് വിശദീകരിക്കാന് സാധിക്കുന്നതുമല്ല. വിശ്വസിച്ച് വിശദീകരിച്ച് കൊടുക്കാന് ഉതകുന്ന ഒരാളുമല്ല. സനാഈ പറയുന്നു: ഞാന് പറഞ്ഞതെല്ലാം തിരിച്ചെടുത്തിരിക്കുന്നു. കാരണം, ദൈവിക രഹസ്യങ്ങള് വിശദീകരിക്കാന് ഉതകുന്ന വാക്കുകളോ ചിഹ്നങ്ങളോ ഇല്ല. അത്താര് പറയുന്നു: എന്റെ പ്രണയിനിയുടെ കഥ പറഞ്ഞു തന്ന ആത്മാവിന്റെ നാവ് അറുക്കപ്പെട്ടിരിക്കുകയാണ്. അതിനൊന്നും തന്നെ സംസാരിക്കാന് ആവുന്നതല്ല. എന്റെ ഹൃദയം രഹസ്യങ്ങളുടെ കലവറയാണ്. പക്ഷെ, നാവ് ആണി തറക്കപ്പെട്ടിരക്കുന്നു. എനിക്ക് എന്ത് ചെയ്യാന് കഴിയും? അത്താര് ചില സ്ഥലങ്ങളില് സര്‍വ്വ മറകളെയും നിരാകരിക്കുകയും ഹൃദയ രഹസ്യങ്ങള് വിശദീകരിക്കുകയും ചെയ്യുന്നുണ്ട്. സൂഫികളുടെ സ്ഥാനങ്ങളിലൊന്നായ ഖബ്‌ള്, ബസ്ത്വിലെത്തിയ സൂഫികള് പലപ്പോഴും സ്വന്തം ആത്മാവിന് വന്നണയുന്ന സുഖങ്ങളെക്കുറിച്ചും ഉല്ലാസത്തെക്കുറിച്ചും ഉന്മത്തരായി സംസാരിക്കാറുണ്ട്. ‘ഞാന് എന്റെ ഹബീബിന്റെ മുഖം കണ്ടിരിക്കുന്നു’ ഇത്തരം നിരവധി വാക്കുകള് അത്താറില് നിന്ന് വന്നതായി കാണാം. അത്താര് ഹൃദയവുമായാണ് സംവേദനം നടത്തിയത്. കാരണം ബൗദ്ധിക വിചാരങ്ങള് അദ്ദേഹത്തെ സംബന്ധിച്ചെടുത്തോളം അപ്രസക്തമായിരുന്നു. ബുദ്ധിക്ക് ഒരിക്കലും പരമ സത്യത്തെ പുല്‍കാന് സാധിക്കില്ലെന്നാണ് യഥാര്‍ത്ഥ്യം. പക്ഷെ, ബൂദ്ധിയുടെ സാന്നിധ്യത്തേയും ആവശ്യകതയെയും അദ്ദേഹം അവഗണിക്കുന്നില്ല.\nപ്രണയമാണ് തസവ്വുഫിന്റെ അടിസ്ഥാനമെന്നാണ് അത്താര് പറയുന്നത്. പ്രണയത്തിന് മാത്രമാണ് സത്യത്തെ തിരിച്ചറിയാന് സാധിക്കുകയൊള്ളു. ബുദ്ധി പ്രണയത്തിന്റെ പ്രകാശം കൊണ്ടാണ് പ്രവര്‍ത്തിക്കേണ്ടത്. ബൂദ്ധി അബൂബക്കറിനെപ്പോലയാണ്, പ്രവാചകന്(സ) യുടെ നേര്‍വെളിച്ചത്തില് നിന്നാണ് അബൂബക്കര് ഉന്നതി പ്രാപിച്ചത്. അല്ലാഹു, ലോകം, മനുഷ്യന് എന്നിവ തമ്മിലുള്ള പരസ്പര ബന്ധമാണ് അത്താര് രചനകളുടെ പ്രധാന വിഷയങ്ങള്.\nഅത്താറിന്റെ പ്രധാന രചനകളിലൊന്നാണ് മന്‍ത്വിഖ് ത്വൈര് (പക്ഷി സംവേദനം). അത്താറിന്റെ പ്രണയ വിചാരങ്ങളെയും ആത്മിക ചിന്തയെയും കാവ്യത്മവും രൂപാത്മകവുമായി സമീപിക്കുന്ന രീതിയാണ് ഇതില് കാണാനാകുക. അത്താറിന്റെ സൂഫി ചിന്തകളധികവും മന്‍ത്വിഖ് തൈ്വറില് ദൃശ്യവുമാണ്. മന്‍ത്വിഖ് തൈ്വറിലെ സംഭവത്തെ ഇങ്ങനെ വായിക്കാം. പക്ഷി ലോകത്തിന് ഒരു രാജാവിനെ വേണമെന്ന ആവശ്യത്തെ തുടര്‍ന്ന് ലോകത്തുളള പക്ഷികള് മുഴുവനും ഹുദ്ഹുദ് പക്ഷിയുടെ നേതൃത്വത്തില് സംഘമിക്കുന്നു. പക്ഷികള് മുഴുവനും ഹുദ്ഹുദിനോട് രാജാവിന്റെ ആവശ്യകതയെ വിശദീകരിച്ച് കൊടുക്കുന്നു. ഹുദ്ഹുദ് ഏഴ് മലകള്‍ക്ക് അപ്പുറത്തുള്ള സിമര്‍ഗ് എന്ന ഒരു പക്ഷിയെക്കുറിച്ച് പറഞ്ഞ് കൊടുക്കുകയും ചെയ്യുന്നു. പക്ഷികള് സിമര്‍ഗിനെ രാജാവായി അംഗീകരിക്കാന് തയ്യാറാവുകയും ചെയ്യുന്നു. ശേഷം ഹുദ്ഹുദ് പക്ഷികളോട് യാത്രക്ക് തയ്യാറാകാന് ആവശ്യപ്പെടുകയും ചെയ്യുന്നു. കവിതയില് ഹുദ്ഹുദ് ശൈഖും മുര്‍ഷിദും പക്ഷികള് മുരീദുകളുും സിമര്‍ഗ് ദൈവവുമായി രൂപപ്പെടുന്നു. സിമര്‍ഗിലേക്കുളള യാത്ര ദൈവത്തിലേക്കുള്ള യാത്രയായി ചിത്രീകരിക്കപ്പെടുന്നു. ഹുദ്ഹുദും പക്ഷികളും തമ്മിലുള്ള സംസാരമാണ് സൂഫി പ്രയാണത്തിന്റെ വഴികള് രൂപപ്പെടുത്തുന്നത്. പ്രയാണത്തില് ഉണ്ടാകുന്ന പ്രയാസങ്ങളും അനുഭൂതികളും യാത്രയുടെ പര്യവസാനത്തില് ലഭിക്കുന്ന സുഖാനുഭൂതികളെയും വിശദീകരിച്ച് കൊടുക്കുന്ന ഹുദ്ഹുദ് എല്ലാ പക്ഷികളെയും യാത്രയുടെ ഭാഗമാക്കാനാണ് ശ്രമിക്കുന്നത്. പക്ഷെ യാത്രയുടെ കഠിനതയും പ്രയാസവും മനസിലാക്കുന്ന ചില പക്ഷികള് അതില് നിന്ന് പിന്‍വാങ്ങുന്നു. അവസാനം മുപ്പത് പക്ഷികള് മാത്രമാണ് ബാക്കിയാകുന്നത്.\nപക്ഷികള് ഉയര്‍ത്തുന്ന ചോദ്യങ്ങള്‍ക്ക് മറുപടി പറയുകയും ചരിത്ര സംഭവങ്ങള് വിശദീകരിക്കുകയും ചെയ്യുന്ന രീതിയാണ് കവിതകളില് മുഴുവനും നിഴലിച്ച് നില്‍ക്കുന്നത്. മുപ്പത് പക്ഷികളുമായി യാത്ര തിരിക്കുന്ന ഹുദ്ഹുദ് ഏഴ് താഴ്‌വാരങ്ങള് താണ്ഡിയാണ് സിമര്‍ഗിന്റെ സമീപത്തേക്ക് എത്തിച്ചേരുന്നത്. ഏഴ് താഴ്‌വാരങ്ങളും സൂഫികളില് ഉണ്ടാകുന്ന ഏഴ് മഖാമുകളെയാണ് സുചിപ്പിക്കുന്നത്. മറ്റൊരര്‍ത്ഥത്തില് പറഞ്ഞാല് പ്രണയത്തിന്റെ ഏഴ് അവസ്ഥകളെയാണ് പരാമര്‍ശിക്കുന്നത്. ആഗ്രഹം, സ്‌നേഹം, തിരിച്ചറിവ്, സ്വാതന്ത്ര്യം, ഏകത്വം, ആശ്ചര്യം, മരണം തുടങ്ങിയ പേരുകളാണ് ഓരോ മലഞ്ചെരിവുകള്‍ക്കും നല്‍കിയിരിക്കുന്നത്. ഒരു വസ്തുവിനോട് തോന്നുന്ന തീവ്രമായ ആഗ്രഹത്തില് നിന്ന് തുടങ്ങുന്ന യാത്രകളാണ് അവസാനം മരണമെന്ന മലഞ്ചെരിവില് ഏകീയമായി അതിനോട് ഒന്നായി തീരാന് പ്രേരിപ്പിക്കുന്നത്. അത്താറിനെതിരെ ശീഈ ആരോപണം ഉയര്‍ത്തുന്നവരുണ്ട്. അത്തരത്തിലുള്ള ഒരു ആശയത്തിന്റെ പ്രചാരകനായിരുന്നില്ല അദ്ദേഹമെന്നതിന് അദ്ദേഹത്തിന്റെ ഗ്രന്ഥത്തില് തന്നെ വ്യക്തമായ തെളിവുകള് കാണാന് സാധിക്കും. മന്‍ത്വിഖ് ത്വൈര് തുടങ്ങുന്നത് തന്നെ പ്രവാചകരേയും അബുബക്കറിനെയും മറ്റു മൂന്ന് ഖലീഫമാരെയും പരാമര്‍ശിച്ച് കൊണ്ടാണ്. അലി(റ) വിനെക്കുറിച്ച് കൂടുതലായി പരാമര്‍ശിച്ചതാണ് ശീഈ ആരോപണത്തിന് കാരണമായത്. അത്താറിന്റെ മരണവര്‍ഷവും കൃത്യമായി രേഖപ്പെടുത്തപ്പെട്ടില്ല.\nBy അമീറുദ്ദീന് തുവ്വക്കാട്


shanghumugham beach naming marpapa\nതിരുവനന്തപുരം: പ്രസിദ്ധമായ ശംഖുമുഖം കടല്‍ത്തീരത്തിന് മാര്‍പ്പാപ്പയുടെ പേരിടാന് നീക്കം നടക്കുന്നതായി റിപ്പോര്‍ട്ട്. തിരുവനന്തപുരം ലത്തീന് അതിരൂപതയുടെ നേതൃത്വത്തിലാണ് നീക്കം നടക്കുന്നതെന്നും ഇതിന് മുന്നോടിയായി ശംഖുമുഖം ബീച്ച് കയ്യേറി കുരിശടി സ്ഥാപിക്കാന് പദ്ധതിയുണ്ടെന്നും റിപ്പോര്‍ട്ടില് പറയുന്നു. ജന്മഭൂമി പത്രത്തിലാണ് റിപ്പോര്‍ട്ട്.\nഇതു സംബന്ധിച്ച് കഴിഞ്ഞ മെയ് ഒന്നിന് ലത്തീന് അതിരൂപതയുടെ പള്ളികളില് പ്രഖ്യാപനം നടന്നതായും റിപ്പോര്‍ട്ടില് പറയുന്നു.\nറിപ്പോര്‍ട്ട് പറയുന്നത് ഇങ്ങിനെ: മെയ് ഒന്നിന് പള്ളികളില് ശംഖുമുഖം തീരം കയ്യടക്കാനുള്ള പ്രഖ്യാപനം നടത്തിക്കൊണ്ട് ഇടയലേഖനം വായിച്ചു. അതിരൂപത പ്ലാറ്റിനം ജൂബിലി സമാപനത്തോടനുബന്ധിച്ചാണ് ശംഖുമുഖം തീരം കയ്യടക്കി കുരിശടി സ്ഥാപിക്കാന് ശ്രമിക്കുന്നത്. വാഴ്ത്തപ്പെട്ടവനായി പ്രഖ്യാപിക്കപ്പെട്ട ജോണ്‍പോള് രണ്ടാമന് മാര്‍പാപ്പ ഇരുപത്തിയഞ്ച് വര്‍ഷങ്ങള്‍ക്കു മുമ്പ് കേരളത്തിലെത്തിയപ്പോള് വിശ്വാസികളെ അഭിസംബോധന ചെയ്തത് ശംഖുമുഖം തീരത്തുവച്ചാണ്. അതിന്റെ സ്മരണയ്ക്കാണത്രെ തീരത്ത് കുരിശടി സ്ഥാപിക്കുന്നതും ശംഖുമുഖം തീരത്തിന്റെ പേരു മാറ്റുന്നതും.\nഹൈന്ദവ വിശ്വാസപ്രകാരം ശംഖുമുഖം തീരത്തിന് വലിയ പ്രാധാന്യമുണ്ട്. തിരുവനന്തപുരം ശ്രീപത്മനാഭസ്വാമി ക്ഷേത്രത്തിന്റെ ആറാട്ടുകടവാണ് ശംഖുമുഖം തീരം. എല്ലാവര്‍ഷവും കര്‍ക്കിടകവാവിന് പിതൃക്കള്‍ക്ക് ബലിയര്‍പ്പിക്കാന് പതിനായിരക്കണക്കിന് വിശ്വാസികളാണ് ഇവിടെയെത്തുന്നത്.\nഗണേശോത്സവത്തോടനുബന്ധിച്ച് വിഗ്രഹ നിമജ്ജനം നടക്കുന്നതും ശംഖുമുഖം തീരത്താണ്. ഇത്രത്തോളം പ്രാധാന്യമുള്ള തീരത്ത് കുരിശടിസ്ഥാപിക്കാനും തീരത്തിന് മാര്‍പാപ്പയുടെ പേരിടാനും നടക്കുന്ന നീക്കം സാമുദായിക സൗഹാര്‍ദ്ദം തകര്‍ക്കാനിടവരുത്തുമെന്ന ആരോപണം ഉയര്‍ന്നിരിക്കുകയാണ്.\nകുരിശടിസ്ഥാപിക്കലും പേരുമാറ്റലും ഈ മാസം പതിമൂന്നിന് നടത്താനാണ് ലത്തീന് സഭ തീരുമാനിച്ചിട്ടുള്ളത്. ഇന്ത്യയിലെ മാര്‍പാപ്പയുടെ പ്രതിനിധിയായ ആര്‍ച്ച് ബിഷപ്പ് സള്‍വത്തോരെ പെനാക്യയാകും നാമകരണം നടത്തുക. ഇതിനുള്ള നടപടിക്രമങ്ങള് സഭ പൂര്‍ത്തിയാക്കിക്കഴിഞ്ഞു. ജോണ്‍പോള് രണ്ടാമന് മാര്‍പാപ്പക്ക് മുമ്പ് വെടിയേറ്റ ദിനമാണ് മെയ്13. ഇത് രക്തസാക്ഷിത്വ ദിനമായാണ് ആചരിക്കപ്പെടുന്നത്.\nരൂപത പ്ലാറ്റിനം ജൂബിലിയോടനുബന്ധിച്ച് കഴിഞ്ഞ നാലിന് ആരംഭിച്ച തീരദേശ ബൈബിള് സമ്മേളനത്തില് മാര്‍പാപ്പയുടെ പ്രതിനിധി ആര്‍ച്ച്ബിഷപ്പ് സള്‍വത്തോരെ പെനാക്യ പങ്കെടുക്കുന്നുണ്ട്. വെട്ടുകാടാണ് ബൈബിള് സമ്മേളനം നടക്കുന്നത്. 13ന് സമ്മേളനം സമാപിക്കും- റിപ്പോര്‍ട്ട് പറയുന്നു.\nശംഖുമുഖം ബീച്ചിന്റെ പേര് ജോണ്‍പോള് രണ്ടാമന് മാര്‍പാപ്പ നഗര് എന്നാക്കുന്നതിന് നഗരസഭയെ ഇതുവരെ ലത്തീന് സഭ സമീപിച്ചിട്ടില്ലെന്നും റിപ്പോര്‍ട്ടില് പറയുന്നുണ്ട്.


പി.വി അന്‍വര് എം.എല്.എയുടെ അനധികൃത തടയണ രണ്ടാഴ്ചക്കകം പൊളിച്ചു മാറ്റണം – Chandrika Daily\nപി.വി അന്‍വര് എം.എല്.എയുടെ അനധികൃത തടയണ രണ്ടാഴ്ചക്കകം പൊളിച്ചു മാറ്റണം\nപെരിന്തല്‍മണ്ണ: പി.വി അന്‍വര് എം.എല്.എ കക്കാടംപൊയില് ചീങ്കണ്ണിപ്പാലിയില് അനധികൃതമായി നിര്‍മിച്ച തടയണ സ്വന്തം നിലയില് രണ്ടാഴ്ചക്കുള്ളില് പൊളിച്ചു നീക്കണമെന്ന് ദുരന്ത നിവാരണ അതോറിറ്റിയുടെ ഉത്തരവ്. ഉടമയുടെ…\nപെരിന്തല്‍മണ്ണ: പി.വി അന്‍വര് എം.എല്.എ കക്കാടംപൊയില് ചീങ്കണ്ണിപ്പാലിയില് അനധികൃതമായി നിര്‍മിച്ച തടയണ സ്വന്തം നിലയില് രണ്ടാഴ്ചക്കുള്ളില് പൊളിച്ചു നീക്കണമെന്ന് ദുരന്ത നിവാരണ അതോറിറ്റിയുടെ ഉത്തരവ്. ഉടമയുടെ സ്വന്തം ചെലവില് തടയണ പൊളിക്കാത്ത സാഹചര്യമുണ്ടായാല് ജില്ലാ ഭരണകൂടം പൊളിച്ചു നീക്കും. ഇതിന് വരുന്ന ചെലവ് ഉടമസ്ഥനില് നിന്ന് ഈടാക്കുകയും ചെയ്യും. തടയണ പൊളിക്കുന്നതിന്റെ ഉത്തരവാദിത്തം ചെറുകിട ജലസേചന വകുപ്പിനായിരിക്കും. കലക്ടര് അമിത് മീണയുടെ അധ്യക്ഷതയില് ഇന്നലെ ചേര്‍ന്ന ദുരന്ത നിവാരണ അതോറിറ്റി യോഗത്തിലാണ് തീരുമാനം. ഉത്തരവിന്റെ പകര്‍പ്പ് തടയണ സ്ഥിതി ചെയ്യുന്ന വെറ്റിലപ്പാറ വില്ലേജ് ഓഫീസിലേക്ക് അയച്ചു. ദുരന്ത നിവാരണ നിയമം അട്ടിമറിച്ചാണ് പി.വി അന്‍വര് ചീങ്കണ്ണിപ്പാലിയില് തടയണ നിര്‍മിച്ചതെന്ന് കഴിഞ്ഞ വെള്ളിയാഴ്ച പെരിന്തല്‍മണ്ണ ആര്.ഡി. ഒ അജീഷ് കുന്നത്ത് മലപ്പുറം ജില്ലാ കലക്ടര്‍ക്ക് നല്‍കിയ റിപ്പോര്‍ട്ടില് വ്യക്തമാക്കിയിരുന്നു. വിവിധ വകുപ്പുകള് നല്‍കിയ റിപ്പോര്‍ട്ടുകള് പരിശോധിച്ചാണ് ആര്.ഡി.ഒ ജില്ലാ കലക്ടര്‍ക്ക് ഏകോപിപ്പിച്ച അമിത് റിപ്പോര്‍ട്ട് നല്‍കിയത്. ഈ റിപ്പോര്‍ട്ട് പരിഗണിച്ചാണ് തടയണ ഉടന് പൊളിച്ചു നീക്കണമെന്ന അടിയന്തര പ്രാധാന്യമുള്ള ഉത്തരവിലേക്ക് ദുരന്ത നിവാരണ വിഭാഗം എത്തിചേര്‍ന്നത്.\nപഞ്ചായത്തിന്റെയോ വനം വകുപ്പിന്റെയോ അനുമതിയില്ലാതെ വനത്തിലൂടെയൊഴുകുന്ന അരുവി തടസപ്പെടുത്തി പി.വി അന്‍വര് നിര്‍മിച്ച തടയണ ഉരുള്‍പൊട്ടലിനും വന്‍തോതില് മണ്ണൊലിപ്പിനും കാരണമാകുമെന്നും അതിനാല് ചീങ്കണ്ണിപ്പാലിയിലെ തടയണ പൊളിച്ചുമാറ്റണമെന്ന് ആവശ്യപ്പെട്ടുള്ള റിപ്പോര്‍ട്ട് ആഴ്ചകള്‍ക്ക് മുമ്പ് നിലമ്പൂര് നോര്‍ത്ത് ഡി.എഫ്.ഒ ഡോ. ആദലര്‍ഷന് പെരിന്തല്‍മണ്ണ ആര്.ഡി.ഒക്ക് നല്‍കിയിരുന്നു. വനത്തില് ഉടലെടുത്ത് ചാലിയാറില് പതിക്കേണ്ട കാട്ടരുവിയിലാണ് പി.വി അന്‍വര് മണ് തടയണ കെട്ടി തടഞ്ഞിരിക്കുന്നത്.\nമണ്ണുകൊണ്ടുള്ളതായതിനാല് ബലം കുറവായിരിക്കും. എപ്പോള് വേണമെങ്കിലും ഇത് തകരാം. തടയണ പൊട്ടിയാല് നിലവിലുള്ള നീര്‍ച്ചാല് ഗതിമാറി വനത്തിലേക്ക് ഒഴുകും. ആന ഉള്‍പെടെ വന്യജീവികളുടെ സാന്നിധ്യമുള്ള സ്ഥലത്താണ് വിനോദ സഞ്ചാരികളെ ആകര്‍ഷിക്കാനായി തടയണയും റോപ് വേയും നിര്‍മിച്ചിരിക്കുന്നത്. ഇതിന്റെ മൂന്നുഭാഗത്തും നിക്ഷിപ്ത വനമാണ്. തടയണയിലുണ്ടാകുന്ന ചെറിയ പ്രശ്‌നങ്ങള് പോലും വനത്തെ നേരിട്ട് ബാധിക്കും. വനഭൂമിയും റോപ്‌വേയുടെ തൂണുകളും തമ്മില് മുപ്പത് മീറ്റര് മാത്രം അകലമാണുള്ളത്. ഇവിടേക്ക് വിനോദസഞ്ചാരികളെത്തുന്നത് വനത്തിനും വന്യജീവികളുടെ ആവാസവ്യവസ്ഥക്കും ദോഷം ചെയ്യുമെന്നും ഡി.എഫ്.ഒ റിപ്പോര്‍ട്ടിലൂടെ മുന്നറിയിപ്പ് നല്‍കിയിരുന്നു.


Home → അവലോകനങ്ങൾ\n386 അവലോകനങ്ങളെ അടിസ്ഥാനമാക്കി\nജെറ്റ് ലൈറ്റർ പ്രൊഫസർ ലൈറ്റർ സിംഗിൾ ബ്ലൂഫ്ലേം മിറേർഡ്\nരജി എസ്. (കാർഡിഫ്, ജിബി)\nവിലയ്ക്ക് വളരെ നല്ലത്, ഒരു സ്വപ്നം പ്രവർത്തിക്കുന്നു!\nഡി & കെ ഡെങ്കെ മെറ്റൽ സ്മോക്കിംഗ് പൈപ്പ് - സൂപ്പർഹീറോ ഹെഡ്സ് DK8053\nനാഥൻ ഡി. (പീറ്റർലി, ജിബി)\nവേഗത്തിലും എളുപ്പത്തിലും ഓർഡർ ചെയ്യാനും വേഗത്തിൽ പ്രതികരിക്കാനും\nജാക്സൺ (ലണ്ടൻ, GB)\nനിങ്ങൾ പാതി വഴിയിൽ ആയിരിക്കുമ്പോൾ ഷോപ്പിംഗ് നടത്തരുത്. ഓർഡർ നിലനിർത്തുക വലുപ്പം എഴുതുക lol\nഗ്ലാസ്സ് ഓയിൽ ബർണർ സ്മോക്കിംഗ് പൈപ്പ് 10 സെന്റിമീറ്റർ ബാലൻസ് ബാക്കി\nമെച്ചപ്പെടുത്തലുകൾ: വെബ്‌സൈറ്റിന് ഇരുണ്ട നിറം പുതുക്കേണ്ടതുണ്ട്\nഇത് ഇഷ്ടപ്പെടുക, പക്ഷേ തെറ്റായ വലുപ്പം അളക്കുക, അതിനാൽ ഷോപ്പിംഗ് ഇഷ്ടപ്പെടാത്ത കൂടുതൽ ലോൽ ഓർഡർ ചെയ്യേണ്ടതുണ്ട്\nതെറ്റായ വലുപ്പത്തെക്കുറിച്ച് നിങ്ങൾ എന്താണ് ഉദ്ദേശിക്കുന്നതെന്ന് ദയവായി എന്നെ അറിയിക്കാമോ? ഈ തരത്തിലുള്ള പൈപ്പുകളുടെ ഒരു വലിപ്പം മാത്രമേയുള്ളൂ, നിർമ്മാണ പ്രക്രിയകളിൽ അവ ഏകദേശം 10 സെന്റിമീറ്റർ മാത്രമാണ്, അവ സാധാരണയായി 1-2 മില്ലീമീറ്ററിനുള്ളിലാണ്. കൂടാതെ, ഇരുണ്ട വെബ്‌സൈറ്റിനായുള്ള നിങ്ങളുടെ ആശയത്തെക്കുറിച്ച് കേൾക്കാൻ എനിക്ക് താൽപ്പര്യമുണ്ട്. നിങ്ങൾക്ക് കുറച്ച് മിനിറ്റ് സമയമുണ്ടെങ്കിൽ, ദയവായി എനിക്ക് ഇമെയിൽ ചെയ്യുക enquiries@dragonsheadshop.co.uk നിങ്ങളുടെ ആശയങ്ങൾക്കൊപ്പം?\nപ്രൊഫസർ ലൈറ്റേഴ്സ് ബ്ലൂ ഫ്ലേം ലൈറ്ററിന്റെ ജെറ്റ് ലൈറ്റർ\nതികഞ്ഞ ലൈറ്റർ. വളരെക്കാലം നിലനിൽക്കുന്നു\nചുവപ്പും നീലയും ലൈറ്ററുകൾ ഇഷ്ടപ്പെട്ടു. എത്ര നന്ദി പറഞ്ഞാലും മതിയാവില്ല!\nചെറിയ ഗ്ലാസ് ബോംഗ് ഡാബ് റിഗ് സ്ക്വയർ ആകൃതി 8 സെന്റീമീറ്റർ വിവിധ നിറങ്ങൾ\nമാത്യു എ. (സ്‌ട്രെതം, ജിബി)\nഉൽപ്പന്ന ആശയങ്ങൾ: പോപ്പർമാർ\nമെച്ചപ്പെടുത്തലുകൾ: പ്രശ്നങ്ങളൊന്നുമില്ല തീയതി\nവലിയ ചെറിയ വസ്തു\nഒരു ഉണങ്ങിയ പൈപ്പിന്റെ വലിപ്പം, എന്നിട്ടും ഒരു വലിയ ആർദ്ര പൈപ്പിന്റെ എല്ലാ ഗുണങ്ങളും സുഗമമായ വലിയും.\n20mg ട്രൂ ബാർ ഡിസ്പോസിബിൾ വേപ്പ് പോഡ് 600 പഫ്സ്\nഎൻഷാ (ബ്രാഡ്ഫോർഡ്, ജിബി)\nചെറിയ ഗ്ലാസ് ഓയിൽ ബർണർ സ്മോക്കിംഗ് പൈപ്പ് 60 മി\nഅബ്ദുള്ള എ. (ചോഭാം, ജിബി)\nമികച്ച ഉപഭോക്തൃ സേവനം വേഗത്തിലുള്ള ഡെലിവറി വളരെ ശുപാർശ ചെയ്യുന്നു.\nപ്രൊഫസർ ലൈറ്റർ ഡബിൾ ബ്ലൂ ഫ്ലേം ഫ്ലൂറസന്റ് ജെറ്റ് ലൈറ്റർ\nസാം (ബുൾഫോർഡ്, GB)\nഉൽപ്പന്ന ആശയങ്ങൾ: ഹൗസ് ബോയ്സ്\nമെച്ചപ്പെടുത്തലുകൾ: വീട്ടുജോലിക്കാരുടെ അഭാവം\nഞാന് എന്ത് പറയാനാണ്?\nലൈറ്റ് ലൈറ്റുകളിലേക്കുള്ള ഈ ജെറ്റ് ലൈറ്ററിന്റെ ശേഷി അമിതമായി കണക്കാക്കുന്നത് അസാധ്യമാണ്. ബട്ടൺ അമർത്തുക, ഹേയ്! നിങ്ങൾക്ക് ഒരു തീജ്വാല ലഭിക്കും. മിടുക്കൻ\nനന്ദി, സാം. ദയവായി, ഏതെങ്കിലും വീട്ടുജോലിക്കാർക്ക് ചുറ്റും നഗ്നമായ തീജ്വാലകൾ സൂക്ഷിക്കുക :-)\nM. (ഹെമൽ ഹെംപ്സ്റ്റെഡ്, ജിബി)\nപണത്തിന് മികച്ച മൂല്യം. വേഗത്തിലുള്ള കൈമാറ്റവും നന്നായി പായ്ക്ക് ചെയ്തതും സംരക്ഷിതവുമായ ഇനം. ഈ വിതരണക്കാരനിൽ ഞാൻ ശരിക്കും മതിപ്പുളവാക്കി. അവരുടെ സേവനം മികച്ചതാണ്! മറ്റെവിടേക്കാണ് നോക്കുന്നത്?\nRa (ബ്രോംലി, ജിബി)\nമികച്ച ഉൽപ്പന്നം. അതിയായി ശുപാര്ശ ചെയ്യുന്നത്. ഗ്ലാസ് ശക്തവും തകർക്കാൻ പ്രയാസവുമാണ്\nനേരായ ഗ്ലാസ് പൈപ്പ് 130 മിമി\nഗ്രെഗ് ഡബ്ല്യു. (കാംബർവെൽ, ജിബി)\nആദ്യ തവണ വാങ്ങൽ - മികച്ച അനുഭവവും മികച്ച ഉപഭോക്തൃ സേവനവും!\nമികച്ച അനുഭവവും ഉപഭോക്തൃ സേവനവും\nപ്രൊഫസർ ലൈറ്റർ ബ്ലൂ ജെറ്റ് ഫ്ലേം യൂട്ടിലിറ്റി ലൈറ്റർ റബ്ബർ മെറ്റാലിക്കിന്റെ ജെറ്റ് ലൈറ്റർ\nഉൽപ്പന്ന ആശയങ്ങൾ: മുറിയിലെ സുഗന്ധങ്ങൾ